মৰ্ত্যৰ অমৃত- মৌ: – Mahabahoo\nHome/Assam News & Articles/মৰ্ত্যৰ অমৃত- মৌ:\n#মৰ্ত্যৰ_অমৃত_মৌ:- মৌ হৈছে মানৱ জাতিৰ বাবে প্ৰকৃতিৰ এক অনবদ্য উপহাৰ। ৰঙ বিৰঙী বিবিধ ফুলৰ পৰা ৰেণু কঢ়িয়াই আনি মৌ মাখিয়ে অশেষ কষ্টেৰে এই অমৃৎস্বৰূপ ‘মৌ’ বা ‘মধু’ তৈয়াৰ কৰে। সোৱাদত মিঠা এই মৌৰ বহুতো চমৎকাৰী গুণ আছে। প্ৰিয়জনৰ মুখৰ মিঠা মাতষাৰক ‘ মৌ সনা মিঠা মাত’ বুলি ৰিজনী দি কোৱা কথাষাৰেই ইয়াৰ গুৰুত্ব সুন্দৰকৈ বুজাই দিয়ে। ‘মৌ’ শব্দটো ইমানেই মিঠা যে বিদেশত প্ৰিয়জনক মৰমেৰে ‘Honey’ বুলি মতা হয়। অতীতৰে পৰা শিশুক মৌ চেলেকাই দিয়া পৰম্পৰা চলি আহিছে । কান্দি থকা শিশুৰ জিভাত মাত্ৰ অকনমান মৌ চেলেকাই দিলে তৎক্ষণাত কান্দোন বন্ধ হৈ যায়। কেঁচুৱাৰ জিভা চাফা কৰোতেও মৌ ব্যৱহাৰ কৰা হয়। ঠিক তেনেকৈ গৰ্ভৱতী স্ত্ৰীক পঞ্চামৃত খুৱাওঁতেও মৌ ব্যৱহাৰ কৰা হয়। প্ৰাচীন আয়ুৰ্বেদ শাস্ত্ৰত মধু বা মৌৰ বিষয়ে বিস্তৃত বিৱৰণ পোৱা যায়। আয়ুৰ্বেদ শাস্ত্ৰ অনুসৰি মাক্ষিকা , ভ্ৰামৰ আদি কেইবাপ্ৰকাৰৰ মধু আছে। প্ৰত্যেকবিধ মৌৰ গুণাগুণ বেলেগ আৰু ভিন ভিন চিকিৎসাত ব্যৱহৃত হৈছিল। মৌৱে ত্ৰিদোষ ( বাত, পিত্ত, কফ) সাম্য অৱস্থাত ৰাখে। বহু আয়ুৰ্বেদিক ঔষধৰ লগত মৌক অনুপান ( as an adjuvent) হিচাবে খাবলৈ দিয়া হয়। ই ঔষধৰ কাৰ্যক্ষমতা বৃদ্ধি কৰে। ইয়াৰ উপৰিও মেদবহুলতা, কৌষ্ঠকাঠিন্য, নিদ্ৰাহীনতা, ৰক্তহীনতা, হাপানী আদি বিভিন্ন ৰোগ নিৰাময়ত মৌৱে গুৰুত্বপূৰ্ণ ভূমিকা পালন কৰে। পৰম্পৰাগত চিকিৎসা পদ্ধতিত বহুতো ৰোগৰ চিকিৎসাত মৌৰ ব্যৱহাৰ হয়। শিশুসকলৰ কফজনীত সমস্যাত আদা, তুলসীৰ ৰসৰ লগত মৌ মিহলাই খাবলৈ দিয়া হয়। বৰ্তমান সময়ত স্বাস্থ্যসচেতন বহু লোকে চেনিৰ সলনি মৌ ব্যৱহাৰ কৰে। বিশেষকৈ ডায়েট প্লেনত থকা বহু লোকেই পুৱাই পুৱাই নেমুৰ ৰস আৰু মৌ মিহলি কুহুমীয়া পানীৰ সেৱন কৰে। ঠিক তেনেকৈ বিভিন্ন প্ৰকাৰৰ হাৰ্বেল টিত মৌ মিহলাই খোৱাটো এটা ফেশ্যনো হৈ পৰিছে। তদুপৰি সৌন্দৰ্য্য চর্চাতো মৌ ব্যৱহাৰ হয় । ছালৰ বাবে ক্লিনজাৰ, টনাৰ ( toner), মইচাৰাইজাৰ (moisturiser), মাস্ক হিচাবে বা চুলিৰ কণ্ডিচনাৰ হিচাবেও মৌৰ ব্যৱহাৰ হয়। বিভিন্ন প্ৰকাৰৰ ব্যঞ্জন বনাওঁতেও মৌৰ ব্যৱহাৰ হয়। গ্লুকজ, ফ্ৰুক্টজ , প্ৰটিন,আইৰণ, কেলচিয়াম, এমিন’ এচিড, এনজাইম আৰু বিভিন্ন এন্টিঅক্সিডেন্ট সমৃদ্ধ মৌ অজস্ৰ গুনেৰে ভৰপূৰ। আমাৰ শৰীৰৰ বাবে অমৃৎস্বৰূপ এই মৌৰ উপকাৰীতাসমূহ হৈছে:-\nবিভিন্ন এন্টিঅক্সিডেন্ট থকা বাবে শৰীৰৰ ৰোগ প্ৰতিৰোধ ক্ষমতা বৃদ্ধি কৰে আৰু জ্বৰ, কাহ আদি বিভিন্ন সমস্যা প্ৰতিৰোধ কৰে।\nকাহ, তনচিলাইটিছ, ফেৰিঞ্জাইটিছ , ব্ৰংকাইটিছ, হাপানী (asthma) আদিত মৌ উপকাৰী। এই ৰোগসমূহ নিৰাময়ৰ বাবে ব্যৱহাৰ কৰা ভিন ভিন ঔষধিৰ লগত মৌ দিয়া হয়। যেনে তুলসী পাতৰ ৰস, আদাৰ ৰস, শেৱালি পাতৰ ৰস আদিৰ লগত মৌ মিহলাই ৰোগীক খাবলৈ দিয়া হয়। মৌ দিয়াৰ বাবে শৰীৰৰ ৰোগ প্ৰতিৰোধ ক্ষমতা বৃদ্ধি হয় আৰু ই ঔষধিৰ গুণাগুণো বৃদ্ধি কৰে। শিশুৰ কফজনীত সমস্যাত মৌ খুৱালে সুফল পোৱা যায়। সেয়েহে কফৰ বহু আয়ুৰ্বেদিক ঔষধ, লজেঞ্চ আদিত মৌ থাকে।\nকৌষ্ঠকাঠিন্য সমস্যাতো মৌ উপকাৰী।\nমৌৱে তেজ পৰিষ্কাৰ কৰে, ৰক্তহীনতা দূৰ কৰে।\nশিশুসকলৰ স্বাস্থ্য ৰক্ষাত মৌ উপকাৰী। ই শিশুৰ শৰীৰৰ ৰোগ প্ৰতিৰোধ ক্ষমতা বৃদ্ধি কৰে আৰু বহু ৰোগৰ পৰা ৰক্ষা কৰে। যিসকল শিশুৰ ভোক কম লাগে তেওঁলোকক মৌ খুৱাব লাগে।\nকলেষ্টৰলৰ সমস্যাতো মৌ উপকাৰী। শৰীৰৰ বাবে অপকাৰী LDL কলেষ্টৰল, ট্ৰাইগ্লিচাৰাইড কম কৰে আৰু উপকাৰী HDL কলেষ্টৰল বৃদ্ধি কৰে। সেয়েহে মৌ হাৰ্টৰ বাবেও উপকাৰী।\nমৌ মেদবহুলতাৰ সমস্যাত উপকাৰী। মৌ দি বনোৱা গ্ৰীণ টি, জিনজাৰ টি, লেমন টি, মিণ্ট টি ,ডালচিনি টি আদিয়ে মেদবহুলতা ৰোধ কৰে। কুহুমীয়া পানীৰ লগত নেমুৰ ৰস আৰু মৌ মিহলাই পোৱা খালি পেটত খালে পেটৰ চৰ্বি কম হয়। ডালচেনিৰ গুৰিৰ লগত মৌ মিহলাই খালে ওজন কমি যোৱাত সহায় হয়। শাৰীৰিক পৰিশ্ৰম আৰু খাদ্যভ্যাসৰ ওপৰতো চকু দিব লাগিব।\nমুখৰ ভিতৰত হোৱা ঘাঁত ( mouth ulcer) মৌ লগালেও সুফল পোৱা যায়। ইয়াত থকা জীৱাণুনাশক গুণৰ বাবে দেহত হোৱা বিভিন্ন সংক্ৰমণজনীত ৰোগত মৌ উপকাৰী।\nনিদ্ৰাহীনতাত ( insomnia) ভোগা লোকৰ বাবেও মৌ উপকাৰী। কাৰণ ইয়াত থকা এবিধ এমিন এচিডে টোপনি অহাত সহায় কৰে। নিতৌ এগিলাচ কুহুমীয়া গাখীৰত এচামুছ মৌ মিহলাই শোৱাৰ আগত খালে সুফল পোৱা যায়।\nমৌত থকা এন্টিঅক্সিডেন্টে ফ্ৰী ৰেদিকেলৰ প্রতিকূল প্ৰভাৱৰ পৰা বচাই ৰাখে আৰু সোনকালে বাৰ্ধক্য অহাত বাধা দিয়ে। ইয়াৰ উপৰিও বৃদ্ধ লোকৰ বাৰ্ধক্যজনীত বহু ৰোগ প্ৰতিৰোধ কৰাত মৌৱে সহায় কৰে ।\nদাঁতৰ সুস্বাস্থ্যৰ বাবে মৌ উপকাৰী। চেনিয়ে দাঁতৰ ক্ষতি কৰে , কিন্তু মৌৱে দাঁতৰ উপকাৰহে কৰে।\nএলাৰ্জিৰ সমস্যাত ভোগা লোকে নিতৌ এক চামুচ মৌ সেৱন কৰিলে সুফল পায়। ইয়াৰ লগতে পথ্য অপথ্যৰ ওপৰতো গুৰুত্ব দিয়া উচিত। যেনে কেঁচা হালধিৰ ৰস গাখীৰৰ লগত, মাজে মাজে তুলসীৰ পাত দুখিলা বা তিনিখিলাকৈ খালে এলাৰ্জিৰ সমস্যা বহুখিনি কমি যায়।\nষ্ট্ৰেছ কম কৰাতো মৌ উপকাৰী। মানসিক দুচিন্তা, উদ্বিগ্নতা আদি সমস্যাত ভোগা লোকে মৌ সেৱন কৰা উচিত।\nমৌৱে পুৰুষ, স্ত্ৰীৰ যৌনক্ষমতা অটুট ৰখাত সহায় কৰে। ই স্ত্ৰী ,পুৰুষ উভয়ৰে হৰম’নসমূহ নিয়ন্ত্ৰণ কৰাত সহায় কৰে।\nছালৰ উজ্জ্বলতা বৃদ্ধি কৰা, শালমন , খজুৱতি আদি ছালৰ বিভিন্ন সমস্যা নিৰ্মূল কৰাত মৌ ব্যৱহাৰ কৰা হয়। মৌৰ লগত নেমুৰ ৰস মিহলাই লগালে ই ফেচৱাছৰ দৰে কাম কৰে আৰু ছালৰ উজ্জ্বলতা বৃদ্ধি কৰে। ইয়াৰ উপৰিও বিভিন্ন ফেচপেক, ফেচমাস্ক আদিতো মৌৰ ব্যৱহাৰ হয়।\nচুলিৰ সৌন্দৰ্য্য বৰ্ধন, উফিৰ সমস্যা, চুলি সৰা, চুলি ফটা (split ends) সমস্যাত মৌ উপকাৰী। কণী , নাৰিকল তেল আদিৰ লগত মৌ মাস্ক হিচাবে ব্যৱহাৰ কৰিলে সুফল পোৱা যায়। শ্বেম্পু কৰাৰ পিছত মৌ মিহলি পানীৰে চুলি খিনি ধুলে ই কণ্ডিচনাৰৰ দৰে কাম কৰে।\nউৎকৃষ্ট গুণসমৃদ্ধ মৌক সঁচাকৈয়ে অমৃতৰ লগত তুলনা কৰিব পাৰি। ইয়াৰ গুণসমূহৰ উপকাৰীতা লাভ কৰিবলৈ হ’লে বিশুদ্ধ মৌ সেৱন কৰিব লাগে। বজাৰত উপলব্ধ সকলো মৌ বিশুদ্ধ নহয়। তদুপৰি ঘৰে ঘৰে বিক্ৰী কৰিবলৈ অহা মৌজোলৰ বেপাৰীয়ে মানুহক ঠগাও দেখা পোৱা যায়। সেয়েহে মৌ কিনোতে অলপ সতৰ্কতা অৱলম্বন কৰা উচিত।\nWithout Spiritual signposts , Religion is like ridingawild horse.\nচিলাৰায়ৰ নিশ্চল শিলামূৰ্তি !\nএবছৰীয়া শিশুটিৰ মাহিলী উপাৰ্জন ৭৫০০০ টকা!\nপ্ৰতিফলিত পোহৰত জিলিকিছে জুকন চহৰ\nজাপানৰ পৰা মহাবাহুলৈ-২৬


শান্তিৰ ন'বেল, হিটলাৰ আৰু অলিম্পিক গেম ভিলেজ... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসমাগত টকিঅ’ অলিম্পিক। মাজত মাত্ৰ এটা মাহ। অলিম্পিকৰ এক অবিচ্ছেদ্য অংগ ‘গেম ভিলেজ’। প্ৰতিখন দেশেই অলিম্পিক প্ৰতিযোগিতা অনুষ্ঠিত কৰিবলৈ ক্ৰীড়া আন্তঃগাঁথনিৰ লগতে গেম ভিলেজ নিৰ্মাণৰ ওপৰত দিয়ে বিশষ গুৰুত্ব। কি এই গেম ভিলেজ? কি দৰে গেম ভিলেজ হৈ পৰিল অলিম্পিকৰ অবিচ্ছেদ্য অংগ? এই গেম ভিলেজৰ লগত কি সম্পৰ্ক শান্তিৰ নবেল বঁটা আৰু এডলফ হিটলাৰৰ? এই সকলো সামৰি অসমীয়া প্ৰতিদিনৰ ডিজিটেল ডেস্কৰ তুষাৰ প্ৰতিমৰ বিশেষ প্ৰতিবেদন।\nঅলিম্পিকলৈ মাজত মাত্ৰ কেইটামান দিন। কোৰোনা মহামাৰীৰ বাবে সম্পূৰ্ণ এবছৰ পিছুৱাই দিবলগীয়া হ’ল অলিম্পিক প্ৰতিযোগিতা। ক্ৰীড়া সমাৰোহখনৰ ইতিহাসত মহামাৰীৰ বাবে এবছৰ পিছুৱাই দিয়া ঘটনা এয়াই প্ৰথম। ইয়াৰ পূৰ্বে প্ৰথম বিশ্ব যুদ্ধ আৰু দ্বিতীয় বিশ্বযুদ্ধৰ বাবে পিছুৱাই দিয়া হৈছিল অলিম্পিক প্ৰতিযোগিতা। ২০২০ চনৰ ২৩ জুলাইৰ পৰা অনুষ্ঠিত হ’বলগীয়া প্ৰতিযোগিতাখন কোৰোনাৰ বাবে ২০২১ চনৰ ২৩ জুলাইৰ পৰা অনুষ্ঠিত হ’ব। ইতিমধ্য অলিম্পিক আয়োজনৰ স্বত্ব লাভ কৰা জাপানে টকিঅ’ চহৰক অলিম্পিকৰ বাবে সাজু কৰি তুলিছে। অৱশ্যে প্ৰতিযোগিতাখনলৈ মাজত মাত্ৰ এমাহ থকাৰ সময়তো অনিশ্চয়তা আঁতৰা নাই অলিম্পিক আয়োজনকলৈ। তথাপিও আন্তঃৰাষ্ট্ৰীয় অলিম্পিক কমিটিৰ অধ্যক্ষ থমাছ বাক আৰু টকিঅ’ অলিম্পিক কমিটিৰ তৰফৰ পৰা প্ৰতিযোগিতাখন যিকোনো পৰিস্থিতিতে অনুষ্ঠিত কৰিব বুলি পূৰ্বৰে পৰা ঘোষণা কৰি আহিছে। ইতিমধ্যে জাপান চৰকাৰে দেশখনৰ টকিঅ’ চহৰকে প্ৰমুখ্য কৰি কেইবাটাও প্ৰান্তত বাহাল থকা জৰুৰী অৱস্থাও প্ৰত্যাহাৰ কৰিছে। জাপান চৰকাৰৰ মন্ত্ৰীয়ে অলিম্পিকত নিৰ্দিষ্টি সংখ্যক দৰ্শকৰ উপস্থিত থাকিব পাৰিব বুলিও মন্তব্য কৰিছে। অৱশ্যে এই সন্দৰ্ভত চূড়ান্ত সিদ্ধান্ত এতিয়াও লোৱা নাই। প্ৰায় প্ৰতিদিনেই প্ৰতিযোগিতাখনক লৈ নতুন নতুন বিষয় সংবাদ মাধ্যমত প্ৰকাশ হৈ আহিছে। প্ৰতিদিনেই প্ৰতিযোগিতাখনকলৈ অনিশ্চিয়তাৰ সৃষ্টি হৈছে। কিন্তু তাৰ মাজতে আন্তঃৰাষ্ট্ৰীয় অলিম্পিক কমিটি আৰু জাপান চৰকাৰে প্ৰতিযোগিতাখন সুকলমে অনুষ্ঠিত কৰিবলৈ সক্ষম হ’ব বুলি দাবী কৰি আহিছে।\nঅলিম্পিক প্ৰতিযোগিতা অনুষ্ঠিত কৰিবলৈ ইতিমধ্যে জাপান চৰাকাৰে টকিঅ’ চহৰক নতুন ৰূপত সজাই তুলিছে। বিশ্বৰ বিভিন্ন প্ৰান্তৰ খেলুৱৈয়ে যাতে কোনো কাৰণতে অসুবিধাৰ সন্মুখীন নহয় তাৰ বাবে সকলো দিশৰ ওপৰত গুৰুত্ব প্ৰদান কৰা হৈছে। খেলুৱৈৰ বাবে নিৰ্মাণ কৰিছে বিলাসী আৰু অত্যাধুনিক প্ৰযুক্তি সম্পন্ন আটকধুনীয়া গেম ভিলেজ। প্ৰকৃতিয়ে বাৰে বাৰে ত্ৰাসৰ সৃষ্টি কৰা দেশ জাপানৰ প্ৰযুক্তি বিদ্যাৰ ওচৰত কেতিয়াবা প্ৰকৃতিয়েও হাৰ মানিছে। প্ৰকৃতিয়ে দেশখনক ধ্বংস কৰে আৰু জাপানী লোকসকলে অত্যাধুনিক প্ৰযু্ক্তিৰে জাপানক সজাই তোলে। এনেদৰে প্ৰযুক্তিৰ ক্ষেত্ৰত বহুদূৰ আগবঢ়া জাপানে অলিম্পিকটো প্ৰযুক্তিৰ চমক দিবলৈ প্ৰস্তুত হৈছে। অৱশ্যে এই প্ৰতিবেদনত টকিঅ’ অলিম্পিকত জাপানে কেনেদৰে প্ৰযু্ক্তিৰে চমক দিব সেয়া কবলৈ বিচৰা হোৱা নাই। ইয়াত অলিম্পিকৰ গেম ভিলেজৰ ইতিহাসৰ বিষয়েহে কিছু কথা অৱতাৰণা কৰাৰ প্ৰয়াস কৰা হৈছে। প্ৰসংগ ক্ৰমে উনুকিয়াব লাগিব জাপানে এইবাৰ গেম ভিলেজত কিদৰে সজাইছে।\nটকিঅ’ৰ গেম ভিলেজৰ এটা অংশ..\nজাপানৰ অলিম্পিক আয়োজন কমিটিয়ে টকিঅ’ অলিম্পিকৰ গেম ভিলেজত ৰবটৰ জড়িয়তে খেলুৱৈৰ পৰিচৰ্যাৰ অত্যাধুনিক ব্যৱস্থা কৰাৰ সমান্তৰালভাৱে গেম ভিলেজক পৰাম্পৰাগত জাপানী নিৰ্মাণ শৈলীৰে নিৰ্মাণ কৰিছে। ইয়াত ব্যৱহাৰ কৰা হৈছে পুনৰ ব্যৱহাৰ যোগ্য কাঠ। গেম ভিলেজত আছে কেফে, দোকান আৰু সংবাদ মাধ্যমৰ লোকৰ বাবে বিশেষ কোঠালি। ইয়াৰ উপৰিও গেম ভিলেজত বিভিন্ন ধৰ্মাৱলম্বী খেলুৱৈৰ উপাসনাৰ বাবে নিৰ্মাণ কৰিছে ভ্ৰাম্যমাণ উপাসনাস্থলী। ইয়াৰ উপৰিও টকিঅ’ অলিম্পিকৰ গেম ভিলেজত খেলুৱৈৰ বাবে জিম, ছুইমিং পুলকে ধৰি সকলোধৰণৰ ব্যৱস্থা ৰাখিছে।\nগেম ভিলেজৰ কোঠালিৰ দৃশ্য, ইয়াতেই থাকিব খেলুৱৈ..\nআধুনিক অলিম্পিকৰ এক এৰাব নোৱাৰা অংগ এই গেম ভিলেজ অলিম্পিকলৈ কিদৰে আহিল? পূৰ্বে অলিম্পিকত নাছিল এনেধৰণৰ গেম ভিলেজ। এই গেম ভিলেজ নিৰ্মাণৰ কোনো পৰিকল্পনা নাছিল অলিম্পিক কমিটিৰ। কিন্তু তথাপিও অলিম্পিকৰ এক এৰাব নোৱাৰা অংগলৈ পৰিণত হৈ পৰিল গেম ভিলেজ। এই গেম ভিলেজ নিৰ্মাণৰ আঁৰত আছিল মাত্ৰ এজন খেলুৱৈ। মাত্ৰ এজন খেলুৈৱৰ প্ৰচেষ্টাতেই অলিম্পিকৰ লগত সংযুক্ত হৈ পৰিল গেম ভিলেজ। অলিম্পিকৰ লগত গেম ভিলেজ কিদৰে সংযুক্ত হৈ পৰিল বা গেম ভিলেজ কিয় অলিম্পিকৰ এক অবিচ্ছেদ্য অংগ সেই বিষয়ে উল্লেখ কৰাৰ আগতে উল্লেখ কৰিব লাগিব আন এক কাহিনী। শান্তিৰ নবেল বিজয়ী এজন অলিম্পিয়ানৰ বিষয়ে কিছু কথা জানিব লাগিব আমি।\n১৯৫৯ চনত শান্তিৰ নবেল বঁটা লাভ কৰিছিল বৃটেইনৰ ফিলিপ ন’ৱেল বেকাৰে। প্ৰথম বিশ্বযুদ্ধৰ সময়ছোৱাত এম্বুলেঞ্চ চালক হিচাপে কাম কৰা ফিলিপ ন’ৱেল বেকাৰে পৰৱৰ্তী সময়ছোৱাত বৃটেইনৰ সংসদৰো সদস্য হৈ পৰিছিল। ইয়াৰ পৰাই তেওঁ ৰাষ্ট্ৰসংঘৰ হৈ কাম কৰিবলৈ আৰম্ভ কৰিছিল। তেওঁ অন্যান্য দেশৰ মাজত হোৱা যুদ্ধৰ দামামা শেষ কৰি শান্তি স্থাপনৰ বাবে সৰ্বোতপ্ৰকাৰে চেষ্টা চলাইছিল। ৰাষ্ট্ৰসংঘৰ মজিয়াত এই বিষয়ত বহু কেইটা গুৰুত্বপূৰ্ণ প্ৰস্তাৱ দাখিল কৰিছিল। এইগৰাকী ফিলিপ ন’ৱেল বেকাৰেই ১৯৩৬ চনৰ বাৰ্লিন অলিম্পিক বাতিলৰ সমৰ্থনত মাত মাতিছিল। অথচ তেওঁ নিজেই অলিম্পিক পদকপ্ৰাপ্ত এগৰাকী সফল এথলিটো আছিল।\nযদি অলিম্পিকৰ আত্মাকেই হত্যা কৰা হয়, তেনে নালাগে বাৰ্লিন অলিম্পিক…এইদৰেই গৰজি উঠিছিল ফিলিপ ন’ৱেল বেকাৰে\nবিশ্বৰ অগণন ক্ৰীড়াবিদৰ উচ্চতম আকাংক্ষা অলিম্পিকত নিজ দেশক প্ৰতিনিধিত্ব কৰি এটা পদক কঢ়িয়াি আনা। অলিম্পিক প্ৰতিযোগিতাৰস্থলি তেওঁলোকৰ বাবে মন্দিৰ, মছজিদ, গীৰ্জা সকলো। অলিম্পিকৰ মঞ্চত তেওঁলোকৰ ধৰ্ম এটাই হৈ পৰে.. ‘খেল’। অলিম্পিকৰ বাবেই তেওঁলোকে ত্যাগ কৰে, কষ্ট কৰে, সাধনা কৰে। গতিকে এগৰাকী অলিম্পিক পদকপ্ৰাপ্ত খেলুৱৈয়ে অলিম্পিক বাতিল কৰিবলৈ কিয় সজোৰে মাত মাতিব? নিশ্চয় ইয়াৰ অন্তৰালটো এক কাৰণ থাকিব; নহয়জানো! হয় ফিলিপ ন’ৱেল বেকাৰে বাৰ্লিন অলিম্পিক বাতিলৰ বাবে সজোৰে মাত মতাৰ আঁৰৰ কাৰণ আছিল অলিম্পিকৰ ‘আত্মা’ক জীয়াই ৰখা। তেওঁ বিশ্বাস কৰিছিল বাৰ্লিন অলিম্পিকত বিশ্ব ক্ৰীড়াৰ সৰ্বোচ্চ আৰু পবিত্ৰ মঞ্চখনৰ আত্মাক হত্যা কৰিবলৈ বিচৰা হৈছে। এই অপকৰ্ম কৰিবলৈ আগবাঢ়ি আহিছে এডলফ হিটলাৰ। সেই হিটলাৰ যিয়ে চলাইছিল গণহত্যা। সেই হিটলাৰ যি হিটলাৰ হ’লকাষ্টৰ বাবে কুখ্যাত। সেই হিটলাৰ যিয়ে কৰিছিল ইহুদী নিধন যজ্ঞ।\n”I proclaim the games of Berlin celebrating the eleventh Olympiad of the modern era, to be open”- বাৰ্লিন অলিম্পিক মুকলি কৰাৰ অৱস্থাত হিটলাৰ\nএয়া কিদৰে সম্ভৱ! খেলুৱৈৰ জানোঁ থাকে জাত-পাত, ধৰ্ম? খেলুৱৈৰ বাবে একেটাই জাত, একেটাই ধৰ্ম। খেলে আনে শান্তি, খেলে বিলাই সম্প্ৰীতিৰ বাণী। লগে লগে বিশ্বৰ বিভিন্ন প্ৰান্তত আৰম্ভ হ’ল প্ৰতিবাদ। বহুদেশে মুকলিকৈ মাত মাতিলে, হিটলাৰ তুমি অলিম্পিকৰ আত্মাক হত্যা কৰিবলৈ ওলাইছা, আমি তোমাৰ দেশলৈ নাযাওঁ। এই বিভিন্ন দেশৰ মাজৰ অন্যতম এখন দেশ আছিল ইউ কে…ইউনাইটেড কিংডম। দেশখনৰ সাংসদ ফিলিপ ন’ৱেল বেকাৰেই সজোৰে দাবী কৰিলে যদি অলিম্পিকৰ আত্মাকেই হত্যা কৰা হয়, তেনে নালাগে বাৰ্লিন অলিম্পিক। বাতিল হ‌ওক এই প্ৰতিযোগিতা। বহিষ্কাৰ কৰক প্ৰতিখন দেশে।\nবাৰ্লিন অলিম্পিক অনুষ্ঠিত হ’ল। আৰম্ভ হ’ল বহু কেইটা বিতৰ্ক। অলিম্পিক চ্যেলুট, নাজী চ্যেলুটকলৈ বিতৰ্ক। দুয়োটা চ্যেলুটৰ ধৰণ একে হোৱাৰ বাবেই এই বিতৰ্ক। বহু দেশে অলিম্পিক চ্যেলুটৰ পৰিবৰ্তে সৈনিক চ্যেলুটেৰে সম্ভাষণ জনালে হিটলাৰক। ইউনাইটেড কিংডম, আমেৰিকা আদিয়ে ভংগ কৰিলে পৰম্পৰা। পৰাধীন ভাৰতেও অলিম্পিক চ্যেলুটৰ পৰিবৰ্তে সৈনিক চ্যেলুটেৰে সম্ভাষণ জনালে হিটলাৰক।”I proclaim the games of Berlin celebrating the eleventh Olympiad of the modern era, to be open” বহু কেইটা বিতৰ্কৰ পিছত এইদৰেই হিটলাৰে আৰম্ভ কৰিলে বাৰ্লিন অলিম্পিক।\nএতিয়া আহোঁ পুনৰ গেম ভিলেজৰ প্ৰসংগলৈ। ১৯১২ চনৰ চুইডেন অলিম্পিক। প্ৰতিযোগিতাখনলৈ পোন প্ৰথমবাৰৰ বাবে ভাগ লবলৈ আহিছে ইউনাইটেড কিংডম দলটোৰ লগত ফিলিপ ন’ৱেল বেকাৰ নামৰ যুৱকজন। ১৫০০ মিটাৰ ইভেণ্টত ভাগ লবলৈ অহা ফিলিপ ন’ৱেল বেকাৰ নামৰ যুৱকজন ফাইনেলত উপনীত হ’ল যদিও কোনো পদক লাভ নকৰিলে। অৱশ্যে তেওঁৰ দেশৰে সতীৰ্থজনে লাভ কৰিলে এটা পদক। খালী হাতেৰেই চুইডেনৰ পৰা স্বদেশলৈ ঘূৰি গ’ল ফিলিপ ন’ৱেল বেকাৰ। ইয়াৰ পিছত ১৯২০ চনৰ অলিম্পিকত পুনৰ স্বদেশক প্ৰতিনিধিত্ব কৰি ফিলিপ ন’ৱেল বেকাৰ বেলজিয়ামলৈ আহিছে। এইবাৰ তেওঁ লাভ কৰিছে ট্ৰেক দলটোৰ অধিনায়কৰ দায়িত্ব। লগত আছে চুইডেনৰ অভিজ্ঞতা। হাতত স্বদেশৰ পতাকা লৈ অলিম্পিকৰ উদ্বোধনী অনুষ্ঠানত ইউ কেৰ দলটোক সন্মুখৰ পৰা নেতৃত্ব দিলে ফিলিপ ন’ৱেল বেকাৰে। দুটা নতুন দায়িত্ব লাভেৰে ফিলিপ ন’ৱেলৰ বাবে বেলজিয়ামৰ অলিম্পিক হৈ পৰিল বিশেষ। এই বিশেষ অলিম্পিক প্ৰতিযোগিতাখনক চিৰস্মৰণীয় কৰি তুলিলে তেওঁ ১৫০০ মিটাৰ ইভেণ্টত ৰূপৰ পদক লাভেৰে। কেৱল সেয়াই নে?\nষ্টেডিয়ামৰ বাহিৰ ভাগৰ দৃশ্য…\nসুখবৰঃ টেট উত্তীৰ্ণ ১ লাখ প্ৰাৰ্থীক দিয়া হ’ব চাকৰি…


বলীউড টাইপৰ প্ৰেম কাহিনী – সোণটো ৰঞ্জন বৰুৱা – ফটাঢোল\nএইটো মোৰ জীৱনৰ বলিউড টাইপৰ প্ৰেম কাহিনী৷ কাৰণ ইয়াত হিৰ’ ভি আছে, হিৰ’ইন ভি আছে আৰু ভিলেইন ভি আছে৷ চ’ হেয়াৰ আই গ’…..\nসেইদিনা আনদিনাৰ দৰেই কলেজৰ পৰা বাছেৰে হোষ্টেলৰ সন্মুখত নামিলোহি৷ হোষ্টেলৰ সন্মুখৰ টিউবৱেলটোতে মুখৰ ধূলি ধুই থাকোতেই আন এখন বাছ আহি ৰ’লহি৷ চিনাকি বাছ৷ অন্য অঞ্চলৰ লগতে হোষ্টেলৰ কাষৰ গাওঁখনৰ ল’ৰাখিনিও সেইখনেই স্কুললৈ অনা নিয়া কৰে৷ হঠাতে বাছখনৰ এখন খিৰিকীত চকু থৰ হৈ গ’ল৷ ৰাজকুমাৰী হেন লগা মৰমলগা ছোৱালী এজনী খিৰিকীৰ কাষৰ চিটত৷ বয়স ১৮-১৯ বছৰীয়া হ’ব লাগে৷ তাই খিৰিকিৰে বেলেগ এফালে চাই আছে আৰু মই ভেবা লাগি তাইৰ মুখলৈ৷ এপাকত তাই মুখ ঘূৰাই দিয়াত মোৰ চকুৱে চকুৱে পৰাত মোৰ হৃদপিণ্ড ধান খুন্দা চেলাৰ মিলৰ দৰে শব্দ কৰি বাজিবলৈ ধৰিলে৷ চকুৱে চকুৱে পৰাত তাই অপ্ৰস্তুত হৈ মুখখন ঘূৰাই দিয়াৰ লগে লগে বাছখনো চলিবলৈ ল’লে যদিও মোৰ যেন হৃদপিণ্ডৰ গতি নকমা হ’ল৷\nক্ৰমাৎ দূৰ হৈ যোৱা বাছৰ খিৰিকীৰে তাই আকৌ এবাৰ মুখ উলিয়াই মোলৈ চালে, সেই সময়ত মোৰ হৃদস্পন্দন বন্ধ হৈ যাব যেন অনুভৱ হ’ল৷ বাছখন ধোঁৱা উৰুৱাই গ’লগৈ যদিও মোহাচ্ছন্ন হৈ কিমান সময় তাত ঠৰঙা লাগি থাকিলো নাজানো৷ হোষ্টেলৰ ভটুৱাই ভেবা লাগি লাইটৰ প’ষ্টৰ দৰে ৰৈ থাকোতেই ভৰিত চিৰিককৈ গৰম পানী ত্যাগ কৰাতহে হুঁচ আহিল৷ ৰুমলৈ আহিলো কিন্তু চকুৰ আগৰ পৰা, মনৰ পৰা তাইৰ মুখখন নাঁতৰাই হল৷ যেনিয়েই চাওঁ তাইকেই দেখো৷ আঁতৰ হওক বুলি গা মূৰো ধুই দিলো, নাই নাঁতৰে৷ ৰুমৰ পৰা কেণ্টিন পালোগৈ৷ ইয়াতো দেখোন সদায় কাম কৰা ল’ৰাটোৰ সলনি আজি তাইহে চাহ দিছে৷ চাহকাপ দি কঁকাল নচুৱাই আঁতৰি যোৱা তাইলৈ মন্ত্ৰমুগ্ধ হৈ চাই থাকোতে কেতিয়া চাহ কাপ খাবলৈ তুলি ল’লো কেতিয়া মুখলৈ বুলি তুলি বতাহতে বাকিলো গমেই নাপালো৷ গৰম চাহে যেতিয়া জিনচ ভেদ কৰি পোৰণি তুলিলে তেতিয়াহে বিকট চিঞৰ এটাৰে মোৰ হুঁচ আহিল৷ পোৰণিৰ কোবত ৰ’ব নোৱাৰি যেন তেন চাহ তাতেই এৰি ৰূমলৈ আহি বাৰ্ণল লগাই বিছনাত ধাবলাং খাই পৰি দিলো৷ ওপৰত ঘূৰিবলৈ আৰম্ভ কৰা ফেনখনলৈ চাই ভাবিবলৈ ধৰিলো মোৰ হৈছে কি? তাইৰ মুখখন যে আঁতৰ নোহোৱা হ’ল?\nইয়েছ! মোৰ প্ৰেম হৈছে! ক’বলৈ গ’লে লাভ এট ফাৰ্ষ্ট চাইট! কিন্তু কোন তাই? ক’ত বা ঘৰ? হঠাতে লগৰ অঘাইটং এটাই কোৱা এপচ এটালৈ মনত পৰিল, Happn৷ তাৰ মতে এইটো এপচ যদি কাৰোবাৰ থাকে তেন্তে সেইজনৰ আগেৰে পাৰহৈ যোৱা যিকোনো লোকৰ ফেচবুকৰ প্ৰফাইল আপোনা-আপুনি দেখুৱায়৷ সেই কথা মনত পৰি লগেলগে happn নামৰ এপটো ডাউনলোড কৰি চালো৷ পিছে কি হ’ব? ওহো, তাইৰ কোনো খবৰেই নাই৷ হ’বনো কেনেকৈ? সেইটো এপচ মোৰ আৰু তাইৰ তাতো থকা হ’লেহে দেখুৱালেহেঁতেন! সেইদিনা তাইৰ বাবেই গোটেই ৰাতি শুৱ নোৱাৰিলো৷ পিছৰ দিনাও একেই গতি! য’তে ত’তে তাই! আনকি ইংৰাজী পঢ়াবলৈ অহা হেড বাইদেউৰ মাজতো তাইকহে দেখা পোৱা হ’লো৷ তাইহে যেন ডাইচৰ ওপৰত উঠি ক্লাছ লৈ আছে৷ কলেজত যেনি ঘূৰি চাওঁ সকলোতে তাইকহে দেখো৷ এবাৰত এজনীলৈ ভেবা লাগি চাই থাকোতে মোক হাতেৰে গাল ৰঙা কৰিবলৈহে বাকী ৰাখিলেগৈ!\nতাই যি গালি পাৰিলে ঐ! সেই গালিৰ কোবত তাই অলপ সময়ৰ বাবে মনৰ পৰা পলাই ফাট মাৰিলে৷ মুঠৰ ওপৰত সেইদিনা ক্লাছত কি বুজিলে ভগৱানেহে উত্তৰ দিব পাৰিব৷ যেনে তেনে ক্লাছ সমূহ শেষ কৰি হোষ্টেলমুৱা হ’লো৷ বাছৰ পৰা নামিয়েই যেতিয়াই টিউৱৱেলটো দেখিলো, তাই আকৌ ভূমুকি মাৰিলেহি৷ হাতৰ ঘড়ীলৈ চাই দেখিলো, বাছখন অহাৰ সময় হৈছেই৷ প্ৰায় দহমিনিট মানৰ পাছত বাছখন আহি ৰ’লহি, তাইক দেখিলো যদিও আজি দেখোন তাই বাহিৰলৈ নাচালেই৷ মনটো একেবাৰে ডেমেজ হৈ গ’লগৈ৷ ল’ৰা ছোৱালীখিনি নমাই যাবলৈ লোৱা বাছখনলৈ বিষণ্ণ মনেৰে চাই থাকোতে এটা দৃশ্য দেখি মোৰ হৃদপিণ্ড স্তব্ধ হৈ যোৱা যেন লাগিল৷ তাই হাত উলিয়াই মোক বাই বাই দিছে, লগতে মুখ উলিয়াই এটি মিঠা হাঁহি উপহাৰ দি গ’ল৷ তাৰ পাছত টিউবৱেলৰ কাষত বাছলৈ অপেক্ষা কৰা আৰু চকুত চকু থৈ মিচিকিয়া হাঁহি আদান প্ৰদান কৰাটো এক নিয়মত পৰিণত হল৷ সেই দুই তিনিমিনিট বাছ ৰখোৱা সময়খিনি যেন মোৰ জীৱনৰ আটাইতকৈ সুখৰ সময় হৈ পৰিল৷ তেতিয়ালৈকে সকলো কাম মৌনতাৰে আগবাঢ়ি গৈ আছিল৷ কোনেও কাৰো নামো নাজানো৷\nকিন্তু এদিন বহুত সময় অপেক্ষা কৰাৰ পাছত বাছখন নাহিল আৰু মই বাছখন কিয় নাহিল তাকে চিন্তা কৰি বিনিদ্ৰ ৰাতি পাৰ কৰিলো৷ পিছৰ দিনা অৱশ্যে বাছখন আহিল আৰু তায়ো মোৰফালে চাই সেই সুমধুৰ হাঁহি বিয়পাই দিলে৷ প্ৰত্যুত্তৰ ময়ো একেই হাঁহিৰেই দিয়াৰ উপৰিও মনত জোৰ দি বৰ সাহসেৰে ইংগিতৰে কালি কিয় নাহিল সুধিলো! তাই আনফালে মূৰটো ঘূৰাই গুচি গ’ল৷ পিছত মনত পৰিল যে কালি দেওবাৰ আছিল৷\nসঁচাকৈয়ে! অপেক্ষা কৰি থকা মানুহে দিন-বাৰ পাহৰি যায়, তাৰ প্ৰমাণ হাতে হাতে পালো৷ ইমান দিন আমাৰ মাজত নিৰ্বাক ভাবে চলি আছিল যদিও সেই ইংগিততে দিয়া উত্তৰে যেন মোক বাহুবলী বনাই দিলে৷ লগেলগে তাইৰ নাম সুধিবলৈ আগবাঢ়ি গ’লো, কিন্তু বাছখনো চলিবলৈ ধৰাত সুযোগ হেৰুৱাই পেলালো৷ পিছদিনা যি হয় হব আজি সুধিমেই বুলি টিউবৱেলৰ সলনি পকা ৰাস্তাৰ কাষতেই অপেক্ষা কৰিলো৷ আজি মুঠতে সুধিমেই৷ সময়মতে বাছ আহিল, তাইয়ো মোৰ ফালে চাই হাঁহি বিয়পাই দিলে যদিও মই হাঁহিৰ সলনি চিধাচিধি তাইৰ নামটো সুধি দিলো৷\nকিন্তু নাম সোধাৰ লগে লগে তাই মুখখন ঘূৰাই তলমূৰ কৰা দেখি এনে লাগিল যেন নাম সোধাৰ বাবে মোক বেয়া পালে৷ মৰহা মন এটা লৈ চলিবলৈ ধৰা বাছখনলৈ চাই থাকোতেই আকৌ মিচিকিয়া হাঁহিৰে তাইৰ মুখখন দেখিলো, লগতে হাতেৰে কাগজৰ লাড়ু এটা মোৰফালে দলিয়াই দিলে৷ দেখি জীৱ যেন কঁপি গ’ল মোৰ, কাৰণ মই এনে ঘটনাৰ সৈতে প্ৰথমবাৰলৈ সন্মুখীন হৈছো৷ কোনোবাই লক্ষ্য কৰি আছে বুলি মোৰ কাণমূৰ গৰম হৈ গ’ল৷ বাছখন যাবলৈ দি চাৰিওফালে চাই লাহেকৈ লাডুটো বুটলি ল’বলৈ খুজিলো৷ এনেতে দেখিলো মোৰ হোষ্টেলৰে লগৰ এটাই মোতকৈ আগতে গৈ কাগজৰ লাড়ুটো বুটলিবলৈ লৈছে!\nহে প্ৰভু! তাৰমানে হোষ্টেলৰ টিউবৱেল আৰু ৰাস্তাৰ কাষৰ ৰুমটোত থকাজনলৈহে তাই ইমানদিনে হাঁহিৰ আদান প্ৰদান কৰি আছিল!\n« মোৰ স্বৰ্গদৰ্শন–মানস শইকীয়া\nমোৰ ক্ষেত্রত এনে হৈছিল – দিব্যজ্যোতি চৌধুৰী »


দুষ্প্ৰাপ্য হাঁহি – হেমন্ত কাকতি – ফটাঢোল\nNovember 1, 2017 ভিন্নস্বাদ\t7 Comments\nদুষ্প্ৰাপ্য হাঁহি – হেমন্ত কাকতি\nহাঁহি মানুহৰ জীৱনৰ এক অভিন্ন তথা অবিচ্ছেদ্য অংগ৷ মানুহে বিচাৰি ফুৰা হাঁহিৰ লগতে জড়িত হৈ আছে মনৰ সুখানুভূতি৷ সুখী মানুহৰ মুখায়ৱত হাঁহি অনৱৰতে বিৰিঙি থকা বুলি অনুভৱ হলেও সুখ হ’ল দুষ্প্ৰাপ্য৷ গতিকে অকল হাঁহিৰেই এজন মানুহক সুখী বুলি কব পাৰি জানো?\nমানৱ ইতিহাসৰ ক্ৰম বিকাশ আৰু বিৱৰ্তনৰ লগে লগে বহু কথাই সলনি হৈছে, তাৰ লগতে সলনি হৈছে মানুহৰ হাঁহিটোও৷ আগতে মানুহে কেনেকৈ হাঁহিছিল তাৰ বিষদ বিৱৰণ নেপালেও মহাভাৰত ৰামায়ণৰ সময়ত মানুহে যে দিল খুলি হাঁহিছিল সেয়া বিভিন্ন নাটক, চিনেমা বা ভাওঁনাৰ পৰাই আমি বুজিব পাৰো৷ সৰুতে – “ক’ত পলাবি তই আজি, তোক আজি মই বন্দী কৰিম…..হো হো হো হা হা হা“ বুলি অট্টহাস্য কৰি উঠা ৰজা বা সেনাপতি সকলৰ নাটকৰ দৃশ্যাংশবোৰ মনত পেলাওক৷ সন্মুখত থকা জনেও হাঁহিৰেই প্ৰত্যুত্তৰ দি যুদ্ধ কৰা নাছিল জানো?\nকিন্তু সময়ৰ লগে লগে সেই হাঁহিবোৰ জানো ক’ত হেৰাই গ’ল৷ আজিকালি অট্টহাস্য কোনেও নকৰে, তাৰ ঠাই লৈছে অন্যান্য হাঁহিবোৰে৷ যেনে ক্ৰুৰ হাঁহি, মিচিকিয়া হাঁহি, মৌন হাঁহি, দুখৰ হাঁহি, সুখৰ হাঁহি ইত্যাদী৷ পিচে এই সকলোবোৰৰ প্ৰধানত কৃত্ৰিম আৰু অকৃত্ৰিম দুভাগত বিভক্ত হৈছে৷ আহক, আজি অলপ হাঁহিৰ বিশ্লেষন কৰি চাও৷\nবৰ্তমান সময়ত সকলোতকৈ প্ৰচলিত হাঁহিটোৱেই হ’ল কৃত্ৰিম হাঁহি৷ বিশ্বৰ ইমুৰৰ পৰা সিমুৰলৈ আজিকালি এই হাঁহিটোৱেই সৰ্বাধিক জনপ্ৰিয় বুলি কব পাৰি৷ দুজন মানুহ মুখামুখি বা এৰাএৰি হলেই এই হাঁহিটো নিজে নিজে ওলোৱাটো প্ৰায় নিয়মত পৰিনত হৈছে৷ বিয়াঘৰত দৰা কইনাই, ৰাজনৈতিক নেতা সকল, হোটেলৰ ৰিচিপচনিষ্ট, শ্বপিং মলত চেলচ্ গাৰ্ল, উৰাজাহাজৰ পৰিচাৰিকা, আপোনাৰ ইঞ্চিওৰেঞ্চ এজেণ্টৰ পৰা ওচৰ চুবুৰীয়ালৈ এই হাঁহি সকলোতে বিৰাজমান৷ এই সকলোবোৰ তেওঁলোকৰ মুখত জিলিকি থকাটো অৱশ্যম্ভাৱীয়েই নহয় দৰকাৰীও৷ নহলে আপুনি বেয়া পাব৷\nবেছি চিনাকি নথকা বিয়া ঘৰত দৰা বা কইনাই আপোনাক দেখি নেহাঁহিলে আপোনাৰ মনত কি ভাৱ আহিব? অৱশ্যে দিনটো ভোকে পিয়াহে থাকিও কইনাই যদি হাঁহি আছে ভুল নুবুজিব যে আপোনাক খুউৱ ভাল লাগি হাঁহিছে৷ দুৰত কেমেৰামেনো থাকিব পাৰে৷ নহলে হয়তো তেওক কোনোবাই কৈছে- তোক হাঁহিলেহে ধুনীয়া দেখি৷ হয়তো মাক দেউতাক বা বন্ধু বান্ধৱীয়ে বুজাই বঢ়াই কৈ থৈছে যে বিয়াৰ দিনা কষ্ট হলেও হাঁহি থাকিবি৷ এইটো বৰ কষ্টকৰ কাম৷ মানে আপোনাৰ হাঁহিব মন নাই অথচ হঁহাটো কম্পালচৰী৷ এই কম্পালচৰী হাঁহিৰ নিয়মেই অনুসৰণ কৰে আমাৰ মন্ত্ৰী বিধায়ক সকল বা বিভিন্ন ব্যৱসায় বাণিজ্যৰ লগত জড়িত হৈ থকা ব্যক্তি সকলে৷ নহলে ব্যৱসায়ত তলা লগাতো ধূৰূপ৷\nধৰি লওক আপুনি সহধৰ্মিণীক লৈ দোকানত কাপোৰ চাবলৈ গৈছে, এখনৰ পিচত এখন কাপোৰ মেলি মেলি দেখুৱাই দেখুৱাই চেলচ্ মেন ভাগৰি গৈছে অথচ তেখেতৰ পচন্দ হোৱা নাই, অৱশেষত প্ৰায় পোন্ধৰযোৰ কাপোৰ উলিয়াই পচন্দ নোহোৱাত শ্ৰীমতীয়ে মিচিকিয়া হাঁহি এটা মাৰি “বেলেগ এখনত চাও দেই“ বুলি ওলাই যাওতেই দোকানীও একেই হাঁহিটো ’ৰিফ্লেক্ট’ কৰি “আকৌ আহিব বাইদেউ“ বুলি মুখৰ মাংসপেশীত জোৰ দিছে, এইটো কষ্টকৰ হাঁহি৷ যিটো সময়ত আপোনাৰ হয়তো গালি দিবলৈ মন যাব সেই সময়ত হাঁহিযুক্ত মুখ এখনক ধৰি ৰখাটো উজু নহয়৷ কোনোবাই কোৱা শুনিছিলো এই কাৰণেই হেনো আমাৰ অসমীয়া মানুহে বিজনেচ কৰিব নোৱাৰে৷ মানে “কিনিলে কিনিবি নিকিনিলে নাই, ইমান দেখাই থাকিব নোৱাৰো! “ এটিটিউদ্ টোৰ বাবেই৷\nএকেই হাঁহি নিৰ্বাচনৰ আগে আগে ৰাজনৈতিক নেতা পালিনেতা সকলৰো মুখত বিৰাজমান হৈ থাকে৷ আমি তাতেই ভোল গৈ আমি কও-মানুহজন যি নহলেও বৰ হাঁহিমুখীয়া৷ দুই এজনে তো “পইচা খালেও কাম কৰিছে দেই“ বুলি কোৱাও শুনা পাও৷ কিছুলোকৰ এই ভুৱন ভুলোৱা হাঁহিয়েই প্ৰধান সম্পদ হৈ পৰে৷ বহুলোকৰ হেনো হাঁহিমুখীয়া ডাক্টৰৰ তাত গৈ ঔষধ নোখোৱাকৈয়ে বেমাৰ ভাল হয়৷ কিছু কিছু ঠাইত মৃতকৰ অন্তোষ্টিক্ৰিয়াত “ৰ’দালী“ ব্যৱহাৰৰ দৰেই দোকানে ঘৰে, হাটে বজাৰে সকলোতে “হাঁহিচম্পা“ৰ নিযুক্তি তেনেই সাধাৰণ কথা হৈ পৰিল৷ এই হাঁহিক আমি লাহে লাহে ব্যৱসায়িক ৰূপ দিছো৷ হাঁহি নথকা মানুহ নিবনুৱা হৈ পৰাৰ আশঙ্কা দেখা দিছে৷\nযেনেকে ঘহোতে ঘহোতে শিলো ক্ষয় হয় তেনেকে হাঁহোতে হাঁহোতে প্ৰেমিকাও পাই যায়৷ অৱশ্যে এইটো অলপ ৰিস্কি বিজনেচ৷ সঠিক হাঁহিৰ ব্যৱহাৰ কৰিব নিশিকিলে ওপৰোক্ত কথা ফাকি হিতে বিপৰীত হোৱাও দেখা যায়৷ গাভৰুৰ হাঁহিৰ দৰ্শন পোৱাতো বহুতৰে বাবে সৌভাগ্যৰ কথা৷ চাৰি চকুৰ মিলন যেতিয়া হাঁহিলৈ পৰিবৰ্তন হয় তেতিয়াই হেনো প্ৰেমৰ উকমুকনি আৰম্ভ হয়৷ প্ৰেমিকাৰ মিচিকীয়া হাঁহিতে ধৰাশায়ী হয় প্ৰেমিক৷ প্ৰেমত পৰা সময় খিনিত প্ৰেমিকৰ মুখৰ পৰাও হেনো হাঁহিটো নুগুছেই৷ এই হাঁহিৰ বলতেই কিছু কালজয়ী গীত যেনে “হাঁহিলে তুমি মুকুতামনি সৰে, দুচকু ভৰিলেও মন নভৰে“ আদি গীতৰ ৰচনা হৈছে৷ প্ৰেমিক প্ৰেমিকাৰ হাঁহিতেই সৃষ্টি হৈছে বহু যুগজয়ী মহাকাব্য আৰু যুদ্ধ বিগ্ৰহো৷ অৱশ্যে এই হাঁহিচম্পা হত পিচলৈ এজনে আনজনক চকুপাৰি দেখিব নোৱাৰা হৈ যোৱাতো তেনেই সাধাৰণ কথা হৈ পৰিছে৷\n“ক্ৰুৰ“ হাঁহি হল চিনেমাৰ ভিলেইনৰ মুখত বিৰিঙি থকা হাঁহি৷ আজিকালি হিন্দী চিনেমা বা একতা কাপুৰৰ চিৰিয়েলত ভিলেইন বা ভেম্পৰ মুখত দেখা এই হাঁহিত চকুহাল এফালে আৰু হাঁহিতো এফালে দেখিয়েই আমি গম পাই যাওঁ ভিলেইনে হিৰোৰ বিপৰীতে কি চক্ৰব্যেহু ৰচনা কৰিবলৈ গৈ আছে৷ একতা কাপুৰৰ চিৰিয়েল “কচৌতি জিন্দেগী কি“ চিৰিয়েলখন চোৱা মানুহে কোমলিকাৰ হাঁহিটো মনত পেলাওক চোন, সেইখন নাচালে ওচৰ চুবুৰীয়াৰ লগত ফুচফুচাই মৰা বিয়ৈ বিয়নী মেলতো মন কৰিব- এই হাঁহি ওলাই যায় কেতিয়াবা৷ হিন্দী চিনেমাৰ গুলচন গ্লোভাৰ বা অমৰিশ পুৰীৰ হাঁহিটোয়ে এই হাঁহিক এক অনন্য মাত্ৰা প্ৰদান কৰিছে৷\nআৰু এক ধৰণৰ হাঁহি হ’ল দুখৰ হাঁহি৷ প্ৰেমিকৰ লগত ব্ৰেক আপ, ব্যৱসায়ত লোকচান, পৰীক্ষাত অকৃতকাৰ্য্য হওতে বা কিবা কথাত ফেইল হোৱাৰ পিচত যেতিয়া কোনোবাই খৱৰ সোধে, কিহে ডাঙৰীয়া, খৱৰ বাতৰি কেনে? আপোনাৰ মুখত বিৰিঙি উঠা হাঁহিটোৱেই হ’ল দুখৰ চিম্ব’লিক হাঁহি৷ সময়মতে দৰ্মহা নোপোৱা, আশা কৰাতকৈ কিবা কমকৈ পোৱা, পত্নীক জন্মদিনৰ উপহাৰ দিবলৈ পাহৰি যোৱা, পতি অথবা পত্নী বা প্ৰেমিকাই আকালৰ সময়তো পকেট খালি কৰি লোৱা ড্ৰেচ বা অলঙ্কাৰ পিন্ধি আপোনাক কেনেকুৱা লাগিছে সোধাৰ পিচত দুখ মনেৰে “বৰ ধুনীয়া লাগিছে“ বুলি কৈ মৰা হাঁহিটোও এইটো কেটেগৰীতে পৰিব যেন লাগে৷ অসময়ত অনিমন্ত্ৰিত বা অনাকাঙ্খিত আলহী আহি দুৱাৰ মুখত ঠিয় দিলেও এই হাঁহিৰ আবিৰ্ভাৱ ঘটে৷ অফিচ ছুটীৰ পিচতো বছে চেম্বাৰত মাতি নি ইম্পৰটেণ্ট কাম এটা কৰি যাওক বুলি কওঁতেও আপুনি কষ্ট নকৰাকৈ “হ’ব ছাৰ“ বুলি কৈ এই হাঁহিটো ’ট্ৰাই’ কৰি চাব পাৰে৷\nএই সকলো হাঁহিৰ লগতে খোজত খোজ মিলাই আজিকালি সমাজত আৰু একধৰণৰ হাঁহিয়েই জন্ম লৈছে৷ সেয়া হ’ল ধেমালী, বিদ্ৰূপ বা ঠাট্টা মস্কৰাৰ হাঁহি৷ এই হাঁহিৰ লগত জড়িত সকলক কোনো কোনোয়ে চকুচৰহা বুলিও আখ্যা দিব খোজে৷ যেনে ৰাইট উয়িঙে লেফ্ট উয়িঙক হঁহা, চুবুৰীয়াৰ ল’ৰাছোৱালী, পুৰুষ মহিলাৰ স্বভাৱ চৰিত্ৰ, আচাৰ ব্যৱহাৰ, ৰীতি-নীতি বা ধৰণ কৰণক লৈ কৰা চৰ্চা আদি বিষয়ত এই হাঁহিয়ে স্থান পায়৷ বেজীয়ে চালনীৰ ফুটাক লৈ হঁহাৰ লেখীয়া ফকৰা যোজনা বোৰ এইক্ষেত্ৰত উনুকিয়াব পাৰি৷ পৰ-চৰ্চাক মনোৰঞ্জনৰ আহিলা হিচাবে লোৱা সকল বা চচিয়েল মেডিয়াৰ লগত সম্পৰ্ক থকা সকলে ভালকৈ জানে এই হাঁহিটোৰ বিশেষত্ব আৰু ব্যৱহাৰ৷ বন্ধু মহলৰ দুই এজনে অৱশ্যে ইয়াক বৰ্তমান সমাজ জীৱনত প্ৰয়োজনীয় অংগ বুলিও কব খোজে৷ এই হাঁহিকেই বহুতে সমালোচনা নামেৰেও বিভূষিত কৰিছে৷ তেওঁলোকৰ মতে ব্যৱস্থাৰ শুধৰণী হবলৈ এনেধৰণৰ হাঁহিৰ প্ৰয়োজন আছে৷ এই হাঁহিকেই বহুতে ঠাট্টা মস্কৰাৰ পৰা হাস্য-ব্যংগ, চেটায়াৰৰ ৰূপ দিবলৈ চেষ্টা কৰা দেখা যায়৷ পিচে আমি কৰবাত হাস্য ব্যংগ আৰু ঠাট্টাৰ মাজৰ ৰেখাডাল চিঙি লোকৰ লগত বন্ধুত্ব হেৰুৱাই নভবাকৈয়ে শত্ৰুতাক আদৰি লোৱাৰ ৰিস্ক লও৷ গতিকে এইটো এক ধৰণৰ ’ৰিস্কি’ হাঁহি৷\nঅৱশেষত আহো আমাৰ বহু আকাঙ্খিত সুখৰ হাঁহিটোলৈ৷ এই হাঁহি বৰ বিৰল ক্ষণত হে উপলব্ধ হয়৷ বহু পৰিশ্ৰম বা সাধনাৰ অন্তত কৃতকাৰ্য্য হৈ পোৱা সুখতহে এই হাঁহি আমাৰ মুখত বিৰিঙে৷ ই এনে এক সুখানুভূতি যিটো ক্ষণক যদি আমি কেমেৰাৰে আবদ্ধ কৰো, সেইটোক ফ্ৰেম কৰি তাৰ পৰা হয়তো জীৱনভৰলৈ অনুপ্ৰেৰণাৰ উৎস হিচাবে লৈ আগবাঢ়িব পাৰো৷ সৰু সৰু সুখ আৰু টুকুৰা টুকুৰ হাঁহিৰেই গাঠি লব পাৰো জীৱনত জীয়াই থকাৰ তাড়না৷ বাল্যকালৰ এনে বহু স্মৃতিৰ মাজতে লুকাই আছিল এনে বহু ক্ষণ যাক ৰোমন্থন কৰি আমি পুলকিত হওঁ৷\nসুখ আৰু হাঁহিৰ এই অভিন্ন ৰূপ বিৰিঙি উঠক সকলোৰে জীৱনত, তাৰেই কামনা কৰিলো৷\n« ফৌজী ৱাইফ্ v/s ঘড়ীৰ কাঁটা – পৰী শ্যামলী ভূঞা\nঅফলাইন চাট- চাহিন জাফ্ৰি »\nলেখাটো পঢ়ি সুখ পালো। হাঁহি ওলাল মাজে মাজে ।কেটেগৰীটো নিজেই ঠিক কৰি ল’ব দেই।\nধন্যবাদ লখিমী !\nময়ো হাঁ‌হি এটা মাৰি দিছো, এইটো পঢ়ি। শ্ৰেণীবিভাজন আপুনিয়েই কৰি ল’ব দাদা।\nধন্যবাদ ৰিণ্টু !\nHundor hoise….lakhminath bezborua debor hahi r serepa lualoi monot pori gol….Dhonnyobad…..\nদাদা৷ পঢ়ি ভাল পালো৷ সুন্দৰ লিখিছে৷\nভাল লাগিল দাদা৷


GMCHৰ ছাত্ৰ নীমচিং পানমেৰ মৃত্যুৰ ৰহস্য কি? | MyNewsNE\nGMCHৰ ছাত্ৰ নীমচিং পানমেৰ মৃত্যুৰ ৰহস্য কি?\nহত্যা নে আত্মহত্যা?\nবৰ্তমানেও ৰহস্যৰ আবৰ্তত আছে গুৱাহাটী চিকিৎসা মহাবিদ্যালয়ৰ ছাত্ৰ নীমচিংপেউং পানমেই মৃত্যুৰ ঘটনা। আচলতে GMCHৰ নীমচিংপেউং পানমেৰ মৃত্যু দুৰ্ঘটনা নে আত্মহত্যা বৰ্তমানেও এক বৃহৎ প্ৰশ্নবোধক হৈ আছে। উল্লেখ্য যে সোমবাৰে গুৱাহাটী চিকিৎসা মহাবিদ্যালয়ৰ চতুৰ্থ ছাত্ৰাৱাসত উদ্ধাৰ হৈছিল ছাত্ৰগৰাকীৰ মৃতদেহ। নীমচিং পানমে MBBSৰ চুড়ান্ত বৰ্ষ ছাত্ৰ আছিল। ছাত্ৰজনৰ ঘৰ ডিমা হাচাও জিলাৰ মাহুৰত। মৃতদেহ উদ্ধাৰ কৰি মৰোণোত্তৰ পৰীক্ষা কৰিছে যদিও বৰ্তমানেও ছাত্ৰজনৰ মৰোণোত্তৰ পৰীক্ষাৰ ফলাফল অহা নাই।\nকিন্তু GMCH ৰ অধীক্ষকৰ অভিজিৎ শৰ্মাৰ মন্তব্য অনুসৰি ছাত্ৰজন নিচা আসক্তৰ লগতে নিয়মীয়া ছাত্ৰ নাছিল। আনহাতে ছাত্ৰগৰাকীৰ তৃতীয় বৰ্ষৰ ফলাফল ভাল নাছিল। সন্দেহ কৰা হৈছে ছাত্ৰগৰাকীয়ে মানসিকভাৱে ভাগি পৰি জীৱনৰ চৰম সিন্ধান্ত লৈছে।\nবৰ্তমানেও আৰক্ষীয়ে অব্যাহত ৰাখিছে তদন্ত আৰু সকলোবোৰ কথা আৰক্ষীৰ তদন্ত সকলোবোৰ কথাই স্পষ্ট হ’ব বুলি GMCH ৰ অধীক্ষকৰ অভিজিৎ শৰ্মাৰ মন্তব্য কৰে। লক্ষ্যণীয়ভাৱে ছাত্ৰজনৰ পৰিয়ালৰ লোকে বৰ্তমানলৈ কোনোধৰণ অভিযোগ দাখিল কৰা নাই।\nTags: gmchGMCH Studentsuicide\nকৰ’নাৰ সংকটৰ মাজতেই ৰাজ্যৰ বজাৰত মূল্যবৃদ্ধিৰ জুই\nমেছি নে ৰ'নাল্ডাে! বিশ্বৰ সবাতােকৈ চহকী ফুটবলাৰজন কোন?


প্ৰৱন্ধঃ গুগল অনুবাদক, ইণ্টাৰনেটত অসমীয়া আৰু ভাষা-প্ৰযুক্তি বিকাশ পৰিষদ :: ড° গুণদীপ চেতিয়া, ড° ভাস্কৰজ্যোতি শৰ্মা - অসমীয়াৰ সুখ-দুখ\nHome ARTICLE GUNADEEP CHETIA RECENT গুণদীপ চেতিয়া প্ৰৱন্ধ প্ৰৱন্ধঃ গুগল অনুবাদক, ইণ্টাৰনেটত অসমীয়া আৰু ভাষা-প্ৰযুক্তি বিকাশ পৰিষদ :: ড° গুণদীপ চেতিয়া, ড° ভাস্কৰজ্যোতি শৰ্মা\nxukhdukh.com May 23, 2022 ARTICLE, GUNADEEP CHETIA, RECENT, গুণদীপ চেতিয়া, প্ৰৱন্ধ,\nগুগল অনুবাদক, ইণ্টাৰনেটত অসমীয়া আৰু ভাষা-প্ৰযুক্তি বিকাশ পৰিষদ\nড° গুণদীপ চেতিয়া, ড° ভাস্কৰজ্যোতি শৰ্মা\nঅসমীয়া ভাষাক গুগল অনুবাদকত অন্তৰ্ভুক্ত কৰা বিষয়ে ইতিমধ্যে অসমত বিশেষ চৰ্চা লাভ কৰাৰ লগতে এই বিষয়ে সামাজিক মাধ্যমত বিভিন্নজনে বিভিন্ন ধৰণে প্ৰতিক্ৰিয়া প্ৰকাশ কৰি অহাৰ সূত্ৰ ধৰিয়েই এই বিষয়ে কিছু কথা প্ৰকাশ কৰাৰ প্ৰয়োজনীয়তা আছে বুলি ভাবিব পাৰি৷ গুগল অনুবাদকত অসমীয়া ভাষাৰ অন্তৰ্ভুক্তিয়ে অসমীয়া ভাষা প্ৰযুক্তিৰ জগতখনক যে এখোজ আগুৱাই লৈ গ’ল সেইটো নিসন্দেহে সত্য৷ কিন্তু আজিৰ এই সফলতাৰ বাবে যি পৰ্যায়ত যি ধৰণে প্ৰচেষ্টা চলোৱা হৈছিল আৰু হৈ আছে, সেইখিনিও উল্লেখযোগ্য দিশ আৰু এনে একোটা প্ৰচেষ্টাৰ আঁৰৰ দিশবোৰ সাধাৰণ লোকৰ সন্মুখত কিছু পৰিমাণে স্পষ্ট নহ’লে বহু কথাতে অস্পষ্টতা আৰু আসোঁৱাহ ৰৈ যোৱাৰ সম্ভাৱনা থাকে৷\nবৰ্তমানে ভাষা এটাৰ ডিজিটেল ৰূপৰ বিকাশৰ ক্ষেত্ৰত ইণ্টাৰনেট বা অনলাইন মঞ্চখনৰ গুৰুত্ব সৰ্বাধিক বুলি ক’লেও বঢ়াই কোৱা নহয়৷ এই ইণ্টাৰনেটৰ মাধ্যমেৰে সংযোগ গঢ়ি উঠা দুই এজন প্ৰৱাসী অসমীয়াৰ লগতে ভাৰতত বাস কৰা কিছুসংখ্যক অসমীয়াই ২০০৬ চন মানতে ইণ্টাৰনেটত অসমীয়া ভাষাৰ দুখলগা স্থিতিৰ বিষয়ে চিন্তা-চৰ্চা কৰিছিল৷ তাৰেই পৰিণতিত ২০০৬ চনৰ মাৰ্চ মাহত ‘শব্দ ডট অৰ্গ’ নামৰ অনলাইন অভিধানখনৰ কাম আৰম্ভ কৰ হয়৷ এই অভিধানখনত কৰা শব্দসমূহৰ অন্তৰ্ভুক্তিতো অসম তথা প্ৰবাসী কেইবাজনো অসমীয়াই নিজৰ নিজৰ অৱদান আগবঢ়ায়৷ ২০০৬ চনৰপৰা ২০১০ চনলৈকে চেগাচোৰোকাকৈ দুই-একে ব্লগ, ৱেবচাইট, সামাজিক মাধ্যম আদিত অসমীয়া লিখা দেখা গৈছিল যদিও সেই সময়ত অনলাইন মাধ্যমত সক্ৰিয় বেছিভাগ মানুহেই লিখিছিল ৰোমান লিপিত অথবা ইংৰাজী ভাষাত৷ তাৰ মুখ্য কাৰণ আছিল সেই সময়ত ইণ্টাৰনেটত অসমীয়া লিখাৰ বাবে ইউনিক’ড সমৰ্থিত উপযুক্ত সঁজুলি, ফণ্ট আদিৰ অভাৱৰ লগতে অসমীয়াৰ দৰে জটিল লিপি, বিশেষকৈ যুক্তাক্ষৰসমূহ সঠিক ৰূপত দেখুওৱাত আহি পৰা সমস্যা৷ ২০০৯-১০ চনত প্ৰায় আঠজনমান অসমীয়া ব্যক্তিয়ে (বেছিভাগেই প্ৰবাসী) ডিজিটেল মাধ্যমত অসমীয়া ভাষা সাহিত্যৰ বিকাশৰ উদ্দেশ্যে ‘ই-জোনাকী যুগ’ নামৰ এক প্ৰকল্পৰ আৰম্ভণি কৰিছিল৷\nউল্লেখযোগ্য যে ইণ্টাৰনেটত উপলব্ধ একোটা ভাষাৰ সমল আৰু ব্যৱহাৰকাৰীৰ ওপৰত ভিত্তি কৰি গুগল, মাইক্ৰ’চফ্‌ট আদি বৃহৎ কোম্পানীবোৰে ভাষাটোৰ প্ৰযুক্তিগত ক্ষেত্ৰত কাম কৰাৰ বাবে আগ্ৰহ প্ৰকাশ কৰে৷ এই প্ৰতিষ্ঠানসমূহৰ বিভিন্ন ডিজিটেল সুবিধা আৰু ব্যৱস্থাসমূহ উপলব্ধ কৰাৰ ক্ষেত্ৰত সেই ভাষাটোৰ ব্যৱহাৰকাৰীৰ দিশটো কোম্পানীসমূহে বৰ সূক্ষ্মভাৱে পৰ্যৱেক্ষণ কৰে কাৰণ ইয়াৰ অন্তৰালত তেওঁলোকৰ ব্যৱসায় জড়িত হৈ থাকে৷ এনে দিশসমূহৰ ওপৰত ভিত্তি কৰিয়েই পৰ্যায়ক্ৰমে তেওঁলোকৰ কাৰিকৰী ব্যৱস্থাসমূহত ভাষাসমূহ অন্তৰ্ভুক্ত কৰাৰ বাবে কাম কৰি গৈ থাকে৷ উদাহৰণ স্বৰূপে ২০০৬ চনত গুগল অনুবাদকত ইংৰাজী, চাইনিজ আৰু আৰবী ভাষা পোন প্ৰথমবাৰৰ বাবে অন্তৰ্ভুক্ত কৰে আৰু পৰ্যায়ক্ৰমে ২০০৮ চনত হিন্দী, ২০১০ চনত উৰ্দু, ২০১১ চনত বাংলা, গুজৰাটী, কানাড়া, তামিল, তেলুগু আদি ভাৰতীয় ভাষা অন্তৰ্ভুক্ত কৰে৷ ইয়াৰ পিছত ২০১৩ চনত মাৰাঠী, ২০১৪ চনত মালায়ালম, ২০২০ চনত ওড়িয়া আৰু শেহতীয়াকৈ ২০২২ চনত অসমীয়া ভাষা সাধাৰণলোকে ব্যৱহাৰ কৰিব পৰাকৈ এই অনুবাদকত সংযোগ কৰে৷ উল্লেখযোগ্য যে, ২০১০ চনলৈকে ইণ্টাৰনেটত অসমীয়া ভাষাৰ সমল একেবাৰেই নগণ্য আছিল৷ আনহাতে সেইখিনি সময়তে সামাজিক মাধ্যম ফেচবুকে অসমত এক ব্যাপক জনপ্ৰিয়তা লাভ কৰে৷ এই জনপ্ৰিয়তাৰ সুব্যৱহাৰ কৰি কেইজনমান উৎসাহী ব্যক্তিয়ে ২০১০ চনৰ নৱেম্বৰ মাহত ‘অসমীয়াত কথা-বতৰা (চমুকৈ অ.ক.ব)’ নামেৰে এক ফেচবুক গোট গঠন কৰি ইণ্টাৰনেটত অসমীয়া লিখাৰ আৰু লিখোৱাৰ প্ৰচেষ্টাত নামি পৰে৷ এই মঞ্চখনত চিকিৎসক, অভিযন্তা, কম্পিউটাৰ বিশেষজ্ঞ, চাকৰিয়াল, ব্যৱসায়ী, গৱেষক, ছাত্ৰ-ছাত্ৰীকে আদি কৰি বিভিন্ন বিদ্যায়তনিক আৰু অবিদ্যায়তনিক ক্ষেত্ৰৰ সচেতন ব্যক্তি জড়িত হৈ ইণ্টাৰনেটত অসমীয়া সমল বৃদ্ধিৰ বাবে একধৰণৰ সামাজিক জাগৰণৰ সৃষ্টি কৰে৷ এই মঞ্চৰ পৰাই ২০১২ চনত গুগলৰ সঁজুলিসমূহত অসমীয়া এটা অন্যতম ভাষা হিচাপে সংযোগ কৰাৰ বাবে আঢ়ৈহাজাৰতকৈও অধিক লোকৰ স্বাক্ষৰ সম্বলিত এখন ৰাজহুৱা আৱেদন পত্ৰ ‘www.change.org’ ত প্ৰদান কৰে৷\nএইখিনিতেই অসমীয়া ভাষাৰ সমল আৰু ব্যৱহাৰকাৰী বৃদ্ধি কৰাৰ ক্ষেত্ৰত প্ৰত্যাহ্বান হিচাপে থিয় দিয়ে অসমীয়া লিপিৰে অসমীয়া ভাষাত লিখাৰ বাবে সহজলভ্য আৰু সৰল ব্যৱহাৰযোগ্য সঁজুলিৰ অভাৱটোৱে৷ এই বিষয়ে অ.ক.বৰ মঞ্চত ভালেখিনি চৰ্চাও আৰম্ভ হয়৷ এই মঞ্চতেই উচ্চাৰণভিত্তিক এটা টাইপিং সঁজুলি(Phonetic IME)ৰ প্ৰয়োজনীয়তাৰ দিশটোত বিশেষ জোৰ দিয়া হয়৷ কাৰণ সেই সময়চোৱাত কম্পিউটাৰবোৰত অসমীয়াৰ দৰে ভাষাৰ ‘জটিল আখৰ (Complex Script)’ শুদ্ধ ৰূপত লিখিব পৰাটো একধৰণৰ সমস্যাই আছিল৷ সেই সময়ত অসমীয়া লিখাৰ বাবে বহুলভাৱে ব্যৱহৃত দুটা সঁজুলি আছিল দক্ষিণ ভাৰতত নিৰ্মিত ‘বৰহ’ আৰু বাংলাদেশত প্ৰস্তুত কৰা ‘অভ্ৰ’৷ ‘বৰহ’ ব্যৱহাৰ কৰি অসমীয়া লিখাটো কষ্টসাধ্য আছিল, আনহাতে ‘অভ্ৰ’ মূলতঃ বাংলা লিখিবৰ বাবেহে নিৰ্মাণ কৰা হৈছিল৷ অভ্ৰৰ ফোনেটিক টাইপিং ব্যৱস্থাটোৰ দ্বাৰা অসমীয়া লিখাৰ ক্ষেত্ৰত মানুহে কিছু সহজ পাইছিল যদিও তাত কিন্তু অসমীয়া ‘ৰ’ আৰু ‘ৱ’ আখৰ দুটা পোনপটীয়াকৈ পোৱা নগৈছিল৷ তাৰ উপৰিও ‘অভ্ৰ’ৰ আন এটা সমস্যা আছিল যিটো বিষয়ে বহু সময়ত সাধাৰণ ব্যৱহাৰকাৰী অৱগত নহ’লেও কম্পিউটাৰ বিশেষজ্ঞ কিছুমানে ভালদৰে বুজি উঠিছিল যে ‘অভ্ৰ’ৰ সহায়ত অসমীয়া লিখিলে তাত বাহ্যিকভাৱে গম নোপোৱাকৈয়ে কিছুমান যুক্তাক্ষৰত অসমীয়া ‘ৰ’ আখৰটোৰ ইউনিকোডে দিয়া কোডটোৰ সলনি বাংলা ‘ৰ’ৰ ক’ডটোহে থাকি যায়৷ ফলত অসমীয়া সমলবোৰো বাংলা সমল হিচাপে গুগলে চিনাক্ত কৰিবলৈ ধৰাত ই সামগ্ৰিকভাৱে অসমীয়া ভাষাৰ বাবেই এটা প্ৰত্যাহ৩ান হিচাপেই ঠিয় দিয়ে৷ গতিকে, সেই সময়ত ইণ্টাৰনেটত অসমীয়া সমল বৃদ্ধি কৰাতকৈও ইউনিক’ড কনচৰটিয়ামে অসমীয়া লিপিটোৰ বাবে সুকীয়া ব্যৱস্থা নিদিয়াটোহে প্ৰধান সমস্যা বুলি বহুতে গণ্য কৰিবলৈ লয়৷ কিন্তু সেই সময়ত এইটোও উপলব্ধি কৰা হৈছিল যে, ইউনিক’ডত অসমীয়া লিপিয়ে স্বকীয় স্বীকৃতি লাভ কৰাটো একেদিনাই সম্ভৱ হোৱা ঘটনা নহয়৷ গতিকে সেই সময়ত তৎকালীনভাৱে কম্পিউটাৰত এনে এটা অসমীয়া লিখন সঁজুলিৰ প্ৰয়োজন আহি পৰিছিল, যিটোত অসমীয়া ‘ৰ’ লিখিবলৈ যাতে ইউনিক’ডে প্ৰদান কৰা নিৰ্দিষ্ট ক’ডটোহে ব্যৱহৃত হয়৷ সেই সময়ত মাইক্ৰচফ্‌টে প্ৰদান কৰা অসমীয়া লিখন সঁজুলি আছিল যদিও ই সাধাৰণ ব্যৱহাৰকাৰীৰ বাবে সৰলতো নাছিলেই বৰঞ্চ যথেষ্ট আসোঁৱাহপূৰ্ণহে আছিল৷ ইয়াৰ আগতে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয়ে ভাৰতৰ সংবিধানস্বীকৃত ভাষাকেইটাৰ ক্ষেত্ৰত প্ৰযুক্তিগত গৱেষণা আৰু ব্যৱহাৰিক সঁজুলি নিৰ্মাণৰ বাবে এটা অভিলাষী প্ৰকল্পৰ অধীনত যথেষ্ট পুঁজি আবণ্টন কৰিছিল৷ অসমৰো দুখন উচ্চ শিক্ষা প্ৰতিষ্ঠানে অসমীয়া আৰু উত্তৰ-পূবৰ আন কেইটামান ভাষাৰ প্ৰযুক্তিগত উন্নতি সাধন কৰাৰ বাবে এই পুঁজি লাভ কৰিছিল৷ কিন্তু দুখৰ কথা যে কাগজে-পত্ৰই তেওঁলোকে কৰা দুই এটা তাত্ত্বিক কামৰ তথ্য পোৱা গৈছিল যদিও সৰ্বসাধাৰণ ৰাইজে ব্যৱহাৰ কৰিব পৰাকৈ সৰল আৰু ব্যৱহাৰিক সঁজুলি উলিয়াই দিব নোৱাৰিলে৷\n2013 চনত গুগোলৰ গৌতম গান্ধীৰ সৈতে বৈঠক\nএনে এক প্ৰেক্ষাপটত অসমীয়া ভাষা-প্ৰযুক্তিৰ বিকাশ আৰু ব্যৱহাৰিক সঁজুলিৰ নিৰ্মাণ সাধনৰ বাবে ২০১২ চনত ডিব্ৰুগড়ত ‘ভাষা প্ৰযুক্তি বিকাশ পৰিষদ, অসম’ৰ জন্ম হয় আৰু ইয়াক পঞ্জীয়ন কৰি এক আনুষ্ঠানিক ৰূপ দিয়া হয়৷ সেই বছৰতেই পৰিষদৰ অন্যতম সদস্য গুণদীপ চেতিয়াৰ প্ৰচেষ্টাত আৰু আন সদস্যসমূহৰ সহযোগত ‘ৰ’দালি’ আই.এম.ই (Input Method Editor) প্ৰস্তুত কৰি উলিওৱা হয় আৰু তিনি অক্টোবৰ তাৰিখে অধ্যাপক নগেন শইকীয়া, অধ্যাপক কন্দৰ্প কুমাৰ ডেকা (সেই সময়ৰ ডিব্ৰুগড় বিশ্ববিদ্যালয়ৰ উপাচাৰ্য), অধ্যাপক কৰবী ডেকা হাজৰিকা আদি বিশিষ্ট ব্যক্তিৰ উপস্থিতিত ভাষা প্ৰযুক্তি বিকাশ পৰিষদৰ ওৱেবচাইট ‘www.sltdassam.com’ আৰু ৰ’দালি-১.০ সংস্কৰণ বিনামূলীয়াভাৱে লাভ কৰিব পৰাকৈ মুকলি কৰি দিয়া হয়৷ তেনে এটা সমস্যাজৰ্জৰ সময়ত ৰ’দালিৰ উদ্ভাৱন আৰু ভাষা প্ৰযুক্তি বিকাশ পৰিষদৰ তৰফৰ পৰা বিনামূলীয়াকৈ কৰা বিতৰণ ব্যৱস্থাই ইণ্টাৰনেটত অসমীয়া সমল বৃদ্ধিৰ প্ৰচেষ্টাটোক অন্য এক মাত্ৰা প্ৰদান কৰিলে বুলিলেও বঢ়াই কোৱা নহয়৷ এনে এটা পৰিস্থিতিত ইণ্টাৰনেটত অসমীয়া লিপিৰে ভাষাটো লিখিবলৈ আগ্ৰহী বহুতে এনে এটা সৰল আৰু থলুৱাভাৱে নিৰ্মিত সঁজুলি হাতত পাই দুগুণ উৎসাহেৰে লিখা-মেলা কৰাত ব্ৰতী হোৱা দেখা গ’ল৷ ইয়াৰ সমান্তৰালভাৱে ‘ভাষা-প্ৰযুক্তি বিকাশ পৰিষদ’ৰ সদস্যসকলে উজনি অসমৰ বিভিন্ন ঠাইত কৰ্মশালা, সজাগতা সভা আদি পাতি ইণ্টাৰনেটত অসমীয়া সমল বৃদ্ধিৰ প্ৰয়োজনীয়তাৰ বিষয়ে মানুহক, বিশেষকৈ মহবিদ্যালয়ৰ ছাত্ৰ-ছাত্ৰীসকলক সজাগ কৰাৰ উপৰিও প্ৰশিক্ষণ প্ৰদান কৰিবলৈ আৰম্ভ কৰিলে৷ সেই সময়লৈকে ইণ্টাৰনেটত বিভিন্ন সঁজুলিৰ দ্বাৰা সমল বৃদ্ধিৰ প্ৰচেষ্টা অব্যাহত আছিল যদিও তেতিয়ালৈকে গুগলত অসমীয়া অনুবাদক নিৰ্মাণ কাৰ্যৰ বিশেষ অগ্ৰগতি লভ কৰা পৰিলক্ষিত হোৱা নছিল৷ এনে পৰিপ্ৰেক্ষিতত ‘ভাষা প্ৰযুক্তি বিকাশ পৰিষদ’ৰ তৰফৰ পৰা ডিব্ৰুগড় বিশ্ববিদ্যালয়ৰ উপাচাৰ্য কন্দৰ্প কুমাৰ ডেকাৰ সৈতে আলোচনা কৰি তেখেতৰ সন্মতিমৰ্মে সেই সময়ৰ গুগল ইণ্ডিয়াৰ উচ্চপদস্থ বিষয়া গৌতম গান্ধীক আমন্ত্ৰণ কৰি অনা হয় আৰু উপাচাৰ্যৰ সভাকক্ষতেই ‘ভাষা-প্ৰযুক্তি বিকাশ পৰিষদ’ৰ সদস্যবৃন্দ, অধ্যাপক নগেন শইকীয়া, অধ্যাপক কৰবী ডেকা হাজৰিকা, পঞ্জীয়ক মৃনালেন্দ্ৰ নাৰায়ন দত্ত আদি বিশিষ্ট ব্যক্তিৰ উপস্থিতিত ২০১৩ চনৰ ১২ মে’ত এখন বৈঠক অনুষ্ঠিত কৰা হয়৷ এই বৈঠকত গৌতম গান্ধীৰ স্পষ্ট কথা আছিল যে গুগলত অসমীয়া উপলব্ধ কৰাবলৈ ইয়াৰ সমল আৰু ব্যৱহাৰকাৰী বৃদ্ধি হোৱাটো প্ৰয়োজন আৰু তাৰ বাবে সহজলভ্য সঁজুলিৰ প্ৰয়োজন হ’ব যিটো গান্ধী ডাঙৰীয়াই সেই সময়ত অসমীয়া ভাষাত প্ৰায় নাই বুলিয়েই উল্লেখ কৰিছিল৷ কিন্তু কম্পিউটাৰত লিখিব পৰাকৈ ৰ’দালিকে ধৰি দুই এটা সঁজুলিৰ বিষয়ে উল্লেখ কৰাত তেখেতে এন্দ্ৰইড মোবাইলৰ বাবেও তেনে সঁজুলিৰ প্ৰয়োজনীয়তাৰ কথা অলপ জোৰ দিয়েই উল্লেখ কৰে৷ উল্লেখযোগ্য যে সেই সময়ত বেছিভাগ মোবাইলতে অসমীয়া লিখাৰ ব্যৱস্থা নাছিল৷ পৰিষদে তাৰ উত্তৰত দুই-এক মাহৰ ভিতৰতে এন্দ্ৰইড মোবাইলৰ বাবেও ৰ’দালিৰ এটা সংস্কৰণ মুকলি কৰাৰ কথা ঘোষণা কৰে আৰু পৰিষদৰ সদস্যসকলৰ সৱল স্থিতিৰ প্ৰতি লক্ষ্য কৰি এই আলোচনা আৰু বিতৰ্কৰ শেষৰ ফালে গান্ধী ডাঙৰীয়াই কিছু পৰিমাণে আস্বস্ত হোৱা যেন অনুভৱ হৈছিল৷ ইয়াৰ পৰৱৰ্তী কালত ‘ভাষা প্ৰযুক্তি বিকাশ পৰিষদ’ৰ তৰফৰ পৰা তেখেতৰ সৈতে কেইবাবাৰো যোগাযোগ কৰা হৈছিল আৰু গুগল অনুবাদকৰ বাবে অসমীয়া ভাষাৰ সমল প্ৰদান আৰু পৰীক্ষা কৰাৰ বাবে অসমীয়া ব্যৱহাৰকাৰী জড়িত হোৱাৰ ব্যৱস্থা কৰাৰো প্ৰতিশ্ৰুতি দিয়া হৈছিল৷ এই আলোচনাৰ এবছৰমানৰ পিছতেই গুগল অনুবাদকৰ বাবে অসমীয়া ব্যৱহাৰকাৰীয়েও নিজাববীয়াকৈ সমল প্ৰদান আৰু পুনৰীক্ষণ কৰিব পৰাকৈ ব্যৱস্থাটো গুগলৰ ফালৰ পৰা সূলভ কৰি দিয়ে৷ ইয়াৰ পৰৱৰ্তী কালত অসমীয়া ভাষাৰ বাবে ‘জাহ্নবী’, ‘লাচিত’ আদি দুই এটা থলুৱা সঁজুলিৰ উদ্ভাৱনেও অসমীয়া ডিজিটেল জগতখনক আগুৱাই লৈ যোৱাত উল্লেখযোগ্য বৰঙনি আগবঢ়ালে৷\nগৌতম গান্ধী ডাঙৰীয়াৰ সৈতে বৈঠকত মিলিত হোৱাৰ পাছতেই ‘ভাষা প্ৰযুক্তি বিকাশ পৰিষদ’ৰ সদস্যসকলে সেই সময়ৰ আমট্ৰন(AMTRON) ৰ পৰিচালন সঞ্চালক এম. কে. যাদব ডাঙৰীয়াক সাক্ষাৎ কৰি অসমীয়া ফণ্ট নিৰ্মাণ কৰাৰ প্ৰয়োজনীয়তাৰ বিষয়ে বিশেষ আলোচনাত মিলিত হয়৷ সেই সময়ত এটা কথা ভালদৰেই উপলব্ধি কৰা হৈছিল যে, কম্পিউটাৰত ইউনিক’ড সমৰ্থিত লিখন সঁজুলিৰ লগতে উপযুক্ত অসমীয়া ফণ্ট নিৰ্মাণৰো প্ৰয়োজনীয়তা আছিল৷ কাৰণ সেই সময়ত অসমীয়া লিখিবলৈ ব্যৱহৃত প্ৰায়ভাগ ফণ্টেই বাংলাদেশত নিৰ্মিত আৰু বাংলা ভাষাৰ বাবে প্ৰস্তুত কৰা ফণ্ট হোৱাৰ হেতুকে এইবোৰ অসমীয়া ভাষাৰ বাবে আঁসোৱাহপূৰ্ণ আছিল৷ আনহাতে, একোটা ফণ্ট-পৰিয়াল নিৰ্মাণ কাৰ্য যথেষ্ট খৰচী আৰু কষ্টসাধ্য হোৱাৰ বাবে মাত্ৰ চৰিগৰাকী সদস্যৰ জেপৰ ধনেৰে চলি থকা ‘ভাষা-প্ৰযুক্তি বিকাশ পৰিষদ’ৰ দ্বাৰা ফণ্ট-পৰিয়াল নিৰ্মাণ কৰি উলিওৱাটো সেই সময়ত কোনো প্ৰকাৰে সম্ভৱ নাছিল৷ কিন্তু অতি সুখৰ কথা যে, যথেষ্ট পলমকৈ হ’লেও ২০১৯ চনত অসম প্ৰকাশন পৰিষদৰ বৰ্তমান সচিব প্ৰমোদ কলিতা ডাঙৰীয়াই অতি আগ্ৰহেৰে ফণ্ট-পৰিয়াল নিৰ্মাণ কৰি উলিওৱাৰ ক্ষেত্ৰত ‘ভাষা প্ৰযুক্তি বিকাশ পৰিষদ’ক সহায় কৰিবলৈ আগবাঢ়ি আহে আৰু এই ক্ষেত্ৰত অসম প্ৰকশন পৰিষদৰ উপধ্যক্ষ সুমন্ত চলিহা ডাঙৰীয়াইও বিশেষ উৎসাহ প্ৰদানৰ ফলশ্ৰুতিতেই ২০২০ চনত বাণীকান্ত নামেৰে সম্পূৰ্ণ নিজস্বভাৱে ইউনিকোড সমৰ্থিত, ছপাযোগ্য এটা ফণ্ট পৰিয়াল নিৰ্মাণ কৰি উলিওৱা কাৰ্য সম্ভৱ হৈ উঠে৷\n২০১৩ চনৰ আন এটা উল্লেখযোগ্য কথা হ’ল যে, সেই সময়ত উইকিমেডিয়া ফাউণ্ডেচনৰ বিষয়া সুভাশিষ পাণিগ্ৰাহীৰ সৈতে ‘ভাষা প্ৰযুক্তি বিকাশ পৰিষদ’ৰ এখন বৈঠক ডিব্ৰুগড় বিশ্ববিদ্যালয়ত অনুষ্ঠিত হয়৷ এই বৈঠকত অসমীয়া উইকিপেডিয়াত সমল বৃদ্ধিৰ কাৰিকৰী দিশবোৰৰ বিষয়ে বিষদভাৱে আলোচনা কৰা হয় আৰু পাণিগ্ৰাহী ডাঙৰীয়াক অসমীয়া লিখিবৰ ববে ‘ৰ’দালি’ক উইকিপেডিয়াত সংযোগ কৰাৰ প্ৰস্তাৱ দিয়া হয় ৷ এই আলোচনাৰ পৰা উইকিপেডিয়াত ‘ৰ’দালি’ৰ অন্তৰ্ভুক্তিয়ে যে সেইখন মঞ্চত অসমীয়া সমল বৃদ্ধিত বিশেষ অৰিহণা যোগাব সেই কথা পাণিগ্ৰাহী ডাঙৰীয়াই ভালদৰে বুজি উঠিছিল, কিন্তু তাতে উদ্ভৱ হোৱা সমস্যাটো হ’ল যে, এই সঁজুলি উইকিপেডিয়াত সংযোগ কৰিবলৈ হ’লে সঁজুলিটোক সেই মঞ্চত ব্যৱহাৰযোগ্য কৰিবলৈ কিছু সালসলনি ঘটাবলগীয়া হ’ব৷ এই ক্ষেত্ৰত পাণিগ্ৰাহী ডাঙৰীয়াই পৰিষদক সঁজুলিটো যিমান সোনকালে পৰা যায় উইকিপেডিয়াৰ বাবে উপযুক্ত কৰি তুলিবলৈ পৰামৰ্শ দিয়ে আৰু পাণিগ্ৰাহীৰ সেই পৰামৰ্শ অনুসৰি সঁজুলিটো উইকিপেডিয়াৰ বাবে সাজু কৰি সঁজুলিটো গ্ৰহণ কৰাৰ বাবে উইকিমেডিয়া ফাউণ্ডেশ্যনক দাখিল কৰা হ’ল৷ ৰ’দালিৰ ব্যৱহাৰযোগ্যতা সম্পৰ্কত আন্তঃৰাষ্ট্ৰীয় মঞ্চত বিভিন্ন পৰীক্ষা-নিৰীক্ষা চলোৱাৰ অন্তত অৱশেষত দুবছৰৰ পিছত পাণিগ্ৰাহী ডাঙৰীয়াৰ সহযোগত উইকিপেডিয়াৰ অন্যতম লিখন সঁজুলি হিচাপে ‘ৰ’দালি’ক সংযোগ কৰা হয় যাতে সমলদাতাসকলে কোনো অতিৰিক্ত লিখন সঁজুলি সংযোগ নকৰাকৈয়ে সেই মঞ্চত অসমীয়া লিখিবপৰা হয়৷ উইকিপেডিয়াত ৰ’দালিৰ সংযোগে অসমীয়া ভাষাৰ সমল বৃদ্ধিত যে এক গুৰুত্বপূৰ্ণ ভূমিকা গ্ৰহণ কৰিলে সি অনস্বীকাৰ্য৷ সম্ভৱতঃ এনেবোৰ প্ৰচেষ্টাৰ বাবেই ২০১৪ চনত মিজোৰামৰ আইজলত ৰ’দালিক ই-নৰ্থ ইষ্ট বঁটা প্ৰদান কৰা হয়৷\n২০১৫ চনত নীপকোৰ অভিযন্তা তথা ভাষা প্ৰযুক্তি বিকাশ পৰিষদৰ অন্যতম সদস্য অভিজিত কলিতাই ফে’চবুকত ‘অসমীয়া গুগল ট্ৰেঞ্চলেট সম্পৰ্কীয় আলোচনা” নামৰ এটা গোট গঠন কৰি গুগল অনুবাদকত সমল প্ৰদান কৰাৰ আহ৩ান জনোৱাৰ লগতে তেখেতে নিজেও এই ক্ষেত্ৰখনত হাতে-কামে লাগি সমল বৃদ্ধি আৰু তাৰ শুদ্ধতাৰ বাবে প্ৰচেষ্টা অব্যাহত ৰাখে৷ ২০০৯-১০ চনৰ পৰা অতি আন্তৰিকতাৰে সমল বৃদ্ধিত অৰিহনা যোগোৱা বিভিন্ন ক্ষেত্ৰৰ ব্যক্তিসকলৰ দৰে এই আহ্বানে বহু অসমীয়া ভাষাপ্ৰেমীক বিশেষভাৱে প্ৰভাৱিত কৰে৷ এনেদৰে বিভিন্ন মঞ্চৰ বিভিন্ন ব্যক্তি তথা এককভাৱেও এক নিৰৱচ্ছিন্ন প্ৰক্ৰিয়াৰে চলাই থকা প্ৰচেষ্টাৰ বাবেই অৱশেষত আজি ২০২২ চনত গুগল অনুবাদকৰ জৰিয়তে অসমীয়া ভাষাই পলমকৈ হ’লেও আংশিক সফলতাৰ মুখ দেখিলে৷\nশেষত এটা কথা অতি গুৰুত্ব সহকাৰে উল্লেখ কৰা প্ৰয়োজন যে, ইণ্টাৰনেটৰ দৰে এক সুবিশাল মঞ্চত এটা ভাষা প্ৰতিষ্ঠা আৰু ইয়াৰ গুৰুত্ব বৃদ্ধিৰ বাবে এতিয়াও বহু কাম কৰিবলগীয়া আছে৷ ইয়াৰ বাবে কাৰিকৰী, ভাষিক, সামাজিক অংশগ্ৰহণ আদি কেইবাতৰপীয়া প্ৰচেষ্টাৰ প্ৰয়োজন হয় আৰু প্ৰতিটো তৰপৰে অৱদান অবিহনে এনে একোটা বৃহৎ প্ৰকল্প সম্পূৰ্ণ কৰা সম্ভৱ নহয়৷ সেইবাবেই এইখন জগতত কাম কৰি থকা প্ৰতিগৰাকী ব্যক্তি, প্ৰতিখন মঞ্চ, বিষয় বিশেষজ্ঞসকলৰ এক আন্তৰিক আৰু সৌহাদ্যপূৰ্ণ সহযোগিতাৰ প্ৰয়োজন৷ ভাষা এটা একোটা জাতিৰ স্বাভিমানৰ ভেটি, একোটা সংস্কৃতিৰ আবেগজড়িত সম্পত্তি, গতিকে ইয়াত প্ৰতিগৰাকী ব্যক্তিৰে দায়িত্ব থাকে, সেয়েহে আমি আমাৰ অসমীয়া ভাষাটোক এক সমূহীয়া প্ৰচেষ্টাৰে, সমূহীয়া সংকল্পৰে আগবঢ়াই নিয়াৰ বিকল্প বিচাৰিবলৈ যথেষ্ট কঠিন হ’ব৷\nডিজিটেল মাধ্যম ৷৷ অসমীয়া ভাষা ৷৷ অসমীয়া কিপেইড ৷৷ অসমীয়া ফণ্ট ৷৷ অসম সাহিত্য সভাৰ ডিজিটেল প্ৰকল্প ৷৷ অসমীয়া স্পেল চেকাৰ ৷৷\nTags # ARTICLE # GUNADEEP CHETIA # RECENT # গুণদীপ চেতিয়া # প্ৰৱন্ধ\nBy xukhdukh.com on May 23, 2022


এম. এছ. নৰসিংহন - অসমীয়া ৱিকিপিডিয়া\nএম. এছ. নৰসিংহন\nমুদুম্বাই শেষাচালু নৰসিংহন\n২০১০ চনত বেংগালুৰুত এম. এছ. নৰসিংহন\n৭ জুন, ১৯৩২\nথাণ্ডাৰাই, মাদ্ৰাজ প্ৰেচিডেন্সি, ব্ৰিটিছ ভাৰত\n১৬ মে', ২০২১ (৮৮ বছৰ)\nবেংগালুৰু, কৰ্ণাটক, ভাৰত\nটাটা মৌলিক গৱেষণা প্ৰতিষ্ঠান, তাত্ত্বিক পদাৰ্থ বিজ্ঞানৰ আন্তৰ্জাতিক কেন্দ্ৰ\nকে এছ চন্দ্ৰশেখৰণ\nএম এছ ৰঘুনাথন\nভি কে পাটোডি\nটি আৰ ৰামদাস\nশান্তি স্বৰূপ ভাটনাগৰ বঁটা, ১৯৭৫\nবিজ্ঞানৰ ক্ষেত্ৰত ৰজা ফৈজল আন্তঃৰাষ্ট্ৰীয় বঁটা, ২০০৬\n২ (শোভানা নৰসিংহৰ সৈতে)\nমুদুম্বাই শেষাচালু নৰসিংহন চমুকৈ এম. এছ. নৰসিংহন (ইংৰাজী: M. S. Narasimhan, ৭ জুন ১৯৩২ - ১৬ মে' ২০২১) এগৰাকী ভাৰতীয় গণিতজ্ঞ আছিল। তেওঁৰ গুৰুত্বপূৰ্ণ ক্ষেত্ৰবোৰৰ ভিতৰত আছিল সংখ্যা তত্ত্ব, বীজগণিতীয় জ্যামিতি, প্ৰতিনিধিত্ব তত্ত্ব, আৰু আংশিক অৱকলনীয় সমীকৰণ। তেওঁ প্ৰজেক্টিভ প্ৰকাৰৰ হোলোমৰ্ফিক ভেক্টৰ বাণ্ডেলৰ মডুলি স্থানৰ অধ্যয়নত অগ্ৰণী আছিল। তেওঁৰ কামক কোবায়াশী-হিচ্চিন অনুকূলতাৰ ভেটি হিচাপে গণ্য কৰা হয় যি জটিল বহুগুণৰ ওপৰত ভেক্টৰ বাণ্ডেলৰ অৱকলনিয় জ্যামিতি আৰু বীজগণিতীয় জ্যামিতিৰ মাজত সংযোগ স্থাপন কৰে। তেওঁ গণিতজ্ঞ চি. এছ. শেষদ্ৰীৰ সৈতে তেওঁৰ সহযোগিতাৰ বাবেও জনাজাত আছিল। তেওঁলোকৰ ৰিমান পৃষ্ঠত স্থিৰ ভেক্টৰ বাণ্ডেলৰ বাবে প্ৰয়োজনীয় পৰিস্থিতি প্ৰমাণ কৰা নৰসিংহন-শেষাদ্ৰী উপপাদ্যৰ প্ৰমাণৰ বিখ্যাত।\nতেওঁ ১৯৯০ চনত ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ আৰু ১৯৮৯ চনত ফ্ৰান্সৰ অৰ্ড্ৰে নেচনেল ডু মেৰিটৰ প্ৰাপক আছিল। তেওঁ লণ্ডনৰ ৰয়েল চছাইটিৰ এজন নিৰ্বাচিত সভ্য আছিল। তেওঁ ১৯৭৫ চনত শান্তি স্বৰূপ ভাটনাগৰ বঁটা লাভ কৰিছিল আৰু বিজ্ঞানৰ ক্ষেত্ৰত ৰজা ফৈজল আন্তঃৰাষ্ট্ৰীয় বঁটা লাভ কৰা একমাত্ৰ ভাৰতীয়।\n১৯৩২ চনৰ ৭ জুন তাৰিখে ব্ৰিটিছ ভাৰতৰ অন্তৰ্গত মাদ্ৰাজ প্ৰেচিডেন্সিৰ (বৰ্তমানৰ তামিলনাডু) থাণ্ডাৰাইৰ এক গ্ৰাম্য পৰিয়ালত পাঁচটা সন্তানৰ ভিতৰত জ্যেষ্ঠ হিচাপে নৰসিংহনৰ জন্ম হৈছিল। তেওঁৰ পৰিয়াল উত্তৰ আৰ্কট জিলাৰ বাসিন্দা আছিল। দেশৰ গ্ৰাম্য অঞ্চলত প্ৰাৰম্ভিক শিক্ষা লাভ কৰাৰ পিছত তেওঁ স্নাতক শিক্ষাৰ বাবে মাদ্ৰাজৰ লয়'লা মহাবিদ্যালয়ত নামভৰ্তি কৰে। ইয়াত তেওঁ ফৰাচী জেচুইট অধ্যাপক ফাদাৰ চাৰ্লছ ৰেচিনৰ অধীনত অধ্যয়ন কৰিছিল, যিয়ে ফৰাচী গণিতজ্ঞ আৰু জ্যামিতিবিদ এলি কাৰ্টানৰ অধীনত অধ্যয়ন কৰিছিল। নৰসিংহনে ১৯৫৩ চনত উচ্চ শিক্ষাৰ বাবে বোম্বাইৰ টাটা মৌলিক গৱেষণা প্ৰতিষ্ঠানত যোগদান কৰে। তেওঁ ১৯৬০ চনত মুম্বাই বিশ্ববিদ্যালয়ৰ পৰা পিএইচডি ডিগ্ৰী লাভ কৰিছিল। ইয়াত তেওঁৰ উপদেষ্টা আছিল গণিতজ্ঞ কে এছ চন্দ্ৰশেখৰণ যি সংখ্যা তত্ত্ব ওপৰত তেওঁৰ কামৰ বাবে জনাজাত আছিল।\nনৰসিংহনে ১৯৬০ চনত টাটা মৌলিক গৱেষণা প্ৰতিষ্ঠানৰ অনুষদত যোগদান কৰি কৰ্মজীৱনৰ পাতনি মেলিছিল। পিছলৈ তেওঁ ইয়াৰ সন্মানীয় সভ্য নিৰ্বাচিত গৈছিল। ইয়াত থাকোঁতে তেওঁৰ গৱেষণাৰ ক্ষেত্ৰসমূহত আংশিক অৱকলনীয় অপাৰেটৰ আৰু উপবৃত্তাকাৰ অপাৰেটৰ অধ্যয়ন অন্তৰ্ভুক্ত আছিল। এই সময়ছোৱাত তেওঁ ফৰাচী গণিতজ্ঞ লৰেণ্ট শ্ৱাৰ্টজৰ আমন্ত্ৰণত ফ্ৰান্স ভ্ৰমণ কৰে আৰু জিন-পিয়েৰ চেৰে, ক্লড চেভেলী, এলি কাৰ্টান আৰু জিন লেৰেকে ধৰি অন্যান্য ফৰাচী গণিতজ্ঞসকলৰ গৱেষণাৰ সৈতে চিনাকি হয়।  ফ্ৰান্সত থকা সময়ছোৱাত তেওঁ প্লুৰিচিত আক্ৰান্ত হয় আৰু চিকিৎসালয়ত ভৰ্তি হয়। তেওঁ পিছত ঘটনাটোক "প্ৰকৃত ফ্ৰান্স"ৰ সন্মুখীন কৰা আৰু তেওঁৰ বাওঁপন্থী বিচাৰধাৰা অধিক শক্তিশালী কৰা বুলি বৰ্ণনা কৰে। তেওঁ ইতিমধ্যে শ্ৱাৰ্টজৰ কামৰ দ্বাৰা অনুপ্ৰাণিত হৈছিল।\nফ্ৰান্সত থকা সময়ছোৱাত তেওঁ জাপানী গণিতজ্ঞ তাকেশী কোটাকেৰ সৈতে কাউচি-শ্বাৰ্জ অসমতা নিৰ্ণয় কৰা নিৰ্দিষ্ট প্ৰকাৰৰ উপবৃত্তাকাৰ অপাৰেটৰ নিৰ্ধাৰণৰ বাবে বিশ্লেষণাত্মক তাত্ত্বিক উপপাদ্যৰ ওপৰত গৱেষণা কৰি সহযোগিতা কৰিছিল। কোটাকেৰ সৈতে তেওঁৰ কাম অতি পৃথক ফলন স্থাপনত উপবৃত্তাকাৰ অপাৰেটৰৰ বাবে কোটাকে-নৰসিংহন উপপাদ্য হিচাপে জনাজাত হয়।\nতেওঁ ভাৰতীয় গণিতজ্ঞ চি. এছ. শেষাদ্ৰীৰ সৈতে নৰসিংহন-শেষাদ্ৰী উপপাদ্যৰ বাবে সহযোগিতা কৰিছিল যি অৰ্ধ শতিকাৰো অধিক সময় ধৰি বীজগণিতীয় জ্যামিতি আৰু সংখ্যা তত্ত্বৰ মূল আছিল। এই উপপাদ্যটোৱে ৰিমান পৃষ্ঠত স্থিৰ ভেক্টৰ বাণ্ডেলৰ বিশুদ্ধ বীজগণিতীয় ধাৰণাৰ মাজৰ সম্পৰ্ক স্থাপন কৰিছিল। এই উপপাদ্যটোৱে আধুনিক জ্যামিতিৰ দুটা ক্ষেত্ৰ যেনে অৱকলনীয় জ্যামিতি আৰু বীজগণিতীয় জ্যামিতিৰ মাজত সংযোগ স্থাপন কৰিছিল। এই বিষয়ত তেওঁলোকৰ কামৰ বাবে শেষাদ্ৰী আৰু নৰসিংহন দুয়োজন ৰয়েল চছাইটিৰ সভ্য নিৰ্বাচিত হৈছিল। তেওঁ গণিতজ্ঞ আৰ. আৰ. সিংহৰ সৈতে এক প্ৰকৃত বিশ্লেষণাত্মক বহুগুণে সাধাৰণ প্ৰকাৰৰ জটিল গাঁথনিৰ মডুলিৰ অস্তিত্ব প্ৰমাণ কৰাৰ ক্ষেত্ৰতো সহযোগিতা কৰিছিল। এই পদক্ষেপবোৰক ৰিমান পৃষ্ঠত সিংহ-নৰসিংহন ব্যৱস্থা বুলি কোৱা হয়।\nতেওঁৰ গৱেষণাৰ বাবে নৰসিংহনক প্ৰজেক্টিভ প্ৰকাৰৰ হোলোমৰ্ফিক ভেক্টৰ বাণ্ডেলৰ মডুলি স্থানৰ অধ্যয়নত অগ্ৰণী হিচাপে গণ্য কৰা হৈছিল। তেওঁৰ কামক কোবায়াশী-হিচ্চিন অনুকূলতাৰ ভেটি হিচাপে গণ্য কৰা হয় যিয়ে জটিল বহুগুণৰ ওপৰত ভেক্টৰ বাণ্ডেলৰ অৱকলনীয় জ্যামিতি আৰু বীজগণিতীয় জ্যামিতিক সংযোগ কৰে।\nভাৰতত ৰাষ্ট্ৰীয় উচ্চগণিত পৰিষদ স্থাপন কৰা সময়ত নৰসিংহনক পৰিষদৰ প্ৰথম অধ্যক্ষ হিচাপে নিৰ্বাচিত কৰা হৈছিল। ১৯৯২ চনত নৰসিংহনে টিআইএফআৰৰ পৰা অৱসৰ গ্ৰহণ কৰে আৰু ট্ৰিয়েষ্টেৰ আন্তৰ্জাতিক তাত্ত্বিক পদাৰ্থ বিজ্ঞান কেন্দ্ৰত গণিতৰ গৱেষণা গোটৰ মুৰব্বী আছিল। তেওঁ ১৯৬৮ চনত নিউ জাৰ্চীৰ প্ৰিন্সটনত থকা ইনষ্টিটিউট ফৰ এডভান্সড ষ্টাডিত এজন ভ্ৰমণকাৰী বিদ্বান হিচাপেও কাৰ্যনিৰ্বাহ কৰিছিল। আইচিটিপিৰ পৰা অৱসৰ লোৱাৰ পিছত তেওঁ বেংগালুৰু বসতি স্থাপন কৰিছিল।\nতেওঁ লণ্ডনৰ ৰয়েল চছাইটিৰ সভ্য আৰু লগতে ১৯৮৯ চনত ফ্ৰান্স চৰকাৰৰ পৰা নেচনেল অৰ্ডাৰ অফ মেৰিট প্ৰাপ্ত কৰিছিল। ১৯৯০ চনত তেওঁক ভাৰতৰ তৃতীয় সৰ্বোচ্চ অসামৰিক সন্মান পদ্মভূষণ বঁটা প্ৰদান কৰা হয়। তেওঁ ১৯৭৫ চনত শান্তি স্বৰূপ ভাটনাগৰ বঁটা, ১৯৮৭ চনত গণিতৰ বাবে তৃতীয় বিশ্ব বিজ্ঞান একাডেমী বঁটা আৰু ১৯৮৮ চনত শ্ৰীনিবাস ৰামানুজন পদক লাভ কৰিছিল। তেওঁ ২০০৬ চনত বিজ্ঞানৰ বাবে ৰজা ফৈজল আন্তঃৰাষ্ট্ৰীয় বঁটা আৰু ইম্পেৰিয়েল কলেজৰ গণিতজ্ঞ চাইমন ডনাল্ডছনৰ সৈতে যুটীয়াভাৱে লাভ কৰা বঁটাও লাভ কৰিছিল। ২০২১ চনলৈকে, বিজ্ঞানৰ বাবে ৰজা ফৈজল আন্তঃৰাষ্ট্ৰীয় বঁটা লাভ কৰা তেওঁ একমাত্ৰ ভাৰতীয়।\nনৰসিংহনে এগৰাকী শাস্ত্ৰীয় সংগীতজ্ঞ, সাংবাদিক আৰু উপভোক্তা অধিকাৰ কৰ্মী শকুন্তলা নৰসিংহনৰ সৈতে বিবাহপাশত আৱদ্ধ হৈছিল। দম্পতীহালৰ কন্যা শোভানা নৰসিংহ এগৰাকী বিজ্ঞানী আৰু জৱাহৰলাল নেহৰু চেণ্টাৰ ফৰ এডভান্সড চাইণ্টিফিক ৰিচাৰ্ছৰ অধ্যাপক আৰু এজন পুত্ৰ। ব্যক্তিগত জীৱনত নৰসিংহনে ভাৰতীয় শাস্ত্ৰীয় সংগীত, সমসাময়িক কলা আৰু চিত্ৰকলাৰ লগতে তামিল সাহিত্যৰ প্ৰতি আগ্ৰহী আছিল।\n২০২১ চনৰ ১৬ মে' তাৰিখে বাংগালোৰত ৮৮ বছৰ বয়সত নৰসিংহনৰ মৃত্যু হয়। তেওঁ কিছু বছৰ ধৰি কৰ্কট ৰোগৰ চিকিৎসাধীন হৈ আছিল।\n↑ "PM Narendra Modi mourns demise of mathematician MS Narasimha". Mumbai Mirror. 16 May 2021. https://mumbaimirror.indiatimes.com/news/india/pm-narendra-modi-mourns-demise-of-mathematician-ms-narasimhan/articleshow/82678016.cms। আহৰণ কৰা হৈছে: 18 May 2021.\n↑ Expired - 14-05-2021. Profile of Mudumbai Seshachalu Narasimhan\n↑ 3.0 3.1 3.2 *Donaldson and Narasimhan Receive 2006 King Faisal Prize - Notices of the American Mathematical Society, March 2006, Volume 53, Number 3.\n↑ "A Versatile Ace at Bridge Building – Bhāvanā" (en-US ভাষাত). https://bhavana.org.in/ms-narasimhan/। আহৰণ কৰা হৈছে: 2021-05-20.\n↑ 5.0 5.1 5.2 5.3 5.4 5.5 5.6 Ramanan, S.. "Asia Pacific Math News - M. S. Narasimhan". http://www.asiapacific-mathnews.com/03/0302/0021_0024.pdf.\n↑ 6.0 6.1 "PM Modi condoles demise of mathematician MS Narasimhan" (en ভাষাত). ANI News. https://www.aninews.in/news/national/general-news/pm-modi-condoles-demise-of-mathematician-ms-narasimhan20210516125411/। আহৰণ কৰা হৈছে: 17 May 2021.\n↑ 7.0 7.1 7.2 "TIFR - M. S. Narasimhan Obituary". http://www.math.tifr.res.in/sites/default/files/misc/MSN-obituary.pdf.\n↑ Boiti, Chiara; Jornet, David (2017-06-01). "A simple proof of Kotake-Narasimhan theorem in some classes of ultradifferentiable functions". Journal of Pseudo-Differential Operators and Applications খণ্ড 8 (2): 297–317. doi:10.1007/s11868-016-0163-y. ISSN 1662-9981. http://arxiv.org/abs/1604.03932.\n↑ 9.0 9.1 Narasimhan, M. S.; Seshadri, C. S. (1965-11-01). "Stable and Unitary Vector Bundles onaCompact Riemann Surface". The Annals of Mathematics খণ্ড 82 (3): 540. doi:10.2307/1970710. https://www.jstor.org/stable/1970710?origin=crossref.\n↑ Shivaprasad, Sanal (2020-11-29). "Convergence of Narasimhan-Simha measures on degenerating families of Riemann surfaces". arXiv:2011.14471 [math]. http://arxiv.org/abs/2011.14471.\n↑ "Community of Scholars Profile: Narasimhan, Mudumbai S.". Institute for Advanced Study. http://www.ias.edu/people/cos/users/mnarasimha01। আহৰণ কৰা হৈছে: 27 September 2012.\n↑ "ICTP - In Memoriam". www.ictp.it. https://www.ictp.it/about-ictp/media-centre/news/2021/5/in-memoriam-narasimhan.aspx। আহৰণ কৰা হৈছে: 2021-05-20.\n↑ 13.0 13.1 "Padma Awards". Ministry of Home Affairs, Government of India. 2015. http://mha.nic.in/sites/upload_files/mha/files/LST-PDAWD-2013.pdf। আহৰণ কৰা হৈছে: 21 July 2015.\n↑ Malhotra, Richa (2010). "Mathematicians speak". Current Science খণ্ড 99 (3): 38–46. ISSN 0011-3891. https://www.jstor.org/stable/24108278.\n↑ "Prizes and Awards". The World Academy of Sciences. 2016. http://twas.org/opportunities/prizes-and-awards.\n↑ Khan, Sameen Ahmed (2017). "2017 King Faisal International Prize for Science and Medicine". Current Science খণ্ড 112 (6): 1088–1090. ISSN 0011-3891. https://www.jstor.org/stable/24912623.\n↑ "King Faisal Prize | Science" (en-US ভাষাত). https://kingfaisalprize.org/science/। আহৰণ কৰা হৈছে: 2021-05-20.\nৱিকিমিডিয়া কমন্সত এম. এছ. নৰসিংহন সম্পৰ্কীয় মিডিয়া ফাইল আছে।\nআৰ্টলেছ ইনোচেণ্ট আৰু আইভৰী-টাৱাৰ অত্যাধুনিক: ভাৰতীয় গাণিতিক দৃশ্যৰ কিছুমান ব্যক্তিত্ব - এম এছ ৰঘুনাথন\n"https://as.wikipedia.org/w/index.php?title=এম._এছ._নৰসিংহন&oldid=301233"ৰ পৰা অনা হৈছে\nএই পৃষ্ঠাখন ২৭ ছেপ্টেম্বৰ, ২০২১ তাৰিখে ১২:৫৩ বজাত অন্তিম সংশোধন কৰা হৈছিল।


সম্পাদকলৈ চিঠি - অসমীয়াৰ সুখ-দুখ\nHome LETTER-TO-THE-EDITOR satyam-sahu সত্যম-চাহু সম্পাদকলৈ চিঠি সম্পাদকলৈ চিঠি\nxukhdukh.com August 02, 2015 LETTER-TO-THE-EDITOR, satyam-sahu, সত্যম-চাহু, সম্পাদকলৈ চিঠি,\nআকস্মিক দুৰ্ঘটনা, কাৰক আৰু ইয়াৰ প্ৰতিকাৰ\nসত্যম কুমাৰ চাহু\nসঘনাই শুনিবলৈ পোৱা এটা শব্দ, দুৰ্ঘটনা! আপুনি হয়তো সেই সময়ত অফিছতে থাকিব নাইবা ঘৰলৈ বুলি বজাৰ কৰি থাকিব। হঠাত অহা এটা ফোন কলে আপোনাক অস্থিৰ কৰি তুলিব । কিনো কলে এই ফোন কলটোত ।\nহয়, আপোনাৰ মনলৈ কেতিয়াও নহা কেইটামান শব্দই আপুনি শুনিবলৈ পালে । অৰ্থাত আপুনি খবৰ পালেযে আপুনি শ্ৰী অমুক নহয়নে, অমুক আপোনাৰ আপোন নহয় জানো, তেওঁৰ দুঘৰ্টনা হৈছে, বৰ্তমান অমুক হস্পিতেলত ভৰ্তিহৈ আছে, মূৰত যথেষ্ট আঘাত পাইছে, সোনকালে হস্পিতেললৈ আহিব নেকি...!\nআপুনি পৰিয়ালৰ সদস্য লগতলৈ হস্পিতেল পালেগৈ আৰু দেখিলে কেইগৰাকীমান তিৰোতাই খুৱ কান্দি আছে আৰু কেইজনমান পুৰুষে সান্ত্বনা দিয়াত ব্যস্ত আছে । আপোনাৰ আৰু বুজি পোৱাত দেৰি নালাগিব । আপোনাৰ আপোনজনৰ মটৰ চাইকেলত উঠা লগৰজনৰ ইতিমধ্যে মৃত্যু হৈছে আৰু আপোনাৰ আপোনজনে ইন্টেনছিভ কেয়াৰ ইউনিটত হয়তো জীৱন মৰণৰ যুজত অৱতীৰ্ণ হৈ আছে। এনেয়ে আপোনাৰ গা-মোৰ আছন্দ্ৰাই কৰি আছে তেনেতে আপোনাক আৰক্ষীৰ লোকে সুধিৱ না-না প্ৰশ্ন ।\nসম্ভেদ পাই যেতিয়া আপুনি ভাবিৱ তেতিয়াহে আছৰিত হব। কাৰণ আপোনাৰ ল'ৰাটো বা আপোনজন অমুক মাষ্টৰৰ ওচৰত টিউছন বা বজাৰ কৰিবহে গৈছিল, তেওঁ মদ খালে কেতিয়া, দুৰ্ঘটনা কৰিবলৈ সেই খিনি ঠাইততো কোনো ৱাইন বাৰ বা ধাৱা নাছিল মদ কিনিবলৈ বা খাবলৈ । আপোনাৰ মনত সঠিক প্ৰশ্নই উঠিছে, কিন্তু হলে কি হব, সেই ঠাইত থকা গেলামালৰ দোকান খনৰ কথা ভাৱিছিল জানো । জানি লওক, সিহঁতে তাতেই কিনিছিল আৰু তাতেই বহি খাইছিল। এতিয়া, আপোনাৰ ল'ৰা বা আপোনজনৰ দুৰ্ঘটনা আৰু লগৰ জনৰ মৃত্যুৰ বাবে আপুনি কাক জগৰীয়া কৰিব, কৰবালৈ কাম বুলি ওলাই যোৱা আপোনাৰ আপোনজনক, নে তেওঁৰ লগৰজনক, নে সেই মদ বিক্ৰী কৰা গেলা মালৰ দোকানীজনক!\nএতিয়া আঁহো আছল কথালৈ, উক্ত দুৰ্ঘটনাৰ বাবে প্ৰধান জগৰীয়া হৈছে অসমৰ আৱকাৰী বিভাগ, অসমৰ আৰক্ষী আৰু স্থানীয় সচেতন ৰাইজ । সুৰা বেছা-কিনাৰ বাবে এখন আইন আছে যদিও, সেইখনক চুড়ান্ত অৱমাননা কৰি অসম আৱকাৰী বিভাগে মুকলি অনুজ্ঞা পত্ৰ প্ৰদান কৰিছে বা গোপনে বেপাৰ কৰিবলৈ এৰি দিছে গাঁৱে-ভূঁৱে, সৰু-বৰ প্ৰায় সকলো দোকানত এতিয়া মদ সুলভ! শুনি আচৰিত হবযে, আনকি হস্পিতেলৰ আশে-পাশে থকা পান দোকান, চাহ দোকান, ভাতৰ হোতেলতো সূলভ দেশী-বিদেশী মদ । মোটা অংকৰ ধনৰ বুজা-বুজিৰে এনেধৰনৰ দোকানী বোৰৰ লগত গোপন মিতিৰালি অসম আৱকাৰী বিভাগৰ। কেতিয়াবা, এনেয়ে ৰাইজক দেখুৱাই তেনে কোনো ব্যক্তিক ধৰি নিয়ে যদিও, কোনো ধৰণৰ আইনী ব্যৱস্থা নলৈ, ধনৰ বুজা-বুজিৰে তেনে ব্যক্তিক উদগনিহে যোগায়। যাৰ ফলত যতে-ততে কিনিবলৈ পোৱা মদ খাই সঘনাই সংঘটিত হৈ আহিছে বিভিন্ন ধৰনৰ দুৰ্ঘটনা, হত্যা-হিংসা আৰু যুৱ উছৃংখল। চৰকাৰী ক্ষমতা অপব্যৱহাৰেৰে এনে বিষয়াৰ সহজ ধন ঘটাৰ পৰিণতিত সমাজে হেৰুৱাইছে এটা সুস্থ-পৰিৱেশ। আমি সজাগ হৱৰ হ'ল, সময় থাকোতেই যদি আমি এনে অপ-শক্তিক ৰোধ কৰিব নোৱাৰো তেন্তে সদায় হেৰুৱাব লাগিব আমাৰ কোনো আপোন জনক। আহক আমি সকলোৱেই ইয়াৰ প্ৰতিকাৰ বিছাৰো আৰু সমাজখনক সু-শৃংখল ভাৱে গঢ়ি তোলো।\nলেখক পেৰামেডিক হিচাবে জৰুৰীকালীন মেডিকেল সেৱা, মৃত্যুঞ্জয় (১০৮) ধেমাজি, অসম, ৯৮৫৪৫৫৫৫৩৯\nTags # LETTER-TO-THE-EDITOR # satyam-sahu # সত্যম-চাহু # সম্পাদকলৈ চিঠি\nBy xukhdukh.com on August 02, 2015\nLabels: LETTER-TO-THE-EDITOR, satyam-sahu, সত্যম-চাহু, সম্পাদকলৈ চিঠি


'জ্যোতিষীয়ে দিছে আঙুঠি, নমৰালৈকে মৰিয়নিত জিকি থাকিব ৰূপজ্য়োতি কুৰ্মী'- এতিয়া সেই আঙুঠি পিন্ধাৰ মন মুখ্যমন্ত্ৰী হিমন্ত বিশ্ব শৰ্মাৰ bye-election-campaign-astrologer-gave-ring-to-rupjyoti-for-win-from-morioni-till-his-death-says-cm-himanta-biswa-sarma-tvbiju– News18 assam\nস্বভাৱসুলভ ভাষাৰে ৰাইজক উদ্দেশ্যি মুখ্যমন্ত্ৰী ড° হিমন্ত বিশ্ব শৰ্মাই ৰূপজ্যোতি কুৰ্মীৰ হৈ সোমবাৰে চাৰিখন নিৰ্বাচনী সভাত অংশগ্ৰহণ কৰে ৷\nLast Updated : October 25, 2021, 17:16 IST\n'মৰিয়নিৰ পৰা বিজেপিৰ প্ৰাৰ্থী ৰূপজ্যোতি কুৰ্মী জিকিবই ৷ জ্যোতিষীয়ে কৈয়ে দিলে আৰু আঙুঠিও দিছে ৰূপজ্যোতিক ৷ নমৰালৈকে ৰূপজ্যোতি কুৰ্মী জিকিয়েই থাকিব ৷' এই কথা সোমবাৰে মৰিয়নিত সদৰি কৰিলে মুখ্যমন্ত্ৰী ড° হিমন্ত বিশ্ব শৰ্মাই ৷ লগতে দিল্লী-দিছপুৰত চৰকাৰ নথকা দলক ৰাইজে কেতিয়াও ভোট নিদিয়ে বুলিও দাবী কৰে মুখ্যমন্ত্ৰীয়ে ৷\nসোমবাৰে মৰিয়নিত দলীয় প্ৰাৰ্থী ৰূপজ্যোতি কুৰ্মীৰ হৈ নিৰ্বাচনী প্ৰচাৰ চলাই মুখ্যমন্ত্ৰী ড° শৰ্মাই ক'লে- “ৰূপজ্যোতি কুৰ্মী জিকিবই জিকিব ৷ ৰূপজ্যোতি জিকিব বুলি কৈয়ে দিলে জ্যোতিষীয়ে৷ ৰূপজ্যোতিক জ্যোতিষীয়ে আঙুঠিও দিছে ৷ এনেকুৱা আঙুঠি আমাকো লাগে ৷ নিৰ্বাচনৰ পিছত ৰূপজ্যোতিৰ পৰা জ্যোতিষীজনৰ নাম ঠিকনা লৈ আপোনালোক সকলোৱে আঙুঠি একোটাকৈ লৈ ল'ব ৷”\nনমৰা পৰ্যন্ত ৰূপজ্যোতি কুৰ্মী জিকিয়েই থাকিব ৷ এই দাবী কৰি মুখ্যমন্ত্ৰী ড° শৰ্মাই এইবাৰ বিৰোধীক টাৰ্গেট কৰি ক'লে- “দিল্লী-দিছপুৰত চৰকাৰ নোহোৱা দলক কোনে ভোট দিব? অসমত BJPৰ বাহিৰে কোনো দলে চৰকাৰৰ গঠনৰ আৰু সম্ভৱনা নাই ৷ সেই হিচাপত মৰিয়নিৰ ৰাইজে কাক ভোট দিব? ৰাইজেতো আমাকেই ভোট দিব ৷ নে কি কয় ৰাইজ?”\nBJPৰ প্ৰাৰ্থী ৰূপজ্যোতি কুৰ্মীক ভোট দিবলৈ আহ্বান জনাই মুখ্যমন্ত্ৰী ড° শৰ্মাই ক'লে- “এইবাৰ পদুমৰ চিনত ভোট দিব ৷ আগতে হাতত দিয়া সকলে এইবাৰ পদুমত ভোট দিয়ক ৷ পদুমত ভোট দিয়াসকলেতো দিবই, হাতৰ চিনত ভোট দিয়াসকলেও পদুমত ভোট দিব ৷”\nএনেদৰেই স্বভাৱসুলভ ভাষাৰে ৰাইজক উদ্দেশ্যি মুখ্যমন্ত্ৰী ড° হিমন্ত বিশ্ব শৰ্মাই ৰূপজ্যোতি কুৰ্মীৰ হৈ সোমবাৰে চাৰিখন নিৰ্বাচনী সভাত অংশগ্ৰহণ কৰে ৷\nFirst published: October 25, 2021, 17:16 IST


দুই মাৰ্কিন বিজ্ঞানীলৈ ২০১২ বৰ্ষৰ ৰসায়ন বিজ্ঞানৰ ন’বেল বঁটা - Gonit Sora (গণিত চ'ৰা)\n24 Oct দুই মাৰ্কিন বিজ্ঞানীলৈ ২০১২ বৰ্ষৰ ৰসায়ন বিজ্ঞানৰ ন’বেল বঁটা\nPosted at 02:29h in Articles, Assamese, News, Sci-Tech by Manjil Saikia\nকোষৰ সংবেদনশীলতা সন্দৰ্ভত কৰা গুৰুত্ত্বপূৰ্ণ গৱেষণাৰ বাবে দুজন মাৰ্কিন বিজ্ঞানী যথাক্ৰমে উত্তৰ কে’ৰলিনাৰ ডিউক ইউনিভাৰ্ছিটি মেডিকেল চেণ্টাৰৰ ৬৯ বছৰীয়া বিজ্ঞানী ৰবাৰ্ট জে. লেফকউইটজ আৰু কেলিফৰ্ণিয়াৰ ষ্টেনফৰ্ড ইউনিভাৰ্ছিটি স্কুল অৱ মেডিচিনৰ ৫৭ বছৰীয়া বিজ্ঞানী ব্ৰায়ান কে. কবিলকাক ২০১২ বৰ্ষৰ ৰষায়ন বিজ্ঞানৰ ন’বেল বঁটাৰ বাবে নিৰ্বাচিত কৰা হৈছে। চলিত বৰ্ষৰ ১০ অক্টোবৰত ৰয়েল ছুইডিছ একাডেমী অৱ ছায়েন্সে ঘোষণা কৰা অনুসৰি তেওঁলোকক এই বঁটাৰ বাবে মনোনীত কৰা হয় “For studies of G-Protein Coupled Receptors”।\nআমাৰ শৰীৰটো হৈছে অসংখ্য কোষ(cell)ৰ সমন্বয়ৰে সংযোজিত এটি ব্যৱস্থা। প্ৰতিটো কোষৰে কিছুমান নিৰ্দিষ্ট সংগ্ৰাহক(receptors) থাকে যিয়ে কোষটোক সংবেদন প্ৰেৰণ কৰি বিভিন্ন কাম-কাজ চলাই নিয়াত সহায় কৰে। বিজ্ঞানীদ্বয়ক তেনেকুৱাই এক শ্ৰেণীৰ সংগ্ৰাহক, G-Protein Coupled Receptors(GPCR) আৱিস্কাৰ কৰাৰ বাবেই ন’বেল বঁটাৰ বাবে নিৰ্বাচিত কৰা হয়।\nধৰাহওক, এজন ব্যক্তি আন্ধাৰ নিশা এটি জনশূন্যহীন পথত অকলসৰে গৈ আছে। হঠাতে তেওঁ কোনোবা ব্যক্তিৰ খোজৰ শব্দ শুনিবলৈ পালে, পাচমূহুৰ্ততে এটি অচিনাকি কণ্ঠস্বৰ! মানুহজনৰ গোটেই শৰীৰ কঁপিবলৈ ধৰিলে, হৃদস্পন্দন বৃদ্ধি পালে। লগে লগেই মগজুৰ স্নায়ুকোষবোৰে গোটেই শৰীৰলৈ বিপদৰ বাৰ্তা পঠালে। পিটুইটাৰী গ্ৰন্থিয়ে(Pituitary gland) হ’ৰম’ন(Hormone) ক্ষৰণ কৰি এডাৰনেল(Adrenal) গ্ৰন্থিক উত্তেজিত(Stimulate) কৰি তুলিলে, এড্ৰিনেলিন আৰু ন’ৰএড্ৰিনেলিন ক্ষৰণ হ’ল আৰু ব্যক্তিজনক সংকেত দিলে- ভাই, সোনকালে পলা! লগে লগেই ব্যক্তিজনৰ হৃদযন্ত্ৰ, হাওফাওঁ(Lungs), ৰক্তবাহী নলিকা (Blood Vessels), পেশী(Muscle) আদি সকলো সক্ৰিয় হৈ উঠিল। উদ্দেশ্য এটাই, যিকোনো প্ৰকাৰে নিৰাপদ স্থান পোৱা। এই গোটেই প্ৰক্ৰিয়াটোত সংগ্ৰাহকে(Receptor) গুৰুত্ত্বপূৰ্ণ ভূমিকা পালন কৰে। GPCR-ও তেনেকুৱাই এক প্ৰকাৰৰ সংগ্ৰাহক। এই প্ৰকাৰৰ সংগ্ৰাহকে এড্ৰিনেলিন, ড’পেমাইন(Dopamine), ছিৰ’ট’নিন(Serotonin) আদি হ’ৰম’নৰ ক্ৰিয়াত আৰু পোহৰ, গোন্ধ, সোৱাদ আদি অনুভূতিত সহায় কৰে। বহুতো শৰীৰ ক্ৰিয়া(Physiological Process) GPCR-ৰ ওপৰত নিৰ্ভৰ কৰে।\nGPCR কোষৰ প্লাজমা আৱৰণ(Plasma membrane) থাকে। এই আৱৰণেই কোষটোক অনাৱশ্যকীয় পদাৰ্থৰ আগমনৰ পৰা ৰক্ষা কৰে। GPCR-এ ৰাসায়নিক বাৰ্তাবোৰক (Chemical Messenger) এই আৱৰণখন ভেদ্য কৰি তোলাত সহায় কৰে আৰু কোষৰ ভিতৰত অন্য প্ৰটিন, নিউক্লিয়টাইড(Nucleotide) আৰু ধাতৱ আয়ন(Metal ion)ৰ লগত বিক্ৰিয়া কৰি এটি কোষীয় প্ৰতিক্ৰিয়া(Cellular Response) প্ৰেৰণ কৰে।\nলেফকউইটজে ১৯৬৮ চনত প্ৰথমে তেজস্ক্ৰিয় আয়ডিন(Radioactive Iodine) মৌলৰ সহায়ত এড্ৰিনেলিন হ’ৰম’নৰ সংগ্ৰাহক এড্ৰিনাৰজিক(Adrenergic)ক নিস্কাষণ কৰে। ইয়াৰ পাছত কবিলকাই ১৯৮০ চনত এড্ৰিনাৰজিকৰ জিনীয় সংহতি(Genetic code) আৱিস্কাৰ কৰে। ইয়াৰ উপৰিও ২০১১ চনত তেওঁ এড্ৰিনাৰজিক সংগ্ৰাহকক এড্ৰিনেলিন হ’ৰম’নে সক্ৰিয় কৰি তোলাৰ আৰু সংগ্ৰাহকে কোষলৈ বাৰ্তা প্ৰেৰণ কৰাৰ সঠিক চিত্ৰ লবলৈ সক্ষম হয়।\nস্মৰণযোগ্য যে, আমি দৈনন্দিন জীৱনত গ্ৰহণ কৰা অৰ্ধেকতকৈ বেছি ঔষধ-পাতিয়েই এই সংগ্ৰাহকৰ যোগেদি কাম কৰে। ৰয়েল ছুইডিছ একাডেমীৰ সূত্ৰ অনুসৰি বিজ্ঞানী দুজনৰ এই গৱেষণাই অদূৰ ভৱিষ্যতে কম পাৰ্শ্বক্ৰিয়া থকা উন্নত মানৰ ঔষধ প্ৰস্তুত কৰাত সহায় কৰিব ।\nলেফকউইটজ আৰু কবিলকাক এলফ্ৰেড ন’বেলৰ মৃত্যু দিৱস ১০ ডিচেম্বৰত ছুইডেনৰ ৰাজধানী চহৰ ষ্টকহ’মত ৮ নিযুত পাউণ্ড(১.২ নিযুত ডলাৰ) মূল্যৰ বঁটাটি প্ৰদান কৰা হ’ব।\nনীৰঞ্জন লিগিৰা আৰু কল্যাণ জ্যোতি।\nসংযুক্ত স্নাতকোত্তৰ, ৰসায়ন বিজ্ঞান বিভাগ,\nchemistry 2012, Nobel Prize


মুকুতাৰ মালা -মালা দিহিঙীয়া হাজৰিকা - সাহিত্য ডট অৰ্গ\nমুকুতাৰ মালা –মালা দিহিঙীয়া হাজৰিকা\nব্যৱসায়ৰ কথা৷ এদিন লাভ যদি দুদিন লোকচানো হ’ব পাৰে৷ আপত্তি নোহোৱা মৰমৰ মানুহজনীলৈ সেয়ে সি লাভ হ’লেই চৰায়ে কুটা কঢ়িওৱাৰ দৰেই কিবা এটা কঢ়িয়াই আনে৷ সিদিনাও সি লৈ আহিছিল কাপোৰ এযোৰ৷ তাই বহুদিনৰ আগতেই কৈছিল সোণাৰুবুলীয়া কাপোৰ এযোৰ পিন্ধিবলৈ মন যোৱাৰ কথা৷ মিঠা বৰণীয়া মানুহজনীক সেইটো ৰঙে কেনেকুৱা দেখিব সি নাজানে তথাপিও তাইৰ পিন্ধিবলৈ মন যোৱাৰ বাবেই লৈ আহিছিল৷ কেনাটো তাতেই লাগিল৷ সি গম নাপালে, তাইলৈ অনা কাপোৰযোৰেই যে তাৰ মাকজনীৰ বুকুত জুই জ্বলালে সি গমেই নাপালে৷ তায়ো নক’লে৷\nতেওঁৰ একোৰে অভাৱ নাই৷বেংকৰ এটা মোটা অংকৰ দৰমহাৰ চাকৰিৰ অৱসৰপ্ৰাপ্ত মহিলা তেওঁ৷একমাত্ৰ পুতেকৰহে চাকৰি এটা নহ’ল৷ সৰু সুৰা ব্যৱসায়তেই চলি আছে সি৷ মাকৰ টকাৰ প্ৰতি কোনোদিনেই আগ্ৰহ নোহোৱা ল’ৰাটোৱে বিয়াও পাতিছে সম্পূৰ্ণ নিজৰ উপাৰ্জনেৰে৷\nপিছৰবাৰ সি তাইলৈ হেঁপাহেৰে অনা কাপোৰযোৰ তাই লৰালৰিকৈ নি আলমিৰাটো খুলি ভৰাই থ’লেগৈ৷ তাইৰ আচৰণত অবাক হ’ল সি৷ তাই তাক নক’লে আগৰবাৰ সি তাইক কাপোৰযোৰ আনি দিয়াৰ কাৰণে মাকজনীয়ে তাইক কেইবাদিনো নামাতিলে৷অথচ সেইজনী মানুহেই তাইলৈ একেবাৰতে কেইবাযোৰো কাপোৰ আনে৷ ল’ৰাটো কাঢ়ি ল’লে বুলি ভোৰভোৰাই উচুপি থাকিল তেওঁ অকলে অকলে৷ আকৌ তেনেকুৱা হ’ব নালাগে৷ তাইৰ প্ৰতিটো অভাৱ অভিযোগৰ খবৰ ৰখা মানুহজনীৰ পুতেকটো কোনোবাই কাঢ়ি লৈছে বুলি ভাবি তেওঁ যন্ত্ৰণা কঢ়িয়াব নালাগে৷\nতাই মনত পেলালে মাকৰ কিবা প্ৰয়োজন আছে নেকি৷ পিছদিনা তাই সেই বিশেষ বস্তুটো মনত পেলাই গিৰিয়েকক লৈ আহিবলৈ ক’লে৷ সিও মানুহজনীয়ে কিবা এটা বিচাৰিছে বুলি গোটেইখন বিচাৰি বিচাৰি আনি দিলে৷সি ঘৰলৈ ঘূৰি অহাৰ পিছত তাৰ হাতত সেই টেমাটো দি মাকক দিবলৈ পঠিয়ালে৷সি চকু দুটা ডাঙৰকৈ মেলি তাইলৈ চাই ৰ’ল৷তাই চকুৰ ইংগিতেৰে “সেইটো মালৈকে আনিবলৈ দিছিলো, মাক দিয়াগৈ যোৱা” বুলি কৈ হাঁহি দিলে৷ নাতিনীয়েকৰ লগত খেলি থকা মাকক মাতষাৰ দি সি টেমাটো আগবঢ়াই দিলে৷\nতাই ভিতৰৰ পৰা কাণ উনাই থাকিল৷ মাকজনীয়ে সৰু ছোৱালীৰ দৰে উল্লাসত চিঞৰি চিঞৰি তাইক মাতিলে,\n: মাইনা, চাহিচোন৷ বহুতদিনৰ আগতে যে তোক কৈছিলো পাতল মুগা ৰঙৰ দীঘলীয়া চেপৰ মুকুতাৰ মালা এধাৰ পিন্ধিবলৈ মন যোৱাৰ কথা৷ আজি পাই গ’লো৷ ক’ত পালি বাবাটো? মই যে বিচাৰি বিচাৰিও পোৱা নাছিলোঁ জাননে? চাওঁ চাওঁ, এইটো লগাই দেচোন মাইনা…\nউধাতু খাই অহাৰ দৰেই অহা তাই হুকটো লগাই দিয়াতেই তেওঁ আইনাখনৰ সন্মুখলৈ দৌৰি গ’ল৷ মাইনাই গিৰিয়েকলৈ চালে৷তাৰ সজল চকুহালৰ পৰাও দুধাৰি মুকুতা বৈ আহিল৷ তাই একো নক’লে৷ একো নোকোৱাকৈয়ে সি বুজি উঠিল বহু কথা ৷মাইনাই ভাবিলে এইকণ হেঁপাহ সকলোৱেই কৰে৷নহ’লেনো মাকৰনো কিহৰ অভাৱ৷ মাকে তেতিয়াও হেঁপাহেৰে সেইডাল লিৰিকি বিদাৰি আইনাত চাই থাকিল৷\nপুতেকে মাকক পিছফালৰ পৰা সাবটি ধৰিলে৷ তেওঁ অনৰ্গল কৈ গ’ল বহুত কিবাকিবি কথা৷ মাইনাই চ’ফাতে শুই পৰা অকণমানিজনীক বিছনাত শুৱাই কপালতে চুমা এটা আঁকি ভাবিলে৷ সকলো মাতৃয়েইতো সন্তান এনেকৈয়ে ডাঙৰ কৰে৷\n← জীনৰ লগত লটিঘটি মূলঃ ৰাস্কিন বণ্ড অনুবাদঃ নিংকু নিশা নেওগ\nচিকেন বিৰিয়ানী – মণিষা শইকীয়া →\nএকা বেঁকা পাহাৰীয়া পথেৰে (নৱ কোঁৱৰ)\nৰাধাৰ আত্মকথা (হিৰণ্ময় বৰুৱা)\nদেৱাঃ ন জানন্তি, কুতো মনুষ্যাঃ (অঞ্জল বৰা)


চিৰদিনৰ বাবে অভিনয়ক বিদায় দি ধৰ্মত শৰণ ল’লে এইগৰাকী বলীউদ অভিনেত্ৰীয়ে\nঅভিনয় তথা বিনোদন জগতৰ পৰা চিৰদিনৰ বাবে বিদায় ল’লে এইগৰাকী বলীউদ অভিনেত্ৰীয়ে। ইনষ্টাগ্ৰামত নিজেই প’ষ্ট দি এইকথা প্ৰকাশ কৰিছে অভিনেত্ৰী ছানা খানে।\nবলীউদক চিৰদিনৰ বাবে বিদায় দি ছানাই এইবাৰ নিজৰ ধৰ্ম অনুসৰণ কৰাৰ লগতে ধৰ্মৰ বাবে কাম কৰিব বিচাৰে।\nছানাৰ দৰ্শন হ’ল পৃথিৱীত মানুহৰ অহাৰ অৰ্থ মাথো ধন আৰু খ্যাতিৰ পাছত দৌৰাটোৱে নেকি?\nইনষ্টাগ্ৰামৰ প’ষ্টত ছানাই লিখিছে যে জীৱনৰ এক গুৰুত্বপূৰ্ণ সন্ধিক্ষণত উপস্থিত হৈ মই আপোনালোকৰ কথা পাতিছো।বিনোদন জগতত মই বহুবছৰ ধৰি আছো।\nতেওঁ লিখিছে মই এতিয়া ভগৱানৰ আশীৰ্বাদত বহু ধন,খ্যাতি তথা অনুৰাগীৰ মৰম পাইছো। কিন্তু কিছুদিন ধৰি আমি এটা কথা ভাৱিছো যে পৃথিৱীত মানুহ অহাৰ অৰ্থ কি মাথো ধন আৰু খ্যাতিৰ পাছত দৌৰাটোৱে নেকি। দৰিদ্ৰ তথা অসহায়জনৰ বাবে কাম কৰাটো কৰ্তব্য নহয়নে?\nযিকোনো সময়তে মৃত্যু হ’ব পাৰে সেইটো কোনোৱে ভৱা উচিত নহয়নে? এই প্ৰশ্নৰ উত্তৰ মই বিচাৰি ফুৰিছো। জানিব বিচাৰো মৃত্যুৰ পাছত মোৰ কি হ’ব?\nছানাই কয় যে ধৰ্মৰ মাজত মই ইয়াৰ উত্তৰ বিচাৰি যাওঁ। বুজিব পাৰিছো এই পৃথিৱীত জন্ম গ্ৰহণ কৰি মৃত্যুৰ পাছৰ জীৱনৰ উন্নতিৰ বাবে কাম কৰা প্ৰয়োজন। সৃষ্টিকৰ্তাৰ নিৰ্দেসত যদি এজন ভৃত্যই তেওঁৰ জীৱন যাপন কৰে সেয়াই ভাল।\nতেওঁ লগতে কয় যে সেয়েহে মই আজি বিনোদন জগতৰ পৰা চিৰদিনৰ বাবে বিদায় ল’লো। আজিৰে পৰা মানৱতাৰ হকে কাম কৰিম আৰু ভগৱানৰ নিৰ্দেশ মানি চলিম।\nছানাই লিখিছে যে প্ৰতিজন ভাতৃ-ভগ্নীকে আল্লাৰ ওচৰত মোৰ বাবে প্ৰাৰ্থনা জনাবলৈ অনুৰোধ কৰিছো যাতে মই এই কামত অগ্ৰসৰ হ’ব পাৰো।\nইন্টাৰনেটত জগতত ভাইৰেল হৈ পৰা ছানাৰ এই প’ষ্টটোত তেওঁ লিখিছে যে সকলো ভাতৃ-ভগ্নীকে অনুৰোধ কৰিছো যাতে তেওঁলোকে মোৰ সৈতে বিনোদন জগতৰ কথা আৰু কোনোদিন আলোচনা নকৰে।


ভিভ' Y20 Price in India, Full Specifications & Features - 19th September 2021 | Digit\nBy Digit Desk | আপডেটেট on(assamie) 15-Jun-2021\nভিভ' Y20 Price in India: ₹ 12,990 (onwards) Available at2Store\nCurrent Best Price of ভিভ' Y20 is ₹ 12990\nভিভ' Y20 Specs\nম'ডেল : Y20\nপ্ৰডাক্টৰ নাম : Vivo Y20\nCPU গতি : 4x1.8 GHz, 4x1.6 GHz\nভিভ' Y20 Brief Description\nভিভ' Y20 Smartphone প্ৰতি ইঞ্চি 270 -ৰ এটা পিক্সেল ঘনত্বত 720 x 1600 পিক্সেল ৰিজ’লিউশ্বনৰ সৈতে 6.51 -ইঞ্চি IPS LCD -ৰ সৈতে আহে৷ ফোনটো 4x1.8 GHz, 4x1.6 GHz Octa-core ক’ৰ প্ৰচেশ্বৰৰ দ্বাৰা সক্ষমিত আৰু ইয়াত4GB ৰেম আছে৷ ভিভ' Y20 Android 10 OS-ত চলে৷\nভিভ' Y20 Smartphone August 2020 -ত মুকলি কৰা হৈছে৷\nফোনটো Qualcomm SM4250 Snapdragon 460 প্ৰচেশ্বৰৰ দ্বাৰা সক্ষমিত৷\nভিভ' Y20 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nভিভ' Y20 -ৰ কেমেৰাটোত এইবিলাক অন্তৰ্ভুক্ত হৈ থাকে: ,,HDR,\nভিভ' Y20 Price in India updated on 15th Jun 2021\nভিভ' Y20 Price In India Starts From Rs. 12990 The best price of ভিভ' Y20 is Rs. 12990 on Amazon, which is 0% less than the cost of ভিভ' Y20 on Tatacliq Rs.12990.This Mobile Phones is expected to be available in 64GB/4GB variant(s).\nUser Reviews of ভিভ' Y20


Bitaquine in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bitaquine ar byavahar, ppali, parshwakriya, upkaar, kriya-pratikriya aaru satarkatabani\nBitaquine ৰ মূল্য আৰু পেকৰ চাইজ - Bitaquine Price and Pack Size in Assamese - Bitaquine ar mulya aaru pakor size\nBitaquine की जानकारी\nBitaquine ৰ লাভ আৰু ব্যৱহাৰসমূহ- Bitaquine Benefits & Uses in Assamese- Bitaquine ar laabh aaru byavaharsamuh\nBitaquine ৰ পালি আৰু সেয়া কেনেদৰে ল'ব- Bitaquine Dosage & How to Take in Assamese - Bitaquine ar paali aaru xeya kenedore lobo\nBitaquine ৰ পাৰ্শ্চক্ৰিয়াসমূহ- Bitaquine Side Effects in Assamese- Bitaquine ar parshwakriyasamuh\nBitaquine সংক্ৰান্ত সতৰ্কতাবাণীসমূহ- Bitaquine Related Warnings in Assamese- Bitaquine xonkranta xatarkatabanisamuh\nঅইন দৰৱৰ সৈতে Bitaquineৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bitaquine with Other Drugs in Assamese- Oinor xoite Bitaquine ar gurutor kriya-pratikriya\nBitaquine মতভেদসমূহ- Bitaquine Contraindications in Assamese- Bitaquine nishedhsamuh\nBitaquine ৰ বিষয়ে সততে সোধা প্ৰশ্নসমূহ- Frequently asked Questions about Bitaquine in Assamese- Bitaquine ar bikhoye satate xodha prashnasamuh\nখাদ্য আৰু মদৰ সৈতে Bitaquine ক্ৰিয়া-প্ৰতিক্ৰিয়া- Bitaquine Interactions with Food and Alcohol in Assamese- khadya aaru modor xoite Bitaquine kriya-pratikriya\nBitaquine ৰ লাভ আৰু ব্যৱহাৰসমূহ - Bitaquine Benefits & Uses in Assamese - Bitaquine ar laabh aaru byavaharsamuh\nBitaquine তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBitaquine ৰ পালি আৰু সেয়া কেনেদৰে ল'ব - Bitaquine Dosage & How to Take in Assamese - Bitaquine ar paali aaru xeya kenedore lobo\nBitaquine-ৰ উপাদানসমূহ - Bitaquine Active Ingredients in Assamese - Bitaquine-ar upadaansamuh\nBitaquine ৰ পাৰ্শ্চক্ৰিয়াসমূহ - Bitaquine Side Effects in Assamese - Bitaquine ar parshwakriyasamuh\nগৱেষণাৰ ভিত্তিত, Bitaquine ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBitaquine সংক্ৰান্ত সতৰ্কতাবাণীসমূহ - Bitaquine Related Warnings in Assamese - Bitaquine xonkranta xatarkatabanisamuh\nBitaquine-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBitaquineএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nBitaquine-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Bitaquine গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Bitaquine কি প্ৰভাৱ দেখা গৈছে?\nBitaquine গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Bitaquine কি প্ৰভাৱ দেখা গৈছে?\nBitaquineৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Bitaquine ৰ কি প্ৰভাৱ দেখা গৈছে?\nBitaquineৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Bitaquineৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bitaquine with Other Drugs in Assamese - Oinor xoite Bitaquine ar gurutor kriya-pratikriya\nBitaquine তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBitaquine মতভেদসমূহ - Bitaquine Contraindications in Assamese - Bitaquine nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bitaquine লোৱা অনুচিত যাতে -\nBitaquine ৰ বিষয়ে সততে সোধা প্ৰশ্নসমূহ - Frequently asked Questions about Bitaquine in Assamese - Bitaquine ar bikhoye satate xodha prashnasamuh\nএই Bitaquine-এ অভ্য়াস বা নিচাৰ সৃষ্টি কৰে নেকি?\nনহয়, Bitaquineয়ে অভ্যাসৰ সৃষ্টি নকৰে।\nআপুনি Bitaquine লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Bitaquine লোৱা উচিত।\nBitaquine য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Bitaquine ক্ৰিয়া-প্ৰতিক্ৰিয়া - Bitaquine Interactions with Food and Alcohol in Assamese - khadya aaru modor xoite Bitaquine kriya-pratikriya\nখাদ্য আৰু Bitaquineৰ ক্ৰিয়া-প্ৰতিক্ৰিয়া\nBitaquine আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Bitaquineৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Bitaquineৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nBitaquine ৰ অনুকল্প - Substitutes for Bitaquine in Assamese\nআপুনি বা আপোনাৰ পৰিয়ালৰ কোনোবাই Bitaquine লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Bitaquine ব্যৱহাৰ কৰিছিল নেকি?\nআপুনি কিমান পৰিমাণে Bitaquine সেৱন কৰিছিল?\nআপুনি Bitaquine ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Bitaquine সেৱন কৰে?


কামৰূপী প্ৰাকৃত - অসমীয়া ৱিকিপিডিয়া\nকামৰূপী প্ৰাকৃত (ইংৰাজী: Kamarupi Prakrit) প্ৰাচীন কামৰূপ ৰাজ্যত পঞ্চমৰ পৰা ত্ৰয়োদশ শতিকাত ব্যৱহৃত মধ্য ভাৰত-আৰ্য ভাষা পৰিয়ালৰ প্ৰাকৃত ভাষা। এই ভাষাটো কামতাপুৰী ভাষাসমূহ আৰু আধুনিক অসমীয়া ভাষাৰ ঐতিহাসিক পূৰ্বসূৰী। ই প্ৰায় ১২৫০ খ্ৰীষ্টাব্দৰ আগতে প্ৰচলিত আছিল। এইসমতে কামতাপুৰী ভাষাৰ পূৰ্বসূৰী প্ৰাক কমতাপুৰী ভাষাৰ বিকাশ আৰম্ভ হৈছিল।  যদিও যথেষ্ট পৰিমাণৰ উৎসৰ সহায়ত প্ৰমাণিত নহয় তথাপিও কমতাপুৰী ভাষাসমূহ আৰু আধুনিক অসমীয়া ভাষাৰ পূৰ্বৰ ভাষা হিচাপে কামৰূপী প্ৰাকৃতক ব্যাপকভাৱে বিশ্বাস কৰা হয়।\nএই ভাষাৰ প্ৰমাণ হিচাপে কামৰূপ শিলালিপিত ব্যৱহৃত সংস্কৃত ভাষাৰ প্ৰণালীবদ্ধ ত্ৰুটিত বিদ্যমান। এয়া বিক্ষিপ্ত অপভ্ৰংশ অসমৰ সংস্কৃত, প্ৰাকৃত আৰু কথোপকথনৰ উপভাষাৰ মিশ্ৰণ। ভাষাবিদসকলে দাবী কৰে যে এই অপভ্ৰংশবোৰৰ পৰা আধুনিক অসমীয়া আৰু কমতাপুৰীৰ দৰে বিভিন্ন পূৱ ইণ্ডো-ইউৰোপীয় ভাষাৰ জন্ম হৈছিল।\n3 ভৌগোলিক প্ৰভাৱ\nএই ভাষা বিভিন্ন নামেৰে জনা যায় য'ত সাধাৰণতে দুটা শব্দ থাকে - উপসৰ্গ যেনে 'কামৰূপী' বা 'কামৰূপ' আৰু প্ৰত্যয় 'উপভাষা', 'অপভ্ৰংশ' আৰু 'প্ৰাকৃত'। সুনীতি কুমাৰ চট্টোপাধ্যায়ে ইয়াক কামৰূপ উপভাষা হিচাপে মগধীৰ উপভাষা বুলি নামকৰণ কৰিছিল আৰু এই ভাষা কামৰূপ ৰাজ্যত কোৱা হৈছিল। সুকুমাৰ সেন আৰু আনসকলে ইয়াক পুৰণি কামৰূপ অঞ্চলত ব্যৱহৃত ভাষা হিচাপে পুৰণি কামৰূপী উপভাষা বুলি কয়। কিছুমান পণ্ডিতে ইয়াক কামৰূপী অপভ্ৰংশ বুলি অভিহিত কৰে আৰু আন কিছুমানে কামৰূপী ভাষা বা প্ৰাক-কামৰূপ ভাষা বুলিও কয়।\nকামৰূপী প্ৰাকৃতৰ আধুনিক উত্তৰসুৰীসমূহ\nকিছুমান ভাষাবিদে দাবী কৰে যে মগধী অপভ্ৰংশৰ সলনি কামৰূপী অপভ্ৰংশৰ পৰা অসমীয়া ভাষা, বাংলা ভাষা, ওড়িয়া ভাষা আৰু মৈথিলী ভাষা সৃষ্টি হৈছিল। প্ৰাৰম্ভিক উদ্দেশ্যটো অতিৰিক্ত ভাষিক বিবেচনাৰ পৰা আহে। কামৰূপ এই অঞ্চলৰ আটাইতকৈ শক্তিশালী আৰু দুৰ্ধৰ্ষ ৰাজ্য আছিল যিয়ে কামৰূপী অপভ্ৰংশৰ বিকাশৰ বাবে ৰাজনৈতিক আৰু সাংস্কৃতিক প্ৰভাৱ প্ৰদান কৰিছিল।\n৬৪৩ খ্ৰীষ্টাব্দত কামৰূপ ভ্ৰমণ কৰাৰ সময়ত হিউৱেন চাঙে উল্লেখ কৰিছিল যে কামৰূপত প্ৰচলিত ভাষাটো মধ্য ভাৰতত কোৱা ভাষাতকৈ 'অলপ বেলেগ' আছিল। ইয়াৰ পৰা লক্ষ্য কৰিব পাৰি যে এই অপভ্ৰংশ পঞ্চম শতিকাৰ আৰম্ভণিতে বিদ্যমান আছিল।\nভৌগোলিক প্ৰভাৱ[সম্পাদনা কৰক]\nঅসমীয়া বা অধিক উপযুক্তভাৱে পুৰণি কামৰূপী উপভাষা কামৰূপ বা পশ্চিম অসমত প্ৰৱেশ কৰিছিল আৰু এই ভাষাক প্ৰথমে অসমীয়া বুলি চিহ্নিত কৰা হৈছিল। গোলোকচন্দ্ৰ গোস্বামীয়ে তেওঁৰ এক পৰিচয়ত লিখিছে, "প্ৰাৰম্ভিক অসমীয়া ভাষাত সমগ্ৰ অঞ্চলজুৰি পশ্চিমীয়া অসমীয়া উপভাষা হিচাপে এটা প্ৰভাৱশালী উপভাষা বিৰাজ কৰা দেখা যায়।" একেদৰে উপেন্দ্ৰনাথ গোস্বামীয়ে কয়, "অসমীয়া কামৰূপ বা পশ্চিম অসমত প্ৰৱেশ কৰিছিল আৰু এই ভাষাক প্ৰথমে অসমীয়া বুলি চিহ্নিত কৰা হৈছিল। এয়া হিউয়েন চাঙৰ মন্তব্যৰ পৰা স্পষ্ট হয় যিয়ে ভাস্কৰবৰ্মনৰ শাসনকালত সপ্তম শতিকাৰ প্ৰথমাৰ্ধত কামৰূপ ৰাজ্য ভ্ৰমণ কৰিছিল"\nপুৰণি কামৰূপী উপভাষাৰ নিদৰ্শন পূৱ আৰু উত্তৰ ভাৰতৰ চাৰিওফালে সিঁচৰতি হৈ থকা বিভিন্ন শিলালিপিত পোৱা যায়, যেনে ভাস্কৰ বৰ্মনৰ শিলালিপিসমূহ। বৰপেটাৰ লেহিদাংগাৰা গাঁৱৰ বাসিন্দা ডাকে অষ্টম শতিকাত ডাকভণিতা নামৰ ৰচনা কামৰূপী প্ৰাকৃতত ৰচনা কৰিছিল।\n↑ "On the basis of many such evidences it is claimed that the Assamese language developed not from the Magadhi but from another parallel variety of Prakrit, which deserves to be called the Kamarupi Prakrit." (Sharma 1978, পৃষ্ঠা xxv)\n↑ "In this study I refer to the western dialect of Asamiya as Kamrupi, and the historical ancestor of proto-Kamata and proto-Asamiya as proto-Kamrupa." (Toulmin 2006, পৃষ্ঠা 14)\n↑ "Eastern Magadhi Prakrit has been divided into four dialect groups by scholars like Dr Chatterji. Kamarupa dialect comprising Assamese and the dialects of North Bengal is one of them. So it becomes necessary to see how much Kamrupi is related to North Bengali" (Goswami 1970, পৃষ্ঠা 177)\n↑ "On sociliohistorical grounds, this stage is termed 'proto-Kamta' and assigned the chronological period c1250-1550..." (Toulmin 2006, পৃষ্ঠা 8)\n↑ "The Kamta-Asamiya sub-grouping hypothesis was probably first articulated by Grierson (1903). At this point Chaterji (1926) and Kakati (1962) concur with Grierson's diagnosis and the same position is reflected in recent statements like that of Baruah and Masica (2001)." (Toulmin 2006:295)\n↑ "... (it shows) that in Ancient Assam there were three languages viz. (1) Sanskrit as the official language and the language of the learned few, (2) Non-Aryan tribal languages of the Austric and Tibeto-Burman families, and (3)alocal variety of Prakrit (ieaMIA) wherefrom, in course of time, the modern Assamese language asaMIL, emerged." (Sharma 1978, পৃষ্ঠা 0.24-0.28)\n↑ কামৰূপ অনুসন্ধান সমিতি, Journal of the Assam Research Society - Volume 18, 1968 P 81 Though Apabhramsa works in Kamrupi Specimens are not available, yet we can trace the prevalence of early Kamrupi Apabhramsa through the window of archaic forms as found in the grants or Copper-plates mentioned above. This sort of Sporadic Apabhramsa isamixture of Sanskrit, Prakrit and colloquial dialects of Assam.\n↑ Sukhabilasa Barma, Bhawaiya, ethnomusicological study,2004 Based on the materials of the Linguistic Survey of India, Suniti Kumar Chattopadhyay has divided Eastern Magadhi Prakrit and Apabhramsa into four dialect groups (1) Radha-the language of West Bengal and Orissa (2) Varendra-dialect of North Central Bengal (3) Kamrupi-dialect of Northern Bengal and Assam and (4) Vanga-dialect of East Bengal.\n↑ Suniti Kumar Chatterji,The origin and development of the Bengali language, Volume 1, One would expect one and identical language to have been current in North Central Bengal (Pundra-vardhana) and North Bengal and West Assam (Kamarupa) in the 7th century, since these tracts, and other parts of Bengal, had almost the same speech.\n↑ 10.0 10.1 10.2 সুকুমাৰ সেন, Grammatical sketches of Indian languages with comparative vocabulary and texts, Volume 1, 1975, P 31, Assamese, or more appropriately the old Kamarupi dialect entered into Kamrup or western Assam, where this speech was first characterized as Assamese.\n↑ 11.0 11.1 Choudhary, Abhay Kant (1971), Early Medieval Village in North-eastern India, A.D. 600-1200:MainlyaSocio-economic Study, Punthi Pustak (India), page 253, pages 411 Daka is stated to have belonged to village Lehidangara near Barpeta in the district of Kamrup, and the Dakabhanita,awork in the old Kamarupi dialect, said to have been composed about the 8th century A D.\n↑ Rabindra Panth (2004), Buddhism and Culture of North-East India, p.8, p.p 152 it bearsaclose resemblance to modern Assamese language, the direct offspring of the old Kamarupi dialect.\n↑ "This sort of oneness must have helped the growth ofacommon language which can be termed as Kamrupi Prakrit or Kamrupi Apabhramsa" (Hazarika 1968, পৃষ্ঠা 80)\n↑ "It is curious to find that according to (Hiuen Tsang) the language of Kamarupa 'differedalittle' from that of mid-India. Hiuen Tsang is silent about the language of Pundra-vardhana or Karna-Suvarna; it can be presumed that the language of these tracts was identical with that of Magadha." (Chatterji 1926, পৃষ্ঠা 78)\nChatterji (1926). The Origin and Development of the Bengali Language. https://archive.org/details/in.ernet.dli.2015.42610/page/n5.\nHazarika, Parikshit (1968). "The Kamarupi Apabhramsa". Journal of the Assam Research Society খণ্ড 18: 77–85.\nSharma, Mukunda Madhava (1978). Inscriptions of Ancient Assam. প্ৰকাশক Guwahati, Assam: Gauhati University.\nToulmin, Mathew W S (2006). Reconstructing linguistic history inadialect continuum: The Kamta, Rajbanshi, and Northern Deshi Bangla subgroup of Indo-Aryan (Ph.D.). The Australian National University. https://digitalcollections.anu.edu.au/handle/1885/45743.\n"https://as.wikipedia.org/w/index.php?title=কামৰূপী_প্ৰাকৃত&oldid=270801"ৰ পৰা অনা হৈছে\nএই পৃষ্ঠাখন ১১ এপ্ৰিল, ২০২১ তাৰিখে ১৯:৪১ বজাত অন্তিম সংশোধন কৰা হৈছিল।


নতুন চিন্তা লাগে, পুৰণি তথ্য নালাগে | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nনতুন চিন্তা লাগে, পুৰণি তথ্য নালাগে\nMay 15, 2012 October 25, 2017 প্ৰতিম প্ৰতাপ বৰুৱা2Comments প্ৰতিম প্ৰতাপ বৰুৱা\n|প্ৰতিম প্ৰতাপ বৰুৱা\nবিখ্যাত ফৰ্ড কোম্পানীৰ প্ৰতিষ্ঠাপক চেয়াৰমেন হেনৰী ফৰ্ডে এদিন এজন বন্ধুৰে সৈতে টেলিভিচন চাই আছিল। টেলিভিচনত সেই সময়ত এটা কুইজৰ অনুষ্ঠান চলি আছিল। বহুত দিনৰ পৰা চলি থকা কুইজৰ প্ৰতিযোগিতাখনৰ সেইদিনা ফাইনেল আছিল। এজন প্ৰতিযোগীয়ে সেইদিনা সকলোবোৰ প্ৰশ্নৰ সঠিক উত্তৰ ফটাফট্ দি আছিল। শেষত প্ৰতিযোগীজনে আৰ্জেন্টিনাৰ কোনোবা এটা পৰ্বতৰ ওপৰত সোধা এটা অদ্ভুত প্ৰশ্নৰ উত্তৰ দি সেই প্ৰতিযোগিতাত বিজয়ী হ’ল।\nঅনুষ্ঠানটো চাই হেনৰী ফৰ্ডে বন্ধুজনক ক’লে— “এই লৰাজনে যদি মোৰ কোম্পানীত চাকৰি কৰিব খোজে, তেন্তে মই তেওঁক কিমান টকা দৰমহা দিম বুলি তুমি ভাবা?”\nফৰ্ডে ক’লে— “তিনি ডলাৰতকৈ বেছি নহয়, তাকো প্ৰতি মাহে নহয়, ল’ৰাটোৰ গোটেই জীৱনৰ বাবে। কাৰণ, মোৰ মতে, সেই লৰাটো এখন এন্‌চাইক্ল’পেডীয়াতকৈ একো বেছি নহয়। সি মাত্ৰ আনে উদ্ভাৱন কৰা পুৰণা তথ্য সঠিকভাৱে মনত ৰাখিব পাৰে। কিন্তু নিজে নতুন কথা চিন্তা কৰিব নোৱাৰে। মোক নতুন চিন্তা কৰা ল’ৰা লাগে। ভাটৌৰ দৰে আনৰ কথা মনত ৰখা ল’ৰা নালাগে।”\nনতুন চিন্তা কৰিব পৰা এজন ল’ৰা মাত্ৰ ২১ বছৰ বয়সতে কোটিপতি হৈছিল। ইংলণ্ডৰ এলেক্স টিউ (Alex Tew)। অন্য সাধাৰণ ল’ৰাৰ দৰেই এজন ল’ৰা। কলেজত পঢ়িবৰ বাবে টকাৰ আৱশ্যক, কিন্তু জোৰা মাৰিব পৰা নাই। এলেক্সে এখন কাগজত লিখিলে— মই কেনেকৈ কোটিপতি হ’ব পাৰোঁ?\nএদিন হঠাৎ এটা নতুন চিন্তাই এলেক্সক এক সংকল্প আনি দিলে। মাত্ৰ কেইশমান পাউণ্ড খৰচ কৰি তেওঁ এটা ৱেবচাইট সাজিলে। নাম দিলে ‘দি মিলিয়ন ডলাৰ হোমপেজ’ (www.milliondollaromepage.com)। ৱেবচাইটটোত বিজ্ঞাপনৰ বাবে ঠাই বিক্ৰী কৰা হ’ল— এক পিক্সেলৰ দাম এক ডলাৰ। ৱেবচাইটটোৰ হোমপেজত এক মিলিয়ন পিক্সেল আছিল। কোম্পানীবিলাকে মাত্ৰ এক ডলাৰ দি এক পিক্সেল সেই ৱেবচাইটটোত কিনিব পাৰে আৰু তাত নিজৰ কোম্পানীৰ লিংকটো দি নিজৰ বিজ্ঞাপন দিব পাৰে। অতি সোনকালে এক মিলিয়ন পিক্সেল বিক্ৰী হৈ গ’ল আৰু এলেক্স মিলিয়নাৰ হৈ গ’ল।\nসন্দেহ নাই যে এলেক্সৰ বহুত কষ্ট হৈছিল। কিন্তু এটা নতুন চিন্তা, এটা নতুন আইডিয়াই বিশ্বক এটা নতুন বস্তু আৰু এজন কোটিপতি ল’ৰা দিলে।\nআমাৰ অসম আৰু অসমীয়াৰ বাবে নতুন চিন্তা কৰিব পৰা এলেক্সৰ দৰে মানুহৰ প্ৰয়োজন আহি পৰিছে।«\nদেউতাৰ শাওণ, মোৰ শাওণ...\nবিদ্যাৰ্থী আৰু যুৱসমাজলৈ ডঃ এ পি জে আব্দুল কালামৰ ...\nবাজপায়ীৰ বাছ আৰু দুটি সুৰীয়া কণ্ঠ...\n← আধালিখা গল্পটো\nদৰঙৰ লোক উৎসৱ: দেউল →\nGood. Need more from the writer.


Environment and Environmental Problems- Class x-NCERT SOULTIONS (পৰিৱেশ আৰু পৰিৱেশৰ সমস্যা -দশম শ্ৰেণী) - Gorajan Goodluck Tutor Centre\nHome Class 10 common questions geography HSLC MODEL QUESTIONS NCERT NCERT soluton social science দশম শ্ৰেণী সমাজ বিজ্ঞান Environment and Environmental Problems- Class x-NCERT SOULTIONS (পৰিৱেশ আৰু পৰিৱেশৰ সমস্যা -দশম শ্ৰেণী)\nEnvironment and Environmental Problems- Class x-NCERT SOULTIONS (পৰিৱেশ আৰু পৰিৱেশৰ সমস্যা -দশম শ্ৰেণী)\nAdmin April 25, 2020 Class 10, common questions, geography, HSLC, MODEL QUESTIONS, NCERT, NCERT soluton, social science, দশম শ্ৰেণী, সমাজ বিজ্ঞান,\n1. Write in your own words the meaning of environment . (পৰিৱেশ বুলিলে কি বুজায় নিজৰ ভাষাত লিখা ৷)\nউত্তৰ : The term 'environment ' means the conditions existing around an organisation which include biotic elements such as microbes , plants , animals and large mammals , and abiotic elements such as land , water , air and all other lifeless elements which through interaction create the necessary conditions of life .\n[ পৰিৱেশ বুলিলে আমি কোনো জীৱ বা জীৱ-সম্প্ৰদায়ৰ চাৰিওফালৰ অৱস্থাকে বুজায় ৷ চাৰিওফালৰ অৱস্থাই জীৱ বৰ্তি থাকিবৰ বাবে আৱশ্যকীয় সকলো উপাদানকে সামৰি লয় ৷ এই উপাদানসমূহ জৈৱ অৰ্থাৎ জীৱমণ্ডলৰ অন্তৰ্গত আৰু আনটো অজৈৱ যেনে : মাটি , বায়ু , পানী ইত্যাদি উপাদানৰ ভিতৰত পৰে ৷ ]\n2. Mention some of the biotic and abiotic elements of environment (পৰিৱেশৰ কেইটামান জৈৱ আৰু অজৈৱ উপাদানৰ কথা উল্লেখ কৰা ৷)\nউত্তৰ : (i) Biotic elements : All plants and animals ranging from microbes to large animals .\n(ii) Abiotic elements : Land , water , air and all lifeless elements .\n[জৈৱ উপাদান : জৈৱ উপাদানসমূহ মূলত ঃ জীৱমণ্ডলৰ ভিতৰুৱা ৷ বিভিন্ন প্ৰজাতিৰ উদ্ভিদৰ লগতে অণুজীৱসমূহকে ধৰি বৃহৎ আকাৰৰ প্ৰাণী পৰ্যন্ত জৈৱ উপাদানৰ ভিতৰত পৰে ৷\nঅজৈৱ উপাদান : মাটি , পানী আৰু বায়ুৰ দৰে জড় বা প্ৰাণহীন উপাদানবোৰ অজৈৱ বা জড় উপাদানৰ ভিতৰত পৰে ৷ ]\n3. Write the meaning of lithosphere(স্থলমণ্ডল বুলিলে কি বুজায় লিখা ৷)\nউত্তৰ : The land surface of the earth which consists of rocks , soils , minerals , mountains is called lithosphere . It covers 29 percent of earth's surface .\n[শিল , বালি , মাটি , মণিক আদিৰ দ্বাৰা গঠিত পৃথিৱীৰ স্থলভাগকে স্থলমণ্ডল বোলে ৷ এই স্থলমণ্ডলে পৃথিৱীৰ মহাদেশকেইখনক সামৰি লৈছে ৷ ই ভূ-পৃষ্টৰ প্ৰায় ২৯ শতাংশ আগুৰি আছে ৷ স্থলমণ্ডলতে আমি পৃথিৱীৰ পাহাৰ-পৰ্ৱত , মালভূমি , সমভূমি , নদী-উপত্যকা , উপকূল আদি দেখিবলৈ পাওঁ ৷ ]\n4. What are the features included in the hydrosphere (জলমণ্ডলৰ ভিতৰত কি কি পৰে লিখা ৷)\nউত্তৰ : Seas , oceans , rivers , lakes , wells etc. are included in the hydrosphere .\n[পৃথিৱীৰ সাগৰ-মহাসাগৰবোৰে জলমণ্ডল গঠন কৰিছে ৷ জলমণ্ডলে ভূ-পৃষ্ঠৰ প্ৰায় ৭১ শতাংশ আগুৰি আছে ৷ স্থলমণ্ডলত থকা নদ-নদী , হ্ৰদ আদি জলাশয়বোৰো জলমণ্ডলৰ অন্তৰ্গত ৷ ]\n5.Write about the composition of the atmosphere. (বায়ুমণ্ডল কিহৰে গঠিত লিখা ৷)\nউত্তৰ : The atmosphere consists of nitrogen , oxygen , carbon dioxide , argon and other gases like hydrogen .\n[ভূ-পৃষ্ঠৰপৰা ক্ৰমে ওপৰলৈ বিয়পি আছে এটা গেছীয় তৰপ ৷ অক্সিজেন , নাইট্ৰ'জেন , হাইড্ৰ'জেন , কাৰ্বন -ডাই- অক্সাইড , আৰ্গন আদি গেছৰ দ্বাৰা গঠিত এই গেছীয় তৰপটোক বায়ুমণ্ডল বোলে ৷ ]\n6. Give an outline of the extent of the biosphere (জীৱমণ্ডলৰ বিস্তৃতি সম্বন্ধে লিখা ৷)\nউত্তৰ : Biosphere covers those parts of the earth's environment where life forms exist , i.e. lithosphere , atmosphere and hydrosphere . This area includes the earth's surface , down toafew meters from the earth's surface , the lower stratum of the atmosphere and most parts of the seas and oceans .\n[জীৱমণ্ডলে পৃথিৱীৰ জীৱ, অৰ্থাৎ উদ্ভিদ আৰু প্ৰাণী থকা অংশবোৰকে সামৰি লয় ৷ পৃথিৱীৰ জীৱ থকা অংশবোৰ হৈছে - স্থলপৃষ্ঠ , সাগৰ-মহাসাগৰ আৰু বায়ুমণ্ডলৰ চৰাই-চিৰিকটি আৰু কীট - পতংগ উৰি ফুৰা অংশ ৷ ]\n7. Discuss briefly the relation among the four major components of environment. (পৃথিৱীৰ পৰিৱেশৰ প্ৰধান মণ্ডল চাৰিটাৰ মাজৰ সম্বন্ধৰ বিষয়ে চমুকৈ লিখা ৷)\nউত্তৰ : Environment consists of four components namely lithosphere, atmosphere, hydrosphere and biosphere. There is close interdependence and interaction among these four components of the environment, In fact, they are interdependent on each other for their nature and existence. Different cycles of nature such as hydrological cycle, carbon cycle, nitrogen cycle, energy cycle, etc, pas through all the four components. There isaclose complex network of relationship among the various elements of these components.\nAny change that occurs in any one of the major components affects the other three components of the environment. When atmosphere is affected by over radiation from the sun, it in turn affects the hydrosphere, lithosphere and biosphere. It leads to the melting of snow which in turn causesarise in the sea level bringingalot of changes in the coastal regions of the earth's surface. Asaresult, many regions of the lithosphere get submerged. Many of the microorganisms, flora and fauna that live on the lithosphere, hydrosphere and biosphere perish asaresult of this overheating of the atmosphere. Cutting down of trees of the lithosphere leads to overabundance of greenhouse gases in the atmosphere leading to global warming which affects not only living organisms on the earth but also those of the oceans. Thus, it is evident that all the four components of the environment are closely connected and interdependent. Mention the major causes of environmental change. Is. Today the environment is changing both in terms of space and time. The major causes of environmental change are the various anti-nature human activities such as urbanization, industrialization, expansion of transport and communication, shrinking of forest cover and wetlands, etc.\n[পৃথিৱীৰ পৰিৱেশৰ প্ৰধান মণ্ডল চাৰিটা হ'ল - (ক) স্থলমণ্ডল , (খ) জলমণ্ডল (গ) বায়ুমণ্ডল আৰু জীৱমণ্ডল ৷ এই চাৰিটা মণ্ডল পৰস্পৰ নিৰ্ভৰশীল ৷ ইহঁতৰ মাজত চলি থকা আন্তঃক্ৰিয়াই পৃথিৱীৰ পৰিৱেশ গঢ়ি তুলিছে ৷ মণ্ডলকেইটাৰ অন্তৰ্গত অগণন উপাদানে পাৰস্পৰিক ক্ৰিয়াৰ এক জটিল জালিৰ যোগেদি পৃথিৱীৰ বৰ্তমানৰ পৰিৱেশ নিৰূপন কৰিছে ৷ এই পৰিৱেশ পৰিৱৰ্তনশীল ৷ স্থান আৰু কাল ভেদে পৃথিৱীৰ পৰিৱেশৰ পৰিৱৰ্তন ঘটে ৷\nএই চাৰিওটা মণ্ডল পাৰস্পৰিক সম্পৰ্কৰ যোগেদি যুক্ত হৈ আছে।এই সম্পৰ্কৰ মাধ্যমেদি পৃথিৱীত যিঅৱস্থাৰ সৃষ্টি হৈছে তাকে বহল অৰ্থত পৰিৱেশ বুলি কয়। পৃথিৱীৰ পৰিৱেশ এটা অতি বিশাল আৰু জটিলতন্ত্ৰ। এই বিশাল তন্ত্ৰৰ ভিতৰতে পৃথিৱীৰ প্ৰতিখন ঠাই বা অঞ্চলৰ পৰিৱেশে ক্ৰিয়া কৰি আছে। অৰ্থাৎ পৃথিৱীৰসকলো ঠাইৰ পৰিৱেশ গোলকীয় পৰিৱেশ তন্ত্ৰ একো একোটা অংশ মাথোন। ]\n8.Mention the major causes of environmental change. (পৰিৱেশৰ পৰিৱৰ্তনৰ প্ৰধান কাৰকবোৰ উল্লেখ কৰা ৷)\nউত্তৰ : (i) Increase in population (ii) Industrialization (iii) Urbanization (iv) Transportation\n[ (ক) জনসংখ্যা বৃদ্ধি (খ) উদ্যোগীকৰণ (গ) নগৰীকৰণ (ঘ) যাতায়ত -পৰিবহণ ]\n9. Explain the meaning of environmental problem. (পৰিৱেশৰ সমস্যা মানে কি ব্যাখ্যা কৰা ৷)\nউত্তৰ : Foralong time , there existed no environmental problem . This was because there existedaproper balance among the natural and man-made elements . But asaresult of the rapid growth of human population , spread of urbanization , extensive use of fossils fuels etc. ecological equilibrium that existed among the four spheres of the earth got disturbed . This caused the emergence of many problems such as population, desertification , global warming , melting of snow etc. Since all these problems are linked to the environment , they are called environmental problems .\n[বহুদিন ধৰি পৰিৱেশৰ কোনো সমস্যা নাছিল আৰু ইয়াৰ একমাত্ৰ কাৰণ হয় প্ৰাকৃতিক উপাদান আৰু মানৱসৃষ্ট উপাদানৰ মাজত সম্পূৰ্ণ সম্পৰ্ক স্বাভাৱিক আছিল ৷ কিন্তু মানৱ সভ্যতাৰ ক্ৰমাগত বিকাশ তথা জনসংখ্যা বৃদ্ধিৰ কবলত এই ভাৰসাম্য নাইকিয়া হ'ল ৷ পৃথিৱীৰ প্ৰতিটো মণ্ডলত মানুহৰ ক্ৰিয়া -কলাপৰ চাপ পৰিলে যাৰ ফলত বায়ুমণ্ডলত কাৰ্বন-ডাই-অক্সাইডৰ পৰিমাণ বৃদ্ধি হ'ল আৰু ফলস্বৰূপে ন ন সমস্যাৰ সূষ্টি হ'বলৈ ধৰিলে ৷ পৰিৱেশৰ লগত জড়িত এই সমস্যাকে পৰিৱেশৰ সমস্যা বোলে ৷ ]\n10.Write geographical divisions of the environmental problems . (ভৌগলিক দিশৰপৰা পৰিৱেশৰ সম্যাক কি কি ভাগত ভগাব পাৰি লিখা ৷)\nউত্তৰ : (i) Local problem (ii) Regional problem (iii) Global problem .\n[ (ক) স্থানীয় সমস্যা (খ) আঞ্চলিক সমস্যা (গ) গোলকীয় সমস্যা ৷]\n11.Writealocal environmental problem ? Give examples . (পৰিৱেশৰ স্থানীয় সমস্যা কি ? উদাহৰণ দিয়া ৷)\nউত্তৰ: An environmental problem which affects onlyaparticular place orasmall problem area so far as their genesis and spread are concerned is calledalocal environmental problem . e,g. land pollution created byasmall -scale industry , water scarcity in winter due to shallowing of wetlands , bank erosion caused byalocal river etc.\n[ উৎপত্তি আৰু বিস্তৃতিৰ ফালৰ পৰা যিবোৰ পৰিৱেশিক সমস্যা একোটা সৰু এলেকাত সীমাবদ্ধ হৈ থাকিব পাৰে, সেইবোৰ সমস্যাকে পৰিৱেশিক সমস্যা বোলে। উদাহৰণস্বৰূপে এটা ক্ষুদ্র উদ্যোগে কৰা সীমিত ভূমি প্ৰদূষণ, বিল এখন তৰাং হৈ অহাৰ ফলত খৰালি সৃষ্টি হোৱা পানীৰ নাটনি, কোনো এঠাইত নৈয়ে সৃষ্টি কৰা খহনীয়াৰ সমস্যা আদি। ]\n12. Give two examples of regional environmental problem.(পৰিৱেশৰ আঞ্চলিক সমস্যাৰ দুটা উদাহৰণ দিয়া ৷)\nউত্তৰ : (i) Brahmaputra and Barak rivers .\n(ii) Water pollution inavast industrial area.\n[(ক) অসম ব্ৰহ্মপুত্ৰ বা বৰাক উপত্যকাৰ বানপানীৰ সমস্যা ৷\n(খ) বিশাল ঔদ্যোগিক অঞ্চলৰ পানী প্ৰদূষণৰসমস্যা ৷ ]\n13. Which problems are considered as global environmental problem.( কোনবোৰ সমস্যাক গোলকীয় পৰিৱেশ ্সমস্যা বুলি কোৱা হয় লিখা ৷)\nউত্তৰ: The environmental issues that affect the entire world are termed as global problems . These problems need international efforts for solution and management . Global warming which affects the atmosphere and thus has no geographical boundary .\n[ যিবোৰ পৰিৱেশ সমস্যাই সমগ্ৰ পৃথিৱীৰ সামৰি লয় আৰু প্ৰভাৱ বিস্তাৰ কৰিব পাৰে, সেইবোৰ সমস্যাকে গোলকীয় সমস্যা বুলি কোৱা হয়। উদাহৰণ স্বৰূপে গোলকীয় উত্তাপ বৃদ্ধি। এই সমস্যা বায়ুমণ্ডলৰ লগত জড়িত হোৱাৰ কাৰণে বিস্তৃতিৰ ফালৰ পৰা অসীম। ইয়াৰ প্ৰভাৱ বায়ুমণ্ডলৰ লগতে পৃথিৱীৰ পৰিৱেশৰ জলভাগ, স্থলভাগ আৰু জীৱজগতৰ ওপৰতো পৰে। ]\n14. Mention the major environmental problems of the world .(পৰিৱেশৰ প্ৰধান সমস্যাসমূহ উল্লেখ কৰা ৷\nউত্তৰ : (i) land , air and water pollution\n(iii) landslide and soil erosion\n(iv) Global warming .\n(v) Artificial floods .\n[পৰিৱেশৰ প্ৰধান সমস্যা সমূহ হ'ল -\n(ঙ)গোলকীয় উত্তাপ বৃদ্ধি,\n(চ)কৃত্ৰিম বান, ইত্যাদি ]\n15. Give the meaning of the term pollution. (প্ৰদুষণৰ অৰ্থ লিখা ৷)\nউত্তৰ : The process of contamination of the environment by harmful substances is called pollution .\n[অনিষ্টকাৰী দ্ৰব্যই যেনে : ধূলি , ধোঁৱা , ছাঁই দুৰ্গন্ধ , সীহ , ছালফাৰ ইত্যাদিয়ে পৰিৱেশ বিনষ্ট কৰা প্ৰক্ৰিয়াক প্ৰদুষণ বোলে ৷ ]\n16.What is water pollution ? How does it occur ? (পানী প্ৰদুষণ কি আৰু কেনেকৈ হয় লিখা ৷)\nউত্তৰ: The process by which the natural state or quality of water gets changed on addition or passing through of harmful items such as chemical substances, particles , radiation , microbes etc. is known as water pollution . It occurs when there are human settlements , industries , agricultural fields etc. near the water sources from where wastes get mixed with the water , making it polluted .\n[বায়ুমণ্ডলৰ দৰে পৃথীৱীৰ পানীও প্ৰদূষিত হয়। পানীৰ লগত কোনো ৰাসায়নিক পদাৰ্থ,\nপদাৰ্থকণা, অণুজীৱ, বিকিৰণ আদি মিহলি হৈ পানীৰ স্বাভাৱিক গুণৰ পৰিৱৰ্তন ঘটায়। গুণৰ\nপৰিৱৰ্তন ঘটোৱা এনে প্ৰক্ৰিয়াকেপানী প্ৰদূষণ বোলা হয়। ,সহজ ভাষাত দূষিত পদাৰ্থ মিহলি হৈ\nনিৰ্মল পানীক ব্যৱহাৰৰ অনুপযোগী কৰাকাৰ্যকে পানী প্ৰদূষণ বোলা হয়। সাধাৰণতে পানীৰ উৎসত মানুহৰ বসতি, উদ্যোগ, কৃষি আদি থাকিলে তাৰপৰা নিৰ্গত অপদ্ৰৱ্য পানীত মিহলি হৈ পানী প্ৰদূষিত কৰে। প্ৰদূষিত পানীয়ে তাত থকা উদ্ভিদ আৰু প্ৰাণীৰক্ষতি সাধন কৰে। সাধাৰণতে ঔদ্যোগিক\nআৱৰ্জনা আৰু নগৰৰ পেলনীয়া পদাৰ্থই নগৰ অঞ্চলৰ মাজেদি বাকাষেদি প্ৰৱাহিত নদ- নদীৰ পানী প্ৰদূষিত কৰে বৃহৎ ঔদ্যোগিক অঞ্চলৰ আশে পাশে থকা জলাশয়ৰ পানীভাগত এচিডৰ পৰিমাণ বৃদ্ধি পালেও পানীপ্ৰদূষিত হয়। বায়ুমণ্ডলত জমা হোৱা ছালফাৰ ডাই অক্সাইড আৰু নাইট্ৰ'জেন অক্সাইড এচিড বৰষুণৰূপে নামি আহি জলাশয় আদিৰ পানী প্ৰদূষিত কৰেপানী প্ৰদূষিত মানুহৰ স্বাস্থ্য হানিৰ লগতে মহাদেশৰ মাটিভাগৰো উৰ্বৰতা হ্ৰাস কৰে। ]\n17.Writeashort note on land pollution. (মাটি প্ৰদুষণৰ বিষয়ে এটি চমু টোকা লিখা ৷)\nউত্তৰ : Land is an important factor for human beings . today land pollution has reached an alarming rate in most countries of the world . Land is being polluted mainly due to human activities . Land loses its natural quality and fertility when it comes into with certain chemical substances , urban wastes , radioactive wastes etc. Agricultural pesticides , land filling and increasing scale of deforestation also pollute land . For all these reasons , land pollution in most countries has becomeamajor problem today andalot of measures are being undertaken to rectify the problems . Use of underground water in the fields destroys degrades the natural soil quality . Application of insecticides and weedicides in fields destroys useful life forms with the harmful ones and hence polluting the land by changing its natural properties .\n[মাটি প্ৰকৃতিৰ এবিধ অতি গুৰুত্বপূৰ্ণ উপাদান। মানুহৰ বাবে ই এক অপৰিহাৰ্য সম্পদ। মানৱ সভ্যতাৰ বিকাশ প্ৰধানকৈ এই সম্পদৰ ওপৰত ভিত্তি কৰিয়েই সম্ভৱ হৈ উঠিছে মানৱজনিত কাৰণতেই মাটিসম্পদ প্ৰদূষণৰ কবলত পৰিছে। সাধাৰণতে মাটিৰ লগত কোনো ৰাসায়নিক পদাৰ্থ, বিষাক্ত ধাতু, ঔদ্যোগিকআৱৰ্জনা , তেলষ্ক্ৰিয়া পদাৰ্থ। এচিড বৰষুণ আদি মিহলি হ'লে মাটিৰ স্বাভাৱিক গুণাগুণ নষ্ট হয় আৰুউৰ্বৰতা হ্ৰাস পায়।\nসাধাৰণতে আধুনিক কৃষিকৰ্য, উদ্যোগৰ ধ্বংসই মাটি প্ৰদূষণৰ প্ৰধান কাৰণ। কৃষিৰ আধুনিকীকৰণ কৃষিক্ষেত্ৰত ৰাসায়নিক সাৰ, জলসিঞ্চন, কীটনাশক দৰৱ আদিৰ প্ৰয়োগ বৃদ্ধি কৰিছে। ৰাসায়নিক সাৰৰপ্ৰয়োগে মাটিৰ স্বাভাৱিক গঠন আৰু গুণাগুণৰ যিদৰে সলনি ঘটায়, সেইদৰে ভূমিৰ গুণাগুণৰ পৰিৱৰ্তনঘটে। তদুপৰি কীটনাশক আৰু অপতৃণনাশক দৰৱ প্ৰযোগৰ কৰিলেও নিৰ্দিষ্ট কীট পতংগ আৰুঅলাগতিয়াল উদ্ভিদৰ মাটিত থকা উপকাৰী প্ৰাণী আৰু অণুজীৱও ধ্বংসৰ মুখত পৰে। ইয়ে মাটিৰ প্ৰাকৃতিকগুণৰ পৰিৱৰ্তন ঘটাই মাটিক প্ৰদূষিত কৰে। তদুপৰি উদ্যোগিক আৰ্বজনা আৰু ৰাসায়নিক পদাৰ্থয়ো মাটিতমিহলি হৈ মাটি প্ৰদূষিত কৰে । ভূগৰ্ভৰ পৰা কয়লা, খাৰুৱা তেল আদি উত্তোলন কৰোঁতেও সেইবোৰৰ কিছুঅংশ অসাৱধানবশতঃ ওচৰৰ মাটিত মিহলি হৈ প্ৰদূষিত কৰে। এইদৰে মাটি প্ৰদূষণে এটা ডাঙৰ সমস্যাৰসৃষ্টি কৰিছে।]\n18. Write how air is polluted ? (বায়ু কেনেকৈ প্ৰদুষিত হয় লিখা ৷)\nউত্তৰ : Air is polluted through two main factors and these are :\n(a) Natural Factors :\n(i) Volcanic eruption : air is polluted by the smoke , ashes and gases that come out inavolcanic eruption .\n(ii) Forest fire : In many parts of the earth , forest fires contribute largely to polluting the air .\n(b Human Factors :\n(i) Industrialization and urbanization .\n(ii) Increased use of fossil fuels .\n(iii) Increase in vehicular traffic and natural explosions.\n[ বায়ু সাধাৰণতে দুটা মূখ্য কাৰণত হয় প্ৰদুষিত হয় আৰু সেই দুটা হ'ল :\n(ক) প্ৰাকৃতিক কাৰক :\n(1) আগ্নেয় উদগিৰণ : উদগিৰণৰ ফলত উদ্ভৱ হোৱা ধোঁৱা , ছাই আৰু গেছীয় পদাৰ্থই বায়ু প্ৰদুষিত কৰে ৷\n(2) বনজুই : পৃথিৱীৰ বিভিন্ন ঠাইত বনজুই লগোৱাৰ ফলত বায়ু প্ৰদুষিত হৈছে ৷\n(খ) মানৱসৃষ্ট কাৰক :\n(1) উদ্যোগীকৰণ আৰু চহৰীকৰণ\n(2) জীৱাশ্ম ইন্ধন ব্যৱহাৰৰ ফলত\n(3)যান=বাহনৰ বৰ্দ্ধিত ব্যৱহাৰ\n(4)আণৱিক বিস্ফোৰণ ৷ ]\n19. What is desert ? Give the definition of desertification. (মৰুভূমি কাক বোলে ?\nমৰুকৰণৰ সংজ্ঞা দিয়া ৷)\nউত্তৰ : The parts of the earth where evaporation is high and rainfall is scarce , making it difficult for plants , animals and human beings to survive are called desert.\nThe process of the spread of desert conditions of the peripheral areas is called desertification.\n[ যিবোৰ অঞ্চলত বৰষুণৰ পৰিমাণ কম আৰু বাষ্পীভৱন বেছি তেনে অঞ্চলকে সাধাৰণতে মৰভূমি বোলে ৷\nমৰুকৰণ এনে এটা প্ৰক্ৰিয়া যিয়ে ভূমিৰ জৈৱিক সম্ভাৱনা বা ক্ষমতা বিনষ্ট কৰি অৱশেষত মৰুসদৃশ অবস্থাৰ সৃষ্টি কৰে ৷ ]\n20.Mention the causes of desertification . (মৰুকৰণৰ কাৰণ দৰ্শোৱা ৷)\nউত্তৰ : There are two types of factors :\n(i) Natural factors : (a) Drought : It affects productivity of land and growth of natural vegetation , thereby leading to desertification .\n(b) Global warming : Increase in temperature due to global warming makes the desert environment more dry , accelerating desertification .\n(ii) Human Factors : (a) Human activities : It includes overgrazing , expansion of agriculture and deforestation .\n(b) Population growth : Growth in population has increased pressure in the desert and semi-desert areas which creates which expansion of deserts .\n[ মৰুকৰণৰ দুটা মূখ্য কাৰণ হ'ল :\n(ক) প্ৰাকৃতিক কাৰণঃ (1) খৰাং : খৰাং হ'লে শাক-পাচলিৰ লগতে বিভিন্ন গছ-গছনিৰ উৎপাদন ক্ষমতা হ্ৰাস পায় , ইয়াৰ ফলস্বৰূপে এইবোৰৰ বৃদ্ধি আৰু বিকাশ নহয় ৷\n(2) গোলকীয় উষ্ণতা : গোলকীয় উষ্ণতাই মৰুভূমিৰ পৰিৱেশক আৰু অধিক শুকান কৰি তোলে ৷\n(খ) মানৱসৃষ্ট কাৰক : (1) মানৱীয় কাৰ্য : ঘাঁহনি কটা , কৃসিভূমি বৃদ্ধি কৰা আৰু হাবি-বননি ধ্বংস কৰা কাৰ্য্যই মৰুকৰণ সৃষ্টি কৰে ৷\n(2) জনসংখ্যা বৃদ্ধি : দ্ৰূতগতিত বৃদ্ধি হোৱা জনসংখ্যাৰ চাপৰ প্ৰভাৱত ডাঙৰৰ লগতে সুক্ষ্ম মৰুভূমিক আৰু ডাঙৰ মৰুকৰণলৈ পৰিৱৰ্তন কৰে ৷ ]\n21. Is is possible to control desertification(মৰুকৰণ সমস্যাৰ সমাধান সম্ভৱনে ?)\nউত্তৰ ঃ Yes , it is possible to control desertification though it isachallenging task . It is possible to control desertification through measures like afforestation , rainwater harvesting , prevention of soil erosion , construction of artificial irrigation etc . Since it is not one nation's problem , it must be tackled onaglobal basis . As desertification is associated with global warming , measures to reduce global warming will definitely lead toadecrease in the process of desertification .\n[ হয় , মৰুকৰণ সমস্যাৰ সমাধান সম্ভৱ যদিও ই এটা প্ৰত্যাহ্বানমূলক কাম ৷ বনানিকৰণ ,বৰষুণৰ পানী সংৰক্ষণ ,ভুমিস্খলনত বাধা , কৃত্ৰিম জলসিঞ্চন সৃষ্টি ইত্যাদিৰ জৰিয়তে আমি মৰুকৰণৰ দৰে সমস্যা ৰোধ কৰিব পাৰো ৷ যিহেতু , এই সমস্যাটো কেৱল এখন ৰাষ্ট্ৰৰে নহয় ,গতিকে এই সমস্যাটো ৰোধ কৰিবৰ বাবে সকলো ৰাষ্ট্ৰই ভাগ ল'ব লাগিব ৷ প্ৰত্যক ৰাষ্ট্ৰৰ মানুহেই ইয়াক ৰোধ কৰিবৰ বাবে হাতে -কামে আগভাগ ল'ব লাগিব ৷ ]\n22. What is global warming ? Mention its causes . (গোলকীয় উত্তাপ বৃদ্ধি কি ? ইয়াৰ কাৰণবোৰ উল্লেখ কৰা ৷)\nউত্তৰ : The increase of temperature over the earth's surface asaresult of the emission of greenhouse gases into the atmosphere is known as global warming .\n(i) Emission of greenhouse gases like carbon dioxide , methane ,nitrous oxide , water vapour .\n(ii)Greenhouse gas Carbon Dioxide comes out from the various industries , use of fossil fuels and deforestation .\n(iii) Volcanic eruptions have increased the composition of greenhouse gases in the atmosphere .\n[ গোলকীয় উত্তাপন কি?\nসাধাৰণতে পৃথিৱীত স্বাভাৱিক CO2 ৰ পৰিমাণতকৈ যদি অতিৰিক্ত CO2ৰ পৰিমাণ বাঢ়ি গৈ থাকে তেন্তে পৃথিৱীৰ উত্তাপ বাঢ়ি যায়, পৃথিৱীৰ এই উত্তাপকে গোলকীয় উত্তাপণ(Global Warming)বুলি কোৱা হয় ৷ বায়ুমণ্ডলত CO2 গেছৰ শতকৰা পৰিমাণ দিনক দিনে বাঢ়ি গৈছে ৷ যাৰ ফলত পৃথিৱীৰ উষ্ণতা বৃদ্ধি হৈছে ৷ এই ঘটনাটোকে সেউজগৃহ প্ৰভাৱ(The Greenhouse Effect)বোলা হয়৷\nগোলকীয় উত্তাপন বৃদ্ধি হোৱাৰ একমাত্ৰ কাৰণ হৈছে সেউজগৃহ গেছ কাৰ্বন ডাই-অক্সাইড(CO2)ৰ পৰিমাণ দিনক দিনে বাঢ়ি যোৱা ৷ পৃথিৱীৰ সাধাৰণ উত্তাপনৰ পৰা অতিৰিক্ত উত্তাপ বাঢ়ি যায় ৷\nএই কাৰ্বন ডাই-অক্সাইডৰ পৰিমাণ বাঢ়ি যোৱাৰ কাৰণ সমূহ হ’ল—\n(i) গাড়ী-মটৰ, যান-বাহনৰ পৰিমাণ বাঢ়ি যোৱা ৷\n(ii) বিভিন্ন উদ্যোগ বা কল-কাৰখানাৰ সংখ্যা বৃদ্ধি হোৱাৰ ফলত ৷\n(iii) জীৱাষ্ম ইন্ধনৰ দহনৰ ফলত ৷\n(iv) ঘৰুৱা কাৰ্যত আৰু ঔদ্যোগিক ক্ৰিয়াকলাপত কাঠ আৰু কয়লাৰ দহন ৷\n(v) নিৰ্বনানীকৰণ যিয়ে সালোক সংশ্লেষণৰ সময়ছোৱাত উদ্ভিদৰ দ্বাৰা CO2 ৰ ব্যৱহাৰ হ্ৰাস কৰে ৷ ]\n23.What are the probable consequences of global warming ? (গোলকীয় উত্তাপ বৃদ্ধিয়ে কি ধৰণৰ সমস্যাৰ সৃষ্টি কৰিব লিখা ৷ )\nউত্তৰ : (i) Melting of snow in the polar areas .\n(ii) Change in growth and distribution of plants and animals .\n(iii) Decrease in crop output.\n(iv) Expansion of desertification .\n(v) Increase in atmospheric temperature.\n[ গোলকীয় উষ্ণতা বৃদ্ধিয়ে তলত দিয়া ধৰণৰ সমস্যা সৃষ্টি কৰে -\n(ক) মেৰু অঞ্চলৰ বিশাল বৰফস্তূপৰ গলন ।\n(খ) উদ্ভিদ আৰু প্ৰাণী জগতৰ জন্ম বৃদ্ধি।\n(গ) ভৌগোলিক বিতৰণৰ পৰিৱৰ্তন।\n(ঘ) শস্যৰ উৎপাদন হ্ৰাস ।\n(ঙ) মৰুকৰণ। ]\n24. Write how to control global warming ? (গোলকীয় উত্তাপ বৃদ্ধি ৰোধ কৰাৰ উপায় কি ?)\nউত্তৰ : (i) Avoid cutting down of trees unless urgently required .\n(ii) Controlling high population growth rate .\n(iii) Reducing the use of gadgets that release chlorofluorocarbons.\n(iv) Reducing the use of fossil fuels such as mineral oil , natural gas etc.\n[ ক) সেউজ গৃহ গেছৰ পৰিমাণ হ্ৰাস কৰা,\nখ) বৃক্ষ ৰূপন কৰা আৰু বনাঞ্চল সুৰক্ষিত কৰা,\nগ) যান-বাহনৰ চলাচল কম কৰা,\nঘ) চহৰৰ পৰা অলপ আঁতৰত উদ্যোগ স্থাপন কৰা আদি। ]\n25.Is there any environmental problem in your own locality ? If yes , then their causes and indicate some measures for their solution .( তোমাৰ নিজৰ ঠাইখনত পৰিৱেশৰ কিবা সমস্যা আছেনে ? যদি আছে তাৰ কাৰণ ব্যাখ্যা কৰা সমাধানৰ উপায় চিন্তা কৰি লিখা ৷ )\nTags # Class 10 # common questions # geography # HSLC # MODEL QUESTIONS # NCERT # NCERT soluton # social science # দশম শ্ৰেণী # সমাজ বিজ্ঞান\nTags: Class 10, common questions, geography, HSLC, MODEL QUESTIONS, NCERT, NCERT soluton, social science, দশম শ্ৰেণী, সমাজ বিজ্ঞান\nUnknown 12 October 2020 at 20:14


দেশত ক'ৰোনা টিকাকৰণৰ ফলত প্ৰথমজন ব্যক্তিৰ মৃত্যু !– News18 assam\nদেশত Covid টিকাকৰণৰ ফলত প্ৰথমজন ব্যক্তিৰ মৃত্যু নিশ্চিত হৈছে, মাৰ্চত ৬৮ বছৰীয়া লোকজনে লৈছিল ভেকচিন...\nপ্ৰতিবেদন অনুসৰি, ৮ মাৰ্চ, ২০২১ তাৰিখে টিকাকৰণৰ পিছত এনাফাইলেক্সিছত এজন ৬৮ বছৰীয়া ব্যক্তিৰ মৃত্যু হৈছিল।\nLast Updated : June 15, 2021, 14:15 IST\nদেশত টিকাকৰণৰ প্ৰক্ৰিয়া (Vacciation In India) চলি আছে। ভাৰতত ১৬ জানুৱাৰীৰ পৰা ক'ৰোনা বিৰোধী টিকাকৰণ আৰম্ভ হৈছিল আৰু এতিয়ালৈকে প্ৰায় ২৬ কোটি লোকক টিকাকৰণ কৰা হৈছে। ইফালে, টিকাকৰণৰ ফলত হোৱা প্ৰথম মৃত্যু নিশ্চিত কৰা হৈছে। চৰকাৰী পেনেলে ক'ৰোনা বিৰোধী টিকাকৰণৰ পিছত পোহৰলৈ অহা ৩১ টা গুৰুতৰ ঘটনাৰ তদন্ত কৰিছিল, যাৰ ভিতৰত মাত্ৰ ১ টা টিকাকৰণৰ বাবে দায়ী আছিল।\nপ্ৰতিবেদন অনুসৰি, ৮ মাৰ্চ, ২০২১ তাৰিখে টিকাকৰণৰ পিছত এনাফাইলেক্সিছত এজন ৬৮ বছৰীয়া ব্যক্তিৰ মৃত্যু হৈছিল। টিকাকৰণৰ পিছত যিকোনো সমস্যাক এ.ই.এফ.আই. অৰ্থাৎ টিকাকৰণৰ পিছত হোৱা প্ৰতিকূল ঘটনা বুলি কোৱা হয়। চৰকাৰে এইএফআইলৈ এখন সমিতি গঠন কৰিছিল।\nএ.ই.এফ.আই.-ৰ ২৬,২০০ টা ঘটনা\nমিৰ'ৰ নাওৰ মতে কমিটিৰ অধ্যক্ষ ড. এন.কে. অৰোৰাই কৈছে, 'হয়, টিকাকৰণৰ পিছত প্ৰথম মৃত্যু হৈছে। ৰোগীৰ ক্ষেত্ৰত এনাফাইলেক্সিছ পোৱা গৈছিল।' প্ৰতিবেদনত কোৱা হৈছিল যে ভেকছিনৰ সামগ্ৰীৰ সৈতে ৩ টা ঘটনা সম্পৰ্কিত বুলি পোৱা গৈছে। চৰকাৰী পেনেলৰ প্ৰতিবেদনত কোৱা হৈছে, "টিকাকৰণৰ ফলত ভেকছিন সামগ্ৰীৰ প্ৰতিক্ৰিয়া হ'ব পাৰে। এই প্ৰতিক্ৰিয়াবোৰৰ ভিতৰত আছে এলাৰ্জি আৰু এনাফাইলেক্সিছ।\nএনাফাইলেক্সিছৰ আন ২ টা ক্ষেত্ৰত, ১৯ আৰু ১৬ জানুৱাৰীত ভেকছিন প্ৰদান কৰা হৈছিল আৰু চিকিৎসালয়ত ভৰ্তি হোৱাৰ পিছত দুয়ো সুস্থ হৈছিল। কোভিড এণ্টি-টিকাকৰণৰ পিছত এ.ই.এফ.আই.-ৰ ঘটনাবোৰ মুঠ টিকাকৰণৰ মাত্ৰ ০.০১ শতাংশ আছিল। তাতেই মৃত্যুৰ হাৰ আৰু কম। কেন্দ্ৰীয় স্বাস্থ্য মন্ত্ৰালয়ে প্ৰকাশ কৰা এইএফআইৰ তথ্যঅনুসৰি ১৬ জানুৱাৰীৰ পৰা ৭ জুনৰ ভিতৰত ২৬,২০০ টা ঘটনা সংঘটিত হৈছে।\nCovid 19 Vaccine Side EffectsIndia Covid 19